 Jack Kerouac Cartea trezirii Viaţa lui Buddha Traducere de Ciprian Şiulea Introducere de Robert A F Thurman EDITURA POLIROM  © by Editura Polirom, pentru ediţia în limba română www polirom ro Editura POLIROM Iaşi, B-dul Carol I nr ; P O BOX , Bucureşti, Splaiul Unirii nr , bl B A, sc , et ; sector , , O P , C P - ISBN ePub: - - - - ISBN PDF: - - - - ISBN print: - - - - Coperta: Carmen Parii Pe copertă: © Arztsamui/Depositphotos com Această carte în format digital (e-book) este protejată prin copyright şi este destinată exclusiv utilizării ei în scop privat pe dispozitivul de citire pe care a fost descărcată Orice altă utilizare, incluzând împrumutul sau schimbul, reproducerea integrală sau parţială, multiplicarea, închirierea, punerea la dispoziţia publică, inclusiv prin internet sau prin reţele de calculatoare, stocarea permanentă sau temporară pe dispozitive sau sisteme cu posibilitatea recuperării informaţiei, altele decât cele pe care a fost descărcată, revânzarea sau comercializarea sub orice formă, precum şi alte fapte similare săvârşite fără permisiunea scrisă a deţinătorului copyrightului reprezintă o încălcare a legislaţiei cu privire la protecţia proprietăţii intelectuale şi se pedepsesc penal şi/sau civil în conformitate cu legile în vigoare Lectura digitală protejează mediul Versiune digitală realizată în colaborare cu elefant ro  JACK KEROUAC (Jean Louis Kerouac, - ) s-a născut în Lowell, Massachusetts, într-o familie canadiano-franceză La terminarea liceului obţine o bursă la Columbia University şi pleacă la New York împreună cu toată familia, dar în scurtă vreme îşi întrerupe studiile şi se înrolează în Marina Militară În timpul celui de-al Doilea Război Mondial viitorul scriitor este lăsat la vatră, considerându-se că ar avea un comportament schizoid Lucrează o perioadă în Marina Comercială, apoi porneşte într-un şir de călătorii în Statele Unite şi Mexic Primul său roman, The Town and the City, apare în , în timp ce romanul On the Road (Pe drum), incluzând numeroase elemente autobiografice, considerat adesea marca „generaţiei beat”, a fost publicat abia în (Polirom, , , ) Printre cărţile publicate ulterior de Jack Kerouac se numără The Dharma Bums (Vagabonzii Dharma, ; Polirom, ), Tristessa ( ), Big Sur ( ), Visions of Gerard ( ) După moartea sa au mai fost publicate câteva volume reprezentative, dar rămase în manuscris, printre care And the Hippos Were Boiled in Their Tanks (Şi hipopotamii au fiert în bazinul lor), scris în împreună cu William S Burroughs şi apărut în (Polirom, ), şi The Sea Is My Brother (Oceanul e fratele meu), scris în (Polirom, ) Introducere Ce surpriză! În timp ce lucram la această introducere, mi-am dat seama că Jack Kerouac era principalul bodhisattva, în anii ‘ , dintre toţi predecesorii noştri americani Pentru a-l prezenta pe Kerouac, care îl prezintă pe Shakyamuni Buddha, voi adopta o abordare personală, de vreme ce nu sunt un specialist în ceea ce priveşte beatnicii şi literatura lor Dar interpretarea dată de Kerouac cuvântului beat, conform căreia acesta înseamnă „beatific” (acesta fiind modul în care eu prefer să traduc sambhoga din sambhoga-kaya, „trup beatific”, al unui Buddha – forma lui extatică, celestă şi universală), şi nu „terminat” – cei care nu pot suporta viaţa de sclav industrial, cu producţia, băncile şi războaiele ei –, asta m-a câştigat imediat Evident, m-a câştigat atunci demult, numai că mi-am amintit abia acum Sunt recunoscător pentru şansa de a scrie această introducere Au trecut aproape de ani de când am citit Vagabonzii Dharma Acum, când iubirea mea pentru Buddhadharma – „realitatea Celui Iluminat”, „învăţătura Trezitorului” (pentru a folosi expresiile deloc rele ale lui Kerouac pentru „Buddha”) – a devenit cumva o mărturisire publică, sunt întrebat uneori cum am ajuns să fiu interesat de ea Tind să menţionez ce mi-am amintit până acum, că terenul a fost însămânţat de lecturile mele din Aşa grăit-a Zharathustra a lui Nietzsche, din Schopenhauer, Kant, Wittgenstein, Henry Miller, Herman Hesse, Freud, Jung, Wilhelm Reich, Lama Govinda, D T Suzuki, Evans-Wentz şi aşa mai departe Nu îmi venea în minte şi Kerouac Dar acum îmi dau seama că, atunci când am citit Vagabonzii Dharma, în adolescenţă, la sfârşitul anilor ‚ , am luat contact cu poate cea mai exactă, mai poetică şi mai exuberantă evocare a esenţei budismului care era disponibilă la acel moment Nu că ar fi fost perfectă sau că eu aş fi în stare să spun dacă era perfectă sau nu – numai că e incredibil de însufleţitoare şi probabil că m-a afectat profund la ani, în , anul în care a fost publicată pentru prima oară şi anul în care am fugit de la Phillips Exeter Academy, plecând în căutarea unei revoluţii Începând din sau poate din , tipul de budism indian, polivalent şi luxuriant pe care îl prefera Kerouac s-a reîntors pe planetă din Tibet, după ce se pierduse în afara Asiei Centrale timp de o mie de ani Vehiculul Universal Indian, budismul mahayana şi instituţiile lui universitare monastice – comunităţi dinamice de călugări conduse de înţelepţi, unii dintre ei exploratori pricepuţi ai universurilor interioare, care au strâns munţi de texte în „Biblioteci din Alexandria” enorme, cu mai multe etaje – au fost distruse de invadarea şi ocuparea de către persani şi populaţiile turcice islamizate a subcontinentului indian, iar Zeiţa Mamă a Civilizaţiilor a fost eclipsată şi mai mult de valurile de invazie, dominaţie şi exploatare ale europenilor creştinaţi Nu cred că am citit vreodată Pe drum până acum, pentru acest proiect, şi nu cred că mi-ar fi plăcut prea mult felul de a fi rătăcitor şi şarlatan al lui Dean Moriarty, deşi călătoriile mele cu autostopul între New York şi California începând din şi continuând cu intermitenţe până în au fost oarecum similare Însă eu nu am reuşit niciodată să mă urc din mers într-un tren de marfă şi îl admir pe Kerouac pentru cunoştinţele şi curajul lui de a face asta În legătură cu Kerouac pare să persiste o întrebare: dacă a înţeles sau nu cu adevărat ceva despre Dharma, ca şi cum înţelegerea iluminării sau a vreunei alte entităţi similare nu ar fi fost autentică în cazul lui Alan Watts ar fi spus că e posibil ca Kerouac să fi avut „ceva carne zen, dar nu şi oase zen”, referindu-se la titlul unei lucrări a altui autor care a scris despre zen, redutabilul Paul Reps Şi este posibil ca Gary Snyder, care a petrecut mulţi ani în mănăstiri zen şi este el însuşi astăzi un fel de maestru zen roshi, precum şi poet, să fi crezut că Kerouac nu înţelegea cu adevărat, chiar dacă a rămas bun prieten cu acesta Nu există nicio îndoială că tragica lui dependenţă de alcool, care i-a întrerupt prematur viaţa şi cariera la vârsta de doar de ani, este o dovadă că, oricare ar fi fost iluminarea la care a ajuns, ea nu atingea perfecţiunea condiţiei de Buddha, dat fiind că de obicei un Buddha nu bea până moare, de vreme ce astfel nu ajută pe nimeni, asta fiind cam tot ce face un Buddha în mod firesc Dar cine poate revendica, într-adevăr, acest tip de transfigurare cosmică transcendentă, fizică şi mentală? În vasta literatură psihologică a budiştilor, există multe analize ale diverselor etape ale iluminării; potrivit acestora, este foarte posibil să fii iluminat într-o anumită măsură şi să continui să cazi pradă neajunsurilor umane De fapt, devii bodhisattva sau erou al iluminării doar prin hotărârea şi legământul sincer de a deveni perfect iluminat într-o viaţă viitoare, mai apropiată sau mai îndepărtată, pentru a-ţi dezvolta cunoaşterea şi capacitatea de a elibera de suferinţă toate fiinţele sensibile Cu alte cuvinte, nu toţi bodhisattva sunt entităţi celeste sau divine Mulţi sunt umani, prea umani Ceea ce l-a făcut poate pe Kerouac mai puţin acceptat în rândul primilor budişti californieni – Gary Snyder, Alan Watts şi alţii – a fost că el nu era atât de cucerit de orientarea ch’an/zen, deşi îi plăceau foarte mult scrierile lui Han Shan, meditaţiile poetice ale „muntelui rece” transmise de Snyder Kerouac era mai impresionat de linia indiană mahayana, ce apare atât în lucrarea de faţă, în povestea caldă a „lacului de lumină” despre viaţa lui Buddha, cât şi în notiţele lui pentru Some of the Dharma, scrise în beneficiul dragului său prieten Allen Ginsberg, care ne oferă şi ele o mărturie a studiului lui Jack În mod evident, lui Kerouac îi plăceau foarte mult lucrurile legate de compasiune, ceea ce tibetanii numesc „linia faptelor măreţe”, care au început cu Maitreya şi Asanga Iubea câinii şi ei îl iubeau la rândul lor Tibetanii au o tradiţie, generată poate de celebra poveste a lui Asanga, care îl întâlneşte pe Maitreya sub forma unui câine, conform căreia viitorul Buddha Maitreya se manifestă adesea luând înfăţişare de câine, înainte de a se încarna ca Buddha în viitorul îndepărtat, pentru a-i încuraja pe cei deprimaţi şi temători să se ridice deasupra temerilor lor şi să-şi dezvolte încrederea şi afecţiunea pentru altă fiinţă conştientă Semnificativ este biletul pe care Kerouac i l-a dat lui Gary Snyder la plecarea acestuia în Japonia pentru mai mulţi ani de practică Zen, aşa cum a fost el consemnat în semificţionala Vagabonzii Dharma; „DIAMANTUL MILEI SĂ FIE CU TINE” (Desigur, dat fiind că Vagabonzii Dharma e semificţională, nu ai cum să ştii dacă într-adevăr i-a dat un astfel de bilet sau doar a vrut s-o facă; dar ideea e aceeaşi ) „Sutra Diamantului” este una dintre Sutrele Prajnaparamita, cele mai importante sutre ale Înţelepciunii Transcendente mahayana, iar mila şi compasiunea erau faţetele înţelepciunii iluminării ce atingeau cel mai mult sufletul creştino-budist al lui Kerouac, care nu voia ca Gary, cu orientarea lui de samurai macho faţă de zen, să le piardă din vedere Îmi place foarte mult ceea ce spune Kerouac ulterior în roman, când îşi petrece o vară în cabana de supraveghere a incendiilor pe Desolation Peak, în Munţii Skagit din statul Washington: „De câte ori auzeam tunetul în munţi, era ca fierul dragostei mamei mele” El îl numea pe Buddha „Isus al Asiei”, chiar „mai încântător decât Isus”, iar în Cartea trezirii se foloseşte pe larg de antologia lui Dwight Goddard Biblia budistă (fiind creştin, Goddard avea tendinţa de a sublinia aspectele budismului care semănau cu credinţa lui) La începutul Cărţii trezirii, Kerouac citează dedicaţia lui Goddard: „Adoraţie pentru Isus Christos, Mesia al lumii creştine; adoraţie pentru Gautama Sakyamuni, Trupul-Aparenţă al lui Buddha – O rugăciune budistă la mănăstirea din Santa Barbara, scrisă de Dwight Goddard” Aici, Kerouac aprobă în mod deschis adorarea în aceeaşi măsură a ambilor „salvatori” Tradiţia zen s-a dezvoltat în Japonia în contextul în care violenţa de samurai a războinicilor acestei naţiuni s-a îmblânzit de-a lungul mai multor secole, iar astfel faptul că Kerouac nu avea „oase zen” pare să fie o referire tocmai la blândeţea lui, la exaltarea bunătăţii şi amabilităţii, la iubirea lui faţă de câini şi a lor faţă de el De asemenea, el părea mai puţin neînfrânat din punct de vedere sexual decât alţi beatnici, puţin timid şi poate puţin mai atent faţă de prietenele lui Cu siguranţă era foarte iubit, fiind un sportiv legendar în tinereţe, un bărbat foarte arătos şi elegant şi un scriitor celebru, idolatrizat pentru o vreme, în anii ’ şi la începutul anilor ’ Ar fi avut astăzi peste de ani şi s-ar fi bucurat foarte mult de „răsăritul Dharmei” care are loc acum în America, după cum mi-a promis profetic într-o dimineaţă din vechiul meu prieten spiritual mongol Geshe Wangyal, în timp ce terminam de aşezat marile roţi de rugăciune din alamă om mani padme hum în porticul clădirii Labsum Shedrub Ling (mănăstirea budistă lamaistă) din Freewood Acres, New Jersey Kerouac a primit o educaţie foarte catolică Familia lui era catolică şi se pare că privea cu suspiciune cochetarea lui cu Buddha şi budismul Numeroşii critici ai lui Kerouac par a insista asupra faptului că el a rămas catolic şi, cu siguranţă, era foarte ataşat de Isus şi Fecioara Maria Nu există nicio îndoială că îi iubea atât pe Isus, cât şi pe Buddha Cei mai mulţi specialişti susţin că Kerouac era „de fapt” creştin din cap până-n picioare şi că budismul lui era un fel de interes secundar Fiind eu însumi un apostat protestant, am observat că intelectualii noştri americani încă nu se simt în largul lor cu budismul, sunt nedumeriţi de el şi nici chiar artiştii profund îndatoraţi budismului sau „Orientului” nu prea vor să recunoască asta, cel puţin nu până într-o fază târzie a carierei lor În acest context, ar trebui să ne gândim la motivul pentru care oamenii au tendinţa să creadă că iubirea lui Kerouac faţă de Isus şi creştinismul spiritual (nu varianta lui bisericească, atât de compromisă de dogmă) implică faptul că el nu înţelegea şi nu preţuia budismul (dacă ar fi cunoscut mai bine diversele lui forme instituţionale, cu siguranţă ar fi insistat asupra unei forme nedominate de Biserică a budismului spiritual) Este oare necesar să reevaluăm relaţia dintre budism şi creştinism? Budiştilor mahayana le face mare plăcere să îmbrăţişeze creştinismul ca fiind cu totul rezonant cu cel mai profund ţel al lor Creştinii resping adesea această îmbrăţişare şi subliniază diferenţa şi, desigur, unicitatea lor Nu există nicio îndoială că existenţa unui Dumnezeu Creator absolut, omnipotent, însă milostiv, este implauzibilă pentru orice budist educat În acelaşi timp, zeii relaţionali, creatori şi destul de puternici sunt acceptaţi fără probleme şi constituie o parte importantă a poveştii lui Buddha, chiar dacă nu sunt neapărat consideraţi mai iluminaţi decât majoritatea oamenilor Zeii numeroaselor niveluri şi tărâmuri cereşti prezenţi în cosmologiile budiste sunt extrem de puternici şi de inteligenţi, foarte absorbiţi de cicluri extrem de îndelungate şi inimaginabile ale unor plăceri luxuriante, şi sunt astfel consideraţi în pericol de a crede că ciclul egocentric al vieţii este bun, iar ei sunt cu adevărat centrul universului – însăşi definiţia ignoranţei sau a cunoaşterii greşite a cosmosului, care constituie rădăcina suferinţei persistente a vieţii neiluminate Dar, dincolo de această diferenţă metafizică referitoare la statutul lui Dumnezeu sau al zeilor, budismul mahayana şi creştinismul au apărut şi s-au răspândit separate fiind doar de un ocean foarte traversat, în aceeaşi etapă a istoriei eurasiatice Era o perioadă în care imperiile universale în curs de stabilizare generau o formă nouă, mai grijulie şi paternalistă, de monarhie imperială, o perioadă în care divinitatea era reproiectată ca echilibrându-şi aspectele teribile prin preocuparea iubitoare faţă de indivizii bine reprezentaţi de salvatori bodhisattva precum Avalokiteshvara şi Tara şi de salvatori mesianici precum Isus şi Fecioara Maria Chiar dacă sunt încastrate în metafizica şi prezentate în cultura unui Creator omnipotent teribil, viaţa şi principalele învăţături ale lui Isus ar fi putut să fie acelea ale unui „mare iniţiat” (mahasiddha) budist itinerant Mesajul lui central era acelaşi cu al budismului mahayana: că iubirea şi compasiunea divină constituie energia esenţială şi cea mai puternică a universului Provocarea lui la adresa stăpânitorilor opresivi de a face tot ce puteau ei pentru a-l omorî a fost de fapt menită tocmai să demonstreze că ei nu puteau să facă asta, arătând astfel supremaţia puterii acelei iubiri Isus a dovedit asta, spre satisfacţia adepţilor lui de-a lungul a mii de ani, arătându-şi capacitatea de a învinge moartea şi violenţa, dovedind că trupul-iubire se putea ridica chiar şi deasupra celei mai crude crucificări, ca un izvor al vieţii eterne care fiinţează luminos dincolo de orice întrupare anume Învăţătura reîncarnării despre „transmigraţia sufletelor”, obişnuită în epoca şi cultura lui (interzisă abia peste două secole şi jumătate la porunca împăratului Constantin), făcea acest gen de realizare de iniţiat plauzibilă pentru discipolii lui şi succesorii acestora, cu câteva excepţii Există multe astfel de poveşti despre marii iniţiaţi ai Indiei antice Buddha însuşi a calmat prin însăşi prezenţa lui blândă un elefant sălbatic trimis să îl ucidă pe regele paricid din Magadha Tânărul călugăr care l-a convertit pe împăratul Ashoka dintr-un model de cruzime într-un protector al Nobilei Comunităţi (Sangha, pe care Kerouac o numea Biserica) i-a atras atenţia împăratului prin levitaţie, plutind suspendat într-o bulă răcoroasă de energie deasupra flăcărilor sălbatice ale unui cazan cu ulei clocotit Alchimistul iluminat Nagarjuna poseda secretul nemuririi şi a trăit de ani Iniţiatul Naropa a fost ars pe rug împreună cu consoarta lui şi amândoi au rămas nevătămaţi în mijlocul flăcărilor India era plină de poveşti (oamenii moderni le vor considera „legende”, ceea ce este în regulă) despre înţelepţi sfinţi care demonstrau puterea iubirii asupra morţii Şi apoi există învăţăturile: fericirile lui Isus, extraordinarele lui învăţături despre nonviolenţă: întoarce şi celălalt obraz, dă-i şi cămaşa celui care îţi ia haina, mergi dincolo de a-ţi iubi prietenii şi rudele şi învaţă să-ţi iubeşti duşmanul, ca şi porunca centrală de a-ţi iubi aproapele ca pe tine însuţi Aceste învăţături sunt în acord deplin cu etica budistă a nonviolenţei şi rezonează puternic cu accentul mesianic pus de budismul mahayana pe altruism, toleranţă eroică, iubire şi compasiune La nivelul înţelepciunii, declaraţiile lui Isus că împărăţia lui Dumnezeu se află înăuntrul fiecăruia sunt pe deplin compatibile cu viziunea budistă asupra naturii de Buddha a tuturor fiinţelor sau cu celebra declaraţie a lui Nagarjuna despre nondualitate – cea mai profundă realitate este vidul suprem, ca pântece al compasiunii relaţionale (shunyatakarunagarbham) Iar puternica declaraţie a lui Isus către ierarhia preoţească legalistă cu care se confrunta, „Eu sunt calea, adevărul şi viaţa!”, poate fi înţeleasă nu ca dictând exclusivismul religios al unei Biserici sau credinţe anume şi intoleranţa furioasă faţă de celelalte, ci mai degrabă ca insistând prin exemplul viu asupra faptului că divinitatea şi salvarea fiecărui om rezidă în sine ca individ, şi nu în apartenenţa la cine ştie ce confesiune sau instituţie Faptele Sfântului Toma din regiunea Kerala a Indiei se aseamănă foarte mult cu cele ale oricărui călugăr sau predicator itinerant budist Revizuirea Evangheliilor la Conciliul de la Niceea, în special eliminarea Evangheliei după Toma, interzicerea doctrinei budiste sau indiene a transmigraţiei sufletelor, aşa cum a fost ea promovată chiar şi de semimartirul Origen, şi transformarea creştinismului într-un instrument al statului roman de către Constantin – acestea maschează legătura dintre Christos şi Buddha; dar ea a fost sesizată de Mani şi de alţii mai apropiaţi de acea epocă Profesorul McEvilley îi aminteşte pe unii „scriitori creştini din secolele III-IV precum Hippolyt şi Epifanie”, care au scris despre un om pe nume Scythianus, care a adus din India în Alexandria „doctrina celor două principii”, în jurul anului e n Potrivit acestora, elevul lui Scythianus, Terebinthus, s-a prezentat ca „Buddha” şi s-a dus în Palestina şi Iudeea, unde s-a întâlnit cu apostolii, ce se pare că l-au condamnat Apoi s-a stabilit în Babilon, unde şi-a transmis învăţăturile lui Mani, care a înfiinţat la rândul lui ceea ce s-ar putea numi budismo-creştinism persan sincretic, cunoscut drept maniheism, religia de tinereţe a lui Augustin de Hippona, care, mai târziu, a condamnat-o Astfel că, în ciuda insistenţei creştinilor că învăţăturile lor sunt sui generis, provenind doar de la Dumnezeu şi neavând nicio legătură cu vreo altă mişcare de pe planetă, budismul mahayana şi creştinismul au „asemănări de familie” foarte puternice Este probabil ca Kerouac să fi înţeles dimensiunile mai profunde şi mai ample ale budismului mahayana mai bine decât colegii lui, fie cei ca mine, care erau foarte motivaţi să se rupă de trecutul lor creştin, fie cei ce îşi primeau cunoştinţele prin filtrul culturilor est-asiatice chineză şi japoneză şi mai ales prin intermediul legăturii ch’an/zen, în care sunt accentuate meditaţia şi dura „golire de gânduri” în stilul samurailor Cel mai important de examinat e înţelegerea personală pe care o are Kerouac despre iluminare, acesta părând să presupună că ea este experienţa unităţii tuturor lucrurilor, deşi în acelaşi timp recunoaşte persistenţa participării la o relativitate transformată Chiar dacă aminteşte adesea nimicnicia şi chiar nimicul, el refuză să reifice orice fel de dispariţie şi vorbeşte cel mai adesea de „vid sfânt”, nu de nimicnicie, subliniind că „vidul e formă” la fel de mult pe cât „forma este vid” M-a copleşit prin referirea la „Pântecele lui Tathagata” şi pare a se simţi confortabil pe tărâmul profund pe care Nagarjuna îl numeşte shunyatakarunagarbham, „vidul pântecelui compasiunii” Kerouac oferă multe descrieri ale experienţelor lui personale privind meditaţia (cunoaşte toţi termenii originali, dhyana, samadhi, samapatti) spre sfârşitul lui Some of the Dharma Dar pasajul următor din Vagabonzii Dharma ar putea fi cel pe care el ar prefera ca eu să-l citez: Ce-mi păsa de scâncetul micuţului eu, cel care rătăceşte pretutindeni? Mie tocmai mi se întâmplau înfloriri şi ruperi, tăieri, desprinderi, evacuări, neîntâmplări, plecări, ieşiri, nimic, dezlegări, relegări, gări, nări, poc! Praful gândurilor mele adunat într-un glob, mi-am zis, în această solitudine veşnică, şi am zâmbit cu toată gura, pentru că vedeam lumina albă pretutindeni şi-n toate, în sfârşit Vântul cald a făcut pinii să vorbească adânc într-o noapte când am început să trăiesc ceea ce se cheamă „Samapatti”, în sanscrită înseamnă Vizite Transcendentale Mintea îmi moţăia puţin, dar eram cumva treaz fizic, stând drept sub copac, când am văzut deodată flori, lumi roz de pereţi de flori, rozul somonului, în acel şşşt! tăcut al pădurii (să obţii nirvana înseamnă să localizezi liniştea) şi am avut o viziune veche a lui Buddha Dipankara, Buddha cel care nu a spus nimic niciodată, l-am văzut pe Dipankara ca pe o piramidă înzăpezită, cu sprâncene stufoase ca ale lui John L Lewis şi o privire teribilă, totul întâmplându-se într-un loc vechi, o păşune veche înzăpezită, ca Alban („O păşune nouă!”, strigase negresa predicatoare), şi viziunea mi-a ridicat tot părul de pe cap Îmi amintesc strigătul de la sfârşit, pe care l-am auzit în mine, ce o mai fi însemnând şi asta: Colyalcolor Viziunea era liberă de orice fel de senzaţie că aş mai fi existat eu însumi, era o absenţă pură a ego-ului, pură activitate eterică, liberă de orice predicate inadecvate liberă de efort şi de greşeală Totul e bine, m-am gândit Forma e golul şi golul e forma şi suntem aici într-o formă sau alta, care e golul Ceea ce au obţinut deja morţii, acest şşşt plin de pe Tărâmul Pur al Trezirii Îmi venea să urlu pe deasupra pădurilor şi acoperişurilor din Carolina de Nord şi să anunţ tuturor adevărul simplu şi glorios Şi mi-am zis: am un rucsac plin şi pregătit, e primăvară, o s-o pornesc spre Sud-Vest, spre pământurile uscate, spre lungul drum al Texasului şi Chihuahua şi spre străzile vesele ale Mexicului, spre muzică şi uşi deschise şi vin, marijuana, pălării ţicnite, viva! Ce mai contează? Aşa cum furnicile nu au nimic altceva de făcut toată ziua decât să sape, nici eu nu am nimic altceva de făcut decât ceea ce vreau şi nu trebuie decât să fiu bun şi să nu mă las influenţat de judecăţi imaginare şi să mă rog pentru lumină Cum stăteam deci sub copacul meu Buddha, lângă acel perete colyalcolor de flori roz, roşii şi albe ca fildeşul, printre stoluri de păsări transcedente care-mi recunoscuseră trezirea minţii şi-mi semnalizau asta prin ţipete dulci, ciudate (ciocârlii care nu au nevoie de cărare), în parfumul eteric, antic şi misterios, binecuvântarea păşunilor lui Buddha, am înţeles că viaţa mea e o pagină vastă, goală şi strălucitoare şi puteam face tot ceea ce voiam „Colyalcolor” este fără îndoială un mister – îmi aminteşte de Koorookoolleh, numele zeiţei bodhisattva roşii precum rubinul care este arhetipul compasiunii înflăcărate Ea stă într-o poziţie de dans, complet goală cu excepţia ghirlandelor de flori, şi ţine un arc de flori cu coardă din albine, trăgând cu săgeţi de flori pentru a deschide inimile fiinţelor Dar nu vreau să spun că asta însemna cu adevărat extraordinarul cuvânt al lui Jack Poate că el este numele „domeniului lui Buddha” pe care îl va crea atunci când îşi va perfecta, cândva, caracterul de „trezitor” D T Suzuki era amuzant Se spune că, atunci când Jack s-a întâlnit cu el şi l-a întrebat dacă poate să rămână cu el pentru totdeauna, acesta a răspuns: „Uneori” Îţi poţi da seama întotdeauna de ce crede cineva din modul în care explică iluminarea lui Buddha şi învăţăturile lui fundamentale Singura notă discordantă din experienţa lui este: „Nu am nimic de făcut decât ceea ce vreau”, care demonstrează o urmă de neînţelegere nihilistă a vidului de tip „nimic nu contează la urma urmelor” şi poate şi esenţa incapacităţii lui de a-şi lua alcoolismul suficient de în serios pentru a scăpa de el şi pentru a se prezerva pe sine şi geniul său, în beneficiul nostru, nu doar până în Din fericire, Kerouac continuă prin a spune: „ să fiu bun şi să nu mă las influenţat de judecăţi imaginare şi să mă rog pentru lumină”, ceea ce demonstrează intuiţia lui profundă că nondualitatea vidului şi formei, nirvana şi samsara, obligă persoana liberă să rămână în mod cauzal angajată în îmbunătăţirea condiţiei celorlalţi din lumea iluzorie, ireală şi relativă Cartea trezirii Ce încântare să citeşti Cartea trezirii, viziunea lui Kerouac despre viaţa lui Shakyamuni, suprema emanaţie a lui Buddha în epoca noastră! Stilul abundent al cărţii o face să fie maiestuoasă, ceva ce absorbi dintr-odată, asemenea unei simfonii, ce culminează oarecum cu viziunea de marş eroic a „Sutrei Shurangama” asupra unei lumi care se dizolvă în Samadhi-ul de diamant şi care vede cum Tathagata Buddha („Cel Trezit Care a Plecat Astfel”) pluteşte în universul din petale de flori de dincolo de trup şi în sistemul celor şapte elemente: pământ, apă, foc, vânt, spaţiu, percepţie, conştiinţă Cartea trezirii are o aromă fundamentală de nondualitate în această secţiune, dar apoi revine la o viziune budistă dualistă mai convenţională odată cu parinirvana („nirvana finală”), tratând-o ca pe un somn fără vise al morţii, de vreme ce Kerouac nu cunoştea remarcabilul paradox al lui Buddha privind prezenţa lui eternă în momentul dispariţiei lui finale ca trup distinct, aşa cum este el revelat în „Sutra Lotusului” şi „Mahaparinirvana” Cartea trezirii a fost scrisă în prima jumătate a anului În luna ianuarie a acelui an, Kerouac se mutase împreună cu mama lui din Richmond Hill, New York, în casa surorii lui, Nin, care trăia în Rocky Mount, Carolina de Nord Departe de viaţa agitată din New York City, Kerouac a putut să se cufunde în ideea de a duce o viaţă ascetică în tradiţia lui Buddha – stătea de unul singur ore întregi, meditând sub stelele limpezi ale nopţii Pe pagina de titlu a manuscrisului său scrie: „Cartea trezirii, pregătită de Jack Kerouac”, dar titlul cărţii nu a fost întotdeauna acesta Numită iniţial „Mintea ta esenţială Povestea lui Buddha”, Kerouac s-a referit la ea în diferite momente şi ca la „manualul meu budist”, „Buddha ne spune” şi „Buddheitatea Esenţa realităţii” Kerouac nu încearcă să ascundă utilizarea abundentă a surselor sale, remarcând la începutul notei autorului: „Este imposibil de separat şi de numit nenumăratele surse care s-au revărsat în acest lac de lumină Nucleul cărţii este un rezumat înfrumuseţat al amplei Sutre Surangama” (Al doilea s al titlului ar trebui scris ş pentru a fi exacţi din punct de vedere fonetic ) „Am conceput cartea ca pe un manual menit să îi ajute pe occidentali să înţeleagă Legea străveche ” (Kerouac foloseşte vechea echivalare a traducătorilor a lui „Dharma” prin „lege”, ceea ce în general nu e greşit, dar nu este exact în acest context; ar trebui să fie „adevăr” sau „învăţătură” ) „Scopul este convertirea ” (Aici, cu siguranţă, Kerouac nu vrea să spună înscrierea oamenilor în vreo confesiune budistă formală, ci mai degrabă convertirea lor la scopul inimii în viaţă, la marea viziune înţeleaptă a divinităţii lăuntrice şi a iubirii şi bunătăţii naturale din cadrul relaţiilor ) Kerouac se inspiră de asemenea masiv din surse Pali în ceea ce priveşte viaţa lui Buddha, surse orale străvechi rămase neconsemnate până în secolul al V-lea e n , şi din poemul biografic din secolul al II-lea e n Buddhacharita, al marelui Asvaghosa Are tendinţa de a amesteca unele dintre detaliile majorităţii versiunilor despre viaţa lui Buddha, datată convenţional între şi î e n (chiar dacă tibetanii îl plasează în secolul al IX-lea î e n , iar savanţi europeni recenţi îl aduc mai aproape, în secolul al IV-lea î e n ) Nu mă voi ocupa de astfel de detalii, ci voi sublinia pur şi simplu unele lucruri din text pe care le găsesc minunate La începutul cărţii, Kerouac spune: „Buddha înseamnă «cel trezit» Până de curând, cei mai mulţi îl considerau pe Buddha o siluetă rococo, un grăsan zâmbăreţ şi pântecos, aşa cum este reprezentat în milioane de suvenire pentru turişti şi statuete ieftine de aici, din lumea occidentală Acest om nu a fost vreun haplea de care să facem mişto, ci un profet serios şi tragic, un Isus Christos al Indiei şi aproape al întregii Asii Adepţii religiei pe care a întemeiat-o el, budismul, religia Marii Treziri din visul existenţei, numără astăzi sute de milioane de oameni” Nu sunt sigur de ce credea Kerouac că Buddha este tragic, şi nu triumfător, cum pare că simte de fapt în viziunea pe care o povesteşte în Vagabonzii Dharma şi pe care am redat-o mai sus Poate din cauza primului adevăr nobil al lui Buddha, că „viaţa neiluminată va fi în mod inevitabil dezamăgitoare şi, astfel, doar suferinţă” Atunci când Kerouac spune că Buddha a fost „un Isus Christos al Indiei şi aproape al întregii Asii”, el îşi repetă apostazia faţă de catolicismul convenţional, punându-le pe amândouă la acelaşi nivel Câteva pagini mai jos, Kerouac arată că e conştient de „cele patru tărâmuri fără formă” şi de faptul că niciunul dintre acestea nu e nirvana: „Alara Kalama [Siddhartha, primul învăţător ascetic al tânărului Buddha] îşi expunea învăţătura numită «tărâmul nimicniciei» şi practica automortificarea pentru a dovedi că se eliberase de trup” Acest lucru este deosebit de semnificativ, de vreme ce aproape toţi traducătorii şi erudiţii din anii ’ considerau că „vidul” şi „nimicul” erau acelaşi lucru şi astfel au răspândit concepţia greşită că budiştii erau în ultimă instanţă nihilişti Kerouac demonstrează tocmai aici cunoaşterea acestei diferenţe Kerouac îşi dovedeşte viziunea realistă şi prezice viitoarea lui „samapatti”, explicând exact modul în care Siddhartha a criticat teoria „sufletului suprem” (Paramatma) a brahmanilor: „Pe Arada Udarama [celălalt învăţător ascetic al lui de la acest moment] l-a întrebat: «În ceea ce priveşte bătrâneţea, boala şi moartea, cum se poate scăpa de acestea?» Pustnicul a răspuns că, dacă «eul» era purificat, eliberarea urma imediat Aceasta era învăţătura străveche despre Sufletul Nemuritor, «Purusha», sau Atman, Sufletul Suprem care trece de la o viaţă la alta, devenind din ce în ce mai pur sau din ce în ce mai puţin pur, scopul său suprem fiind sufletul pur din cer Dar, cu inteligenţa lui sfântă, Gautama şi-a dat seama că acest «Purusha» nu era cu nimic mai bun decât o minge ce sare încoace şi încolo în funcţie de circumstanţe concurente, fie în cer, fie în iad, fie pe pământ, şi, atât timp cât se susţinea această viziune, nu se puteau evita cu adevărat naşterea şi distrugerea prin naştere Naşterea oricărui lucru înseamnă moartea acelui lucru: iar asta înseamnă descompunere, oroare, schimbare, durere” Kerouac continuă prin a povesti, anticipându-şi viziunea ulterioară: „Tânărul sfânt, care se apropia acum de momentul de perfecţiune al înţelepciunii şi compasiunii sale, a văzut toate lucrurile, oameni ce stăteau în crânguri, copacii, cerul, tot felul de viziuni despre suflet, tot felul de euri, ca pe un vid unificat în aer, o floare imaginară, a cărei semnificaţie era unitatea şi indivizibilitatea, toate din acelaşi material oniric, universal şi pur” Kerouac exprimă aici nondualitatea budismului mahayana, chiar dacă foloseşte încă sursele Theravada: „El a văzut că existenţa era asemenea luminii unei lumânări: lumina lumânării şi stingerea luminii lumânării erau acelaşi lucru Gautama a văzut pacea nirvanei lui Buddha Nirvana înseamnă stingere, ca şi cum ai stinge o lumânare suflând în ea Dar, deoarece nirvana lui Buddha este dincolo de existenţă şi nu concepe nici existenţa, nici nonexistenţa luminii unei lumânări, a unui suflet nemuritor sau a oricărui alt lucru, ea nu este nici lumina lumânării numite samsara (lumea aceasta), nici stingerea cu o suflare a luminii lumânării numite nirvana (ne-lumea), ci se află dincolo de aceste concepţii arbitrar stabilite” Sunt copleşit şi uimit de modul în care Kerouac elucidează nondualitatea profundă în acest context Descrierea iluminării lui Buddha din Cartea trezirii este deosebit de mişcătoare, foarte maiestuoasă şi plină de intuiţie Este prea lungă pentru a fi citată aici în întregime Kerouac alternează între citarea de surse Pali şi propriile „înfloriri” Voi alege câteva pasaje speciale Pustnicul binecuvântat a mers la Budhgaya Imediat, străvechiul vis al acelor Buddha din Vechime a pus stăpânire pe el în timp ce privea nobilele crânguri de palmieri, mango şi arbori-ai-zeilor, Ficus religiosa; în după-amiaza unduitoare, a trecut pe sub crengile lor, singur şi uimit, însă având în inimă un fel de premoniţie că aici avea să se întâmple ceva măreţ Gautama, „fondatorul” budismului, nu făcea decât să redescopere străvechea cale pierdută a lui Tathagata (Cel al lui Aşa-cum-este); redeschidea picătura primordială de rouă a lumii; asemenea lebedei milei care coboară spre iazul cu lotuşi şi se lasă pe apă, o mare bucurie l-a copleşit la vederea copacului sub care a ales să se aşeze, ca printr-un acord cu toate tărâmurile lui Buddha, şi a reunit lucrurile lui Buddha care sunt ne-lucruri în vidul intuiţiei sclipitoare din jur, asemenea unor roiuri de îngeri şi bodhisattva ce, ca miriade de fluturi, alunecau la nesfârşit spre centrul golului, în ADORAŢIE „Pretutindeni e aici”, a intuit sfântul „NU MĂ VOI RIDICA DIN ACEST LOC”, a hotărât el în sinea lui, „PÂNĂ CE, ELIBERATĂ DE TOATE LEGĂTURILE, MINTEA MEA NU VA DESCOPERI CUM POATE FI SUPRIMATĂ SUFERINŢA” S-au scris multe despre acest moment sfânt din locul acum celebru de sub acest Copac Bodhi sau Copac al Înţelepciunii Nu a fost o agonie într-o grădină, ci o beatitudine sub acel copac (Aici vine comparaţia cu Christos făcută de Kerouac ) Nu a fost nicio înviere, ci anihilarea tuturor lucrurilor (Kerouac cade în dualismul relativ-absolut al Thervadei ) Ce i s-a întâmplat lui Buddha în acele ore a fost să înţeleagă că toate lucrurile vin dintr-o cauză şi iau calea dezintegrării, iar astfel toate sunt trecătoare, toate nefericite şi, prin urmare şi în modul cel mai misterios, ireale (Aici Kerouac sesizează intuiţia budistă esenţială a cauzalităţii; el ajunge mai târziu la strofa celebră, mantra-cheie a întregului budism ) La căderea nopţii, el se odihnea deja, liniştit şi tăcut A intrat într-o contemplaţie profundă şi subtilă Prin faţa ochilor i-a trecut pe rând fiecare tip de extaz sfânt În timpul primei străji a nopţii a ajuns la „percepţia corectă” şi şi-a amintit toate naşterile lui precedente, care i-au trecut prin faţa ochilor Ştiind cât se poate de bine că esenţa existenţei este un singur aşa-cum-este, ce naştere nu ar fi putut să-şi amintească Esenţa Strălucitoare, Misterioasă şi Intuitivă a Spiritului lui? Ca şi cum el ar fi fost toate lucrurile şi doar pentru că nu existase niciodată un „el” autentic, ci toate lucrurile, şi astfel toate lucrurile erau acelaşi lucru, ţinând de sfera Spiritului Universal, care era Singurul Spirit din trecut, prezent şi viitor Fusese o vreme îndelungată deja sfârşită, străvechiul vis al vieţii, lacrimile tristeţii cu multe mame, miriadele de taţi din ţărână, eternităţi ale unor după-amiezi pierdute ale unor surori şi fraţi, zorii somnoroşi, scorbura insectei, instinctul lamentabil complet irosit pe vid, copleşitoarea, imensa impresie aromitoare a Epocii de Aur care s-a înfiripat în creierul lui că această cunoaştere este mai veche decât lumea În urechea lui Buddha, aşa cum stătea, aşezat în meşteşugirea sclipitoare şi scânteietoare a intuiţiei, astfel încât lumina, asemenea unui Lapte Transcendental, strălucea orbitor în întunecimea invizibilă a pleoapelor lui închise, a răsunat liniştea invariabilă şi pură a mării auzului, care suspina, spumegând, retrăgându-se, în timp ce el rechema, mai mult sau mai puţin, conştientizarea sunetului, chiar dacă în sine era întotdeauna acelaşi sunet constant, doar conştientizarea lui variind şi estompându-se, asemenea apei sărate care sfârâie şi se afundă în nisip la reflux, sunetul nevenind nici dinafara, nici dinăuntrul urechii, ci de pretutindeni – marea pură a auzului, Sunetul Transcendental al Nirvanei auzit de copii în leagăn, pe lună şi în inima vuietului furtunilor, în care tânărul Buddha auzea acum o învăţătură care nu înceta, o îndrumare neîntreruptă, înţeleaptă şi limpede, din partea tuturor acelor Buddha din vechime care existaseră înaintea lui şi a tuturor acelor Buddha ce aveau să vină Dincolo de ţârâitul îndepărtat al greierilor se mai auzeau uneori zgomote – un ciripit involuntar al păsărilor adormite din vis, picioruşele şoarecilor-decâmp sau o adiere înfiorând copacii – care tulburau pacea Auzului său, dar zgomotele erau doar accidentale, Auzul primea în marea lui toate zgomotele şi accidentele, însă rămânea netulburat ca întotdeauna, cu adevărat de nepătruns, şi nici nu se umplea, nici nu scădea, la fel de pur în sine precum un spaţiu gol Sub stelele strălucitoare, Regele Legii, învăluit în liniştea divină a acestui Sunet Transcendental al Extazului de Diamant, rămânea nemişcat Apoi, în timpul celei de-a doua străji a nopţii, el a ajuns la cunoaşterea Îngerilor puri şi a văzut în faţa lui fiecare fiinţă, aşa cum ar vedea cineva chipuri într-o oglindă; toate fiinţele născându-se iar şi iar pentru a pieri, nobile şi meschine, sărace şi bogate, culegând roadele faptelor bune sau rele şi având parte, ca urmare, de fericire ori nefericire Ceaţa care acoperea pământul la ora a dimineţii s-a ridicat împreună cu toate durerile lumii Naşterea trupurilor este cauza directă a morţii trupurilor Exact aşa cum plantarea seminţei este cauza trandafirului aruncat la gunoi Apoi, privind mai departe, de unde vine naşterea? El şi-a dat seama că ea vine din fapte de viaţă săvârşite altundeva; apoi, cercetând acele fapte, a înţeles că ele nu erau opera unui creator, nici nu-şi aveau cauza în sine, nu erau nici existenţe personale şi nu erau nici fără cauză; a înţeles că ele însele aveau la bază un lanţ de cauze, cauză după cauză, verigi concatenate alăturându-se chingilor care strâng tot ceea ce este formă – formă slabă, doar ţărână şi suferinţă Apoi, aşa cum cineva care rupe primul nod al bambusului descoperă că restul e uşor de separat, după ce a desluşit cauza morţii ca fiind naşterea şi cauza naşterii ca fiind faptele, el a ajuns treptat să înţeleagă adevărul; moartea este rezultatul naşterii, naşterea este rezultatul faptelor, faptele sunt rezultatul ataşamentului, ataşamentul este rezultatul dorinţei, dorinţa este rezultatul percepţiei, percepţia este rezultatul senzaţiei, senzaţia este rezultatul celor şase organe de simţ, cele şase organe de simţ sunt rezultatul individualităţii, individualitatea este rezultatul conştiinţei [Aici Kerouac străbate cele douăsprezece verigi extrem de importante ale originării dependente ] Astfel eliberat, în el au apărut cunoaşterea şi libertatea, iar el a ştiut că este dezrobit de renaştere şi că scopul fusese atins Kerouac continuă prin a enumera cele patru adevăruri nobile şi calea cu opt braţe Apoi dezvăluie o viziune mai în spiritul mahayana: Şi ştia, în timp ce stătea acolo, magnific în înţelepciunea sa, desăvârşit în înzestrările sale, că această cale a cunoaşterii perfecte îi fusese transmisă de Nenumăraţii Buddha din Vechime care apăruseră înainte din toate cele zece colţuri ale universului, unde el i-a zărit acum, într-o viziune măreaţă, adunaţi cu toţii, strălucitori şi puternici, stând pe tronurile lor din Magnifice Flori de Lotus, pretudineni, în toate fenomenele şi în tot spaţiul, răspunzând mereu nevoilor vieţii conştiente din toate regnurile existenţei, trecute, prezente şi viitoare Odată cu înţelegerea marilor adevărurilor şi cu împlinirea lor în viaţă, rishi-ul a atins iluminarea; el a atins astfel sambodhi (Înţelepciunea Desăvârşită) şi a devenit un Buddha Sambodhi a fost numită aşa pe bună dreptate, ea poate fi realizată doar prin soluţii proprii, fără ajutorul unui învăţător sau zeu din exterior Razele soarelui de dimineaţă străluceau în zori, ceaţa se risipea ca praful, dispărea Lumina slabă a lunii şi stelelor a pălit, barierele nopţii au fost date la o parte El ajunsese la capătul acestei mari lecţii, prima şi ultima, lecţia din vremuri străvechi; intrând în marea casă a a Somnului Fără Vise, încremenit în transa sfântă, el atinsese sursa adevărului inepuizabil, fericirea care nu se sfârşeşte niciodată şi care nu are început, ci care fusese acolo dintotdeauna, în interiorul Adevăratului Spirit Nu prin folosirea neliniştită a unor mijloace exterioare dezvăluise Buddha Adevăratul Spirit şi pusese capăt suferinţei, ci cufundându-se în tăcerea contemplativă Aceasta este realitatea supremă a tihnei binecuvântate Era sihibhuto, detaşat Cam după primul sfert al cărţii, Kerouac descrie triumful lui Buddha ca învăţător al lumii: Astfel, Tathagata, Cel-Care-a-Ajuns-la-Aşa-cum-este-al-Spiritului şi nu mai vede nicio diferenţiere între diversele fiinţe şi fenomene, cel care nu mai întreţine niciun fel de concepţii clare despre sine, despre sinele altora, despre multe euri separate sau un sine universal nedivizat, pentru care lumea nu mai este observabilă altfel decât ca o apariţie jalnică, însă care e lipsit de o concepţie arbitrară fie a existenţei, fie a nonexistenţei ei, aşa cum nu te gândeşti să măsori materialitatea unui vis, ci doar cum să te trezeşti din el; astfel Tathagata, calm şi tăcut, evlavios, înconjurat de o aură de splendoare, radiind lumină în jur, s-a ridicat de sub Copacul Iluminării şi, cu neegalată demnitate, a păşit singur pe pământul asemenea unui vis ca şi cum ar fi fost înconjurat de discipoli, gândindu-se: „Pentru a-mi împlini vechiul jurământ de a-i salva pe toţi cei care încă nu au fost dezrobiţi, voi urma vechiul meu legământ Fie ca aceia care au urechi de auzit să stăpânească nobila cale a salvării” Câteva pagini mai jos, primim un indiciu despre sursa de la care Kerouac îşi ia titlul: „Căci pentru aceşti vechi călugări, care percepeau în mod clar naşterea drept cauză a morţii şi faptele dorinţei drept cauză a naşterii, Buddha era asemenea celui care stă pe mal, strigându-i omului neştiutor purtat de curent: «Hei, tu! Trezeşte-te! Fluviul poate părea plăcut în visul tău, dar sub el este un lac cu vârtejuri şi crocodili, fluviul este dorinţa malefică, lacul este viaţa senzuală, valurile sunt furia, vârtejurile sunt poftele trupeşti, iar crocodilii sunt femeile»„ Kerouac este dirijat către mantra-cheie, în cuvintele discipolului Ashvajit: „Toate lucrurile provin dintr-o cauză, Buddha a enunţat care e cauza lor şi care este descompunerea lor Asta este ceea ce ne învaţă Cel Măreţ”, Om ye dharmah hetusvabhavah hetun tesham tathagata hi avadat tesham cha yo nirodho evam vadi mahashramanah Kerouac aminteşte de asemenea fericirea finală a tatălui lui Buddha, Suddhodana, şi aici îmi pot imagina fantezia lui despre o împăcare cu propriul tată, Leo, care de fapt nu a avut loc niciodată, din câte înţeleg de la specialişti: „După ce a aflat de la fiul lui cum să scape de teamă şi cum să evite căile malefice ale naşterii, într-un mod de o asemenea demnitate şi blândeţe, regele însuşi şi-a părăsit domeniul regal şi ţara şi a pătruns în fluxurile calme ale gândurilor, poarta adevăratei legi a eternităţii Cufundat în meditaţie, Suddhodana a băut rouă Amintindu-şi cu mândrie, în noapte, de fiul său, el a ridicat privirea către stelele infinite şi şi-a dat seama dintr-odată: «Cât de bucuros sunt că sunt viu, pentru a venera acest univers înstelat!», apoi: «Dar nu este vorba despre a fi viu, iar universul înstelat nu e neapărat universul înstelat» şi şi-a dat seama de stranietatea totală şi în acelaşi timp de caracterul comun al înţelepciunii de nedepăşit a lui Buddha” După o treime din Cartea trezirii, Kerouac îl descrie pe Buddha drept supremul „vagabond Dharma”, într-un pasaj incredibil de strălucitor pe care mă simt obligat să îl repet: Buddha accepta orice fel de mâncare, bună sau rea, orice primea, de la bogaţi sau de la săraci, fără deosebire, iar după ce îşi umplea bolul cu care cerşea, se întorcea în solitudine, unde medita la rugăciunea lui pentru eliberarea lumii de suferinţa ei animalică şi de faptele sângeroase neîncetate ale morţii şi naşterii repetate, de războaiele ignoranţei, de uciderea câinilor, de poveşti, nebunii, de părinţii care îi bat pe copii, de copiii ce chinuie copii, de iubitul care îşi distruge iubita, de tâlharul ce îl jefuieşte pe avar, de mitocanii pofticioşi, înfumuraţi, nebuni, sălbatici şi însetaţi de sânge, de şi mai mult sânge, idioţi iremediabili alergând prosteşte prin osuarele create de ei înşişi, zâmbind afectat, simple chinuri şi apariţii onirice, o fiară monstruoasă revărsând forme dintr-un preaplin, totul îngropat în întunecimea nepătrunsă, cântând speranţa optimistă care nu poate fi decât dispariţia completă, inocentă în fond şi lipsită de orice urmă a unei naturi proprii; căci, în cazul în care cauzele şi condiţiile nebuniei ignorante a lumii ar fi înlăturate, natura nonignoranţei sale non-nebune ar fi revelată, asemenea copilului zorilor ce pătrunde în cer prin dimineaţa din lacul spiritului, Spiritul Pur, Adevărat, sursa, Esenţa Desăvârşită Originară, strălucirea goală, divină prin natura ei, singura realitate, imaculată, universală, eternă, sută la sută mentală, pe care e imprimată toată această întunecime plină de visare, pe care aceste forme trupeşti nereale apar pentru ceea ce pare a fi o clipă şi apoi dispar pentru ceea ce pare a fi o eternitate La jumătatea cărţii, Kerouac îşi recită refrenul: „Totul este gol pretutindeni şi pentru totdeauna, treziţi-vă! Mintea este neghioabă şi mărginită dacă ia aceste simţuri, piedici meschine din vis, drept realitate; ca şi cum adâncurile oceanului ar fi mişcate de vântul care face valurile să unduiască Şi acest vânt este ignoranţa” Şi mai jos: „Totul are loc în mintea voastră, ca un vis Imediat ce vă treziţi şi încetaţi să visaţi, mintea voastră se întoarce la vidul şi puritatea ei de la început De fapt, mintea voastră s-a întors deja la vidul şi puritatea ei de la început, iar această lume nu este decât o umbră şchioapă De ce continuaţi să uitaţi aşa de uşor mintea naturală, minunată şi iluminată a desăvârşirii – acest spirit misterios al strălucirii radioase?” (Acesta pare a fi un amestec de citate din Sutra Shurangama ) Apoi el ajunge la miezul adevărat al Sutrei: Priveşte cu atenţie! Priveşte fix dincolo de înfăţişarea lucrurilor şi nu vei vedea decât marea inimă a compasiunii tuturor acelor Buddha din vremurile vechi, de dincolo de credinţă Aceasta este Yathabhutam, vederea cu adevărat a lucrurilor Cu toate acestea, oamenii din lume, giganţi fantomatici dinăuntrul minţii, ignorând principiul care le guvernează existenţa, devin nedumeriţi în încâlceala de cauze şi condiţii şi naturalism, cred că pământul poartă semnele unei naturi inerente, doar a lui, şi îl numesc „natural” şi „Mama Natură”, cu toţi arborii mentali independenţi de trupurile lor, ei cred că el există datorită unor cauze precum crearea de către un Sine Creator autocreat şi conştient de sine, care i-a făcut după chipul său, şi că existenţa lor este supusă condiţiilor „timpului”, atomilor, anotimpurilor, intervenţiilor celeste, destinului personal, toate acestea constituind în întregime discriminări ale conştiinţei lor mentale şi cuvinte pur figurative care în realitate nu au nicio semnificaţie (Cam atât despre presupusa credinţă neclintită a lui Kerouac în dogmele teologice ale Creaţiei ) „Ananda, în mod firesc, nu ai ştiut niciodată că, în interiorul Pântecelui lui Tathagata, natura esenţială a conştiinţei este iluminatoare şi inteligentă, adică, de pildă, ea nu este nici conştientă de percepţia vederii izvorului şi heleşteielor, nici non-conştientă, ea este conştientă de Dharma Ne-lucrurilor Ananda, vei spune oare că acea piatră şi acel heleşteu sunt două lucruri diferite? Ar fi mai bine dacă ai spune că fiecare din ele este un Buddha şi că noi nu avem nevoie decât de un Buddha, deoarece toate lucrurile sunt Ne-lucruri, şi că toate lucrurile sunt prin urmare nişte Buddha Aceasta este Cunoaşterea Diamantului, tot restul este cunoaştere despre valuri şi baloane de săpun Această intuiţie iluminată este adevărata ta Esenţă a Conştiinţei şi este asemenea naturii intrinsece a spaţiului ” La care Ananda şi întreaga adunare, după ce au primit această îndrumare minunată şi profundă din partea Stăpânului Tathagata şi după ce au ajuns la o stare de acord perfect al minţii şi la o dezrobire completă a minţii de toate amintirile, gândurile şi dorinţele, au devenit liberi atât cu trupul, cât şi cu spiritul Fiecare dintre ei a înţeles clar că spiritul poate ajunge în toate cele zece colţuri ale universului şi că percepţia vederii poate să ajungă şi ea în cele zece colţuri Le era la fel de clar ca şi un fir de iarbă ţinut în mână Au înţeles că toate fenomenele de pe lume nu erau decât spiritul lor minunat, inteligent şi originar al Iluminării, trupurile lor fizice născute din părinţii lor păreau asemenea unor fire de praf purtate prin spaţiul liber al celor zece colţuri ale universului Cine ar fi observat existenţa lor? Trupul lor fizic era asemenea unui bob de spumă plutind deasupra unui ocean imens şi nestrăbătut, neavând nimic distinctiv care să indice de unde vine şi, dacă ar dispărea, unde s-a dus Şi-au dat seama foarte clar că dobândiseră, în sfârşit, propriul spirit minunat, un spirit care era permanent şi indestructibil Mergând mai departe, când comparăm descrierea iluminării lui Ananda din Shurangama cu descrierea lui Kerouac din Vagabonzii Dharma, înţelegem de ce a spus că lungile lui citate din Sutra constituie miezul biografiei: Dintr-odată a părut că toţi copacii din crângul lui Jeta şi toate valurile care clipoceau pe malurile lacurilor lui cântau muzica Dharmei şi toate razele încrucişate de strălucire erau asemenea unei reţele splendide bătute cu pietre preţioase şi arcuindu-se deasupra lor O astfel de privelişte minunată nu fusese niciodată imaginată de sfinţii credincioşi strânşi laolaltă, ea reducându-i la tăcere şi evlavie Fără să-şi dea seama, au intrat în pacea beatifică a Samadhi-ului de diamant, adică fiecare dintre ei a ascultat imediat vuietul intens şi misterios al tăcerii, toţi cei , şi deasupra lor au părut că se lasă ca o ploaie blândă petalele moi ale multor flori de lotus diferit colorate – albastru şi stacojiu, galben şi alb –, amestecându-se toate unele cu altele şi reflectându-se în spaţiul liber al cerului, în toate nuanţele spectrului Mai mult, toate diferenţierile munţilor din minţile lor, precum şi mările, râurile şi pădurile lumii suferind de Saha s-au amestecat împreună şi au dispărut, lăsând în urma lor doar unitatea împodobită cu flori a Cosmosului Primordial În centru, aşezat pe un lotus pur, l-au văzut pe Tathagata, Cel Deja Aşa, Perla şi Stâlpul lumii Momentul din Sutra în care Manjusri îl îndeamnă pe Ananda la practica contemplativă a întoarcerii spre sine poate foarte bine să stea la baza presupusei metode a lui Kerouac de a transcrie direct fluxul conştiinţei, pe care el probabil îl considera a fi curgerea arbitrară prin minte a formelor vide nonduale ale lumii „Ananda, ar trebui să inversaţi percepţia externă a auzului şi să ascultaţi lăuntric sunetul perfect unificat şi intrinsec al propriului spirit-esenţă, căci imediat ce veţi ajunge la acordul desăvârşit, veţi ajunge la iluminarea supremă Aceasta este singura cale către nirvana, care a fost urmată de toţi acei Tathagata ai trecutului Mai mult, toţi bodhisattva-mahasattva din prezent şi toţi cei din trecut trebuie să spere la iluminarea desăvârşită Nu doar că Avaloki-Tesvara a ajuns la iluminarea desăvârşită în epoci de mult apuse prin această Cale de Aur, ci în prezent eu însumi sunt unul dintre ei dar pentru neiniţiaţi, această metodă comună de concentrare a minţii asupra simţului auzului, îndreptându-l spre interior prin această Uşă a Dharmei pentru a auzi Sunetul Transcendental al Spiritului lui Esenţial, este foarte potrivită şi înţeleaptă ” Câteva pagini mai jos, Kerouac avansează o etică la a cărei urmare aspira, în mod evident, el însuşi: „Cele Patru Precepte sunt: Trezeşte-te, înfrânează dorinţa sexuală, dorinţa sexuală duce la multiplicitate, vrajbă şi suferinţă Trezeşte-te, înfrânează tendinţa către răutate faţă de ceilalţi, răutatea este ucigaşul vieţii înţelepciunii Trezeşte-te, înfrânează lăcomia şi furtul, ar trebui să îţi priveşti trupul nu ca fiind al tău, ci ca fiind una cu trupurile tuturor celorlalte fiinţe conştiente Trezeşte-te, înfrânează nesinceritatea secretă şi minciuna, nu ar trebui să existe niciun fel de falsitate în viaţa ta, nu există nimic ascuns într-o strop de rouă care se sparge ” Aici Kerouac marchează o rezonanţă interesantă cu Isus: „Exuberanţi şi încrezători, percepând seninătatea, seriozitatea morală şi blânda cuminţenie a Maestrului, tot mai mulţi discipoli s-au alăturat Frăţiei Dintre cei Doisprezece Mari Discipoli ai lui, cu de ani înaintea lui Christos şi a celor Doisprezece Apostoli ai lui, Cel Binecuvântat a spus: «În afara religiei mele, cei Doisprezece Mari Discipoli, care, fiind buni, înalţă lumea şi o eliberează de indiferenţă, nu pot fi găsiţi»„ Spre sfârşitul cărţii, Kerouac introduce nirvana finală, cu Buddha care îl consolează pe tulburatul Ananda: „Dacă lucrurile din jurul nostru ar putea fi păstrate pentru totdeauna şi nu ar fi supuse schimbării sau separării, atunci aceasta ar fi salvarea! Unde am putea căuta aceasta? În miezul tuturor lucrurilor există iubire şi toate lucrurile sunt unul şi acelaşi Svaha! Sunt hotărât, îmi caut odihna Singurul lucru care trebuia făcut a fost făcut demult” Kerouac încheie cu o descriere pătrunzătoare a plecării lui Buddha din întruparea lui manifestă spre parinirvana, nu, cum observă el, din cea de-a noua stare contemplativă, ca şi cum asta ar fi o anihilare de după anihilare, ci din starea a patra, de la graniţa orizontului evenimentelor aparţinând domeniului spaţiului infinit, acolo unde masa devine infinită la viteza luminii: El a trecut succesiv prin toate cele nouă Dhyana [stări contemplative] în ordine; apoi a parcurs drumul invers şi a intrat în prima şi din prima s-a înălţat şi a intrat în Dhyana a Patra, Dhyana Nici a Bucuriei, Nici a Suferinţei, absolut pură şi egală, esenţa desăvârşită, orginară şi eternă a Minţii Ieşind din starea de extaz Samadhi, cu sufletul fără un loc de odihnă, el a ajuns imediat la parinirvana, dispariţia completă a formei după ce a murit Suportând în mod voluntar infinite încercări de-a lungul a nenumărate epoci şi naşteri, pentru a putea elibera omenirea şi tot ce este viu, renunţând la dreptul de a intra în nirvana şi aruncându-se iar şi iar în torentul samsara al vieţii şi destinului cu singurul scop de a propovădui învăţătura căii de eliberare de durere şi suferinţă, acesta este Buddha, care este oricine şi totul, Aremideia, Lumina Lumii, Tathagata, Maitreya, Eroul Ce Va Să Vină, Cel Care Umblă pe pământ, Cel Care Stă sub Copaci, constant, energic, intens uman, Marea Fiinţă Înţeleaptă a Milei şi Blândeţii Legea nobilă şi fără pereche a lui Buddha ar trebui să primească adoraţia lumii Nu am habar cine este „Aremideia”, posibil o variantă a lui Amitabha, Amitofo în chineză, Amida în japoneză, Buddha al Luminii Infinite şi al Vieţii Infinite, care menţine şi locuieşte în universul-paradis Sukhavati dinspre apus, dincolo de la fel de multe universuri pe cât de multe fire de nisip sunt în cele de albii ale Gangelui În orice caz, este evident că Kerouac s-a ridicat la înălţimea sarcinii ce i-a fost atribuită într-o viziune dată de Avalokitesvara, acel bodhisattva cu o mie de braţe, o mie de ochi şi unsprezece capete al compasiunii universale, aşa cum se relatează în Vagabonzii Dharma: Într-o noapte, în timpul unei viziuni, Avalokitesvara Ascultătorul şi Respondentul Rugăciunilor mi-a zis: „Ţi-am dat puterea să le aminteşti oamenilor că sunt liberi”, aşa că m-am atins, ca să-mi amintesc mie asta mai întâi, şi am strigat bucuros „Ta!”, am deschis ochii şi o stea căzătoare a trecut pe boltă Robert A F Thurman Profesor Jey Tsong Khapa de studii budiste indo-tibetane, Columbia University Woodstock, New York iunie Adoraţie pentru Isus Christos, Mesia al lumii creştine; Adoraţie pentru Gautama Sakyamuni, Trupul-Aparenţă al lui Buddha O rugăciune budistă la mănăstirea din Santa Barbara, scrisă de Dwight Goddard  Jack Kerouac, Iluminare, desen în creion dintr-un album de schiţe, cca Nota autorului Această carte urmează ceea ce spun sutrele Ea conţine citate din Scrierile Sfinte ale canonului budist, unele citate direct, altele amestecate cu cuvinte noi, altele nu citate, ci parafrazate, în cuvinte noi alese de mine Firul poveştii urmăreşte viaţa lui Gautama Buddha, aşa cum este ea prezentată în Buddha-Charita a lui Asvaghosa şi în „Viaţa lui Buddha ca personaj istoric” a lui Narasu, cu înflorituri şi rearanjări Este imposibil de separat şi de numit nenumăratele surse care s-au revărsat în acest lac de lumină, cum ar fi Sutra Lankavatara, Dhammapada, Anguttara Nikaya, Itivuttaka, Digga Nikaya, Majjhima Nikaya, Theragatha, Vinaya Pitaka, Sutra Prajna-Paramita-Hridaya, Samyutta Nikaya, chiar Chuangtzî, Dao De Jing, Viaţa lui Milarepa, Mahayana Samgraha şi o mie de alte surse Nucleul cărţii este un rezumat înfrumuseţat al amplei Sutre Surangama, al cărei autor, ce pare a fi cel mai mare scriitor care a trăit vreodată, este anonim El a trăit în secolul I e n şi s-a inspirat din sursele epocii lui, scriind de dragul Celei mai Strălucitoare Iluminări Divine Am conceput cartea ca pe un manual menit să îi ajute pe occidentali să înţeleagă Legea străveche Scopul este convertirea Fie ca eu să mă ridic la înălţimea acestor cuvinte: „A aduce laude nobilului călugăr şi a-i povesti faptele, de la prima până la ultima, fără a urmări interese egoiste şi cinstirea de sine, fără dorinţa de faimă personală, ci urmând ceea ce spun scripturile, spre binele lumii, acesta a fost ţelul meu” (Asvaghosa, secolul I e n ) Buddha înseamnă „cel trezit” Până de curând, cei mai mulţi îl considerau pe Buddha o siluetă rococo şezând, un grăsan zâmbăreţ şi pântecos, aşa cum este reprezentat în milioane de suvenire pentru turişti şi statuete ieftine de aici, din lumea occidentală Oamenii nu ştiau că Buddha a fost în realitate un prinţ frumos care a început dintr-odată să mediteze în palatul tatălui său, uitându-se prin fetele care dansau ca şi cum ele nici nu ar fi existat, la vârsta de de ani, până când, în cele din urmă, a dat din mâini a lehamite şi a plecat în pădure pe calul său de război, şi-a tăiat cu sabia părul lung şi auriu, s-a aşezat alături de oamenii sfinţi din India vremii lui şi a murit la de ani, un rătăcitor uscăţiv şi venerabil ce colindase drumuri străvechi şi păduri în care trăiau elefanţi Acest om nu a fost vreun haplea de care să facem mişto, ci un profet serios şi tragic, un Isus Christos al Indiei şi aproape al întregii Asii Adepţii religiei pe care a întemeiat-o el, budismul, religia Marii Treziri din visul existenţei, numără astăzi sute de milioane de oameni Puţini oameni americani şi occidentali şi-au dat seama de amploarea şi profunzimea sistemului religios din Orient Puţini ştiau că Burma, Coreea, Siamul, Tibetul, Japonia şi China precomunistă sunt ţări predominant budiste, aşa cum Statele Unite, Anglia, Franţa, Italia şi Mexic sunt ţări predominant creştine Tânărul acesta care nu a putut fi ispitit de un harem de fete minunate din cauza înţelepciunii marii lui melancolii era Gautama, născut Siddhartha în î e n , prinţ al clanului Sakya din districtul Gorakhpur din India Mama lui, al cărei nume era, în mod curios, „Maya”, ceea ce în sanscrită înseamnă „magie”, a murit la naşterea lui A fost crescut de mătuşa lui, Prajapati Gautami În tinereţe nu îl întrecea nimeni la exerciţiile fizice şi călărit, aşa cum se cuvine unui membru al castei războinicilor, Kşatriya Legenda vorbeşte despre o competiţie senzaţională în care el i-a întrecut pe toţi ceilalţi prinţi pentru a obţine mâna lui Yasodhara S-a căsătorit la ani cu prinţesa Yasodhara, care i-a dăruit un fiu, pe Rahula Tatăl lui, maharajahul Suddhodhana, îl iubea ca pe ochii din cap şi s-a sfătuit cu miniştrii lui încercând să găsească mijlocul de a-i face pe plac şi a-i abate gândurile de la tristeţea profundă care creştea tot mai mult în sufletul lui pe măsură ce se apropia de de ani Într-o zi, în timp ce străbătea grădinile regale în trăsură, prinţul a zărit un bătrân mergând împleticit pe drum — Ce fel de om este acesta? Cu părul alb şi adus de spate, cu ochii înceţoşaţi şi trupul ofilit, ţinând în mână un băţ de care să se sprijine când merge? Trupul lui s-a uscat dintr-odată de la arşiţă sau aşa s-a născut? Întoarce repede trăsura, să mergem înapoi Cu gândul mereu la bătrâneţea care se apropie, ce plăceri îmi mai pot oferi acum aceste grădini, anii vieţii mele zburând iute ca vântul; întoarce trăsura şi du-mă pe dată la palat Apoi, la vederea unui mort care era purtat către catafalcul său din apropiere: — Cei din alai sunt copleşiţi de durere, smulgându-şi părul şi bocind de ţi se rupe inima de milă Este acesta singurul mort sau mai sunt şi alţii pe lume? O, oameni lumeşti! a strigat tânărul şi nefericitul prinţ Pretutindeni vezi trupul transformat în ţărână, însă pretutindeni traiul e cu atât mai nepăsător; inima nu este nici lemn, nici piatră lipsită de viaţă şi totuşi ea crede că nu TOTUL ESTE PIERITOR În noaptea aceea, din porunca regelui, care aflase despre această întâmplare, Udayi, ministrul regelui, le-a pus pe fete să îl ademenească pe prinţul Siddhartha cu farmecele lor Acestea au încercat să îl ispitească făcând multe mişcări încântătoare, lăsând să le cadă leneş mătăsurile de pe umeri, unduindu-şi braţele, arcuindu-şi sprâncenele, dansând provocator, mângâindu-i încheieturile mâinilor, unele chiar prefăcându-se că roşesc, derutate, scoţând trandafiri de la sân şi strigând: — Ah, acesta este al tău sau al meu, tinere prinţ? Dar prinţul, care acum înţelegea ce înseamnă suferinţa, a rămas stană de piatră La miezul nopţii fetele, epuizate, adormiseră pe divanuri şi perne Doar prinţul mai era treaz — Nu e vorba că aş fi nesimţitor faţă de frumuseţe, i-a spus el ministrului mohorât şi întrebător, sau că nu cunosc forţa bucuriilor umane, ci doar că văd în toate semnul schimbării; prin urmare, am inima tristă şi grea; dacă aş şti negreşit că toate acestea durează, fără relele bătrâneţii, bolii şi morţii, atunci m-aş înfrupta şi eu pe deplin din iubire; şi nu aş afla lehamite sau tristeţe niciodată Dacă vei face în aşa fel ca frumuseţea acestor femei să nu se schimbe şi să nu se ofilească în viitor, atunci, chiar dacă bucuria iubirii ar putea avea şi ea răul ei, ea ar înrobi totuşi spiritul Să ştii că alţii îmbătrânesc, se îmbolnăvesc şi mor, asta ar fi de ajuns pentru a lipsi asemenea bucurii de orice satisfacţie: dar cu atât mai mult în propriul caz (ştiind asta) ar fi spiritul copleşit de nemulţumire; să ştii că astfel de plăceri sfârşesc în putreziciune, ca şi trupul tău; dacă, lăsând asta la o parte, oamenii se lasă copleşiţi de puterea iubirii, soarta lor este într-adevăr asemenea celei a animalelor Nu înseamnă decât a seduce pe cineva cu o minciună găunoasă Vai! Vai! Udayi! La urma urmei, acestea sunt marile griji; durerea naşterii, bătrâneţea, boala şi moartea; această suferinţă e cea de care trebuie să ne temem; ochii văd cum toate lucrurile intră în declin şi totuşi inima găseşte bucurie în a le urma Vai! Vai ţie, lume! Ce hău al neînţelegerii, întunecat şi neştiutor! Şi a rostit acest jurământ: — Voi căuta acum o lege nobilă, aparte de căile lumeşti cunoscute oamenilor Voi lupta cu boala, bătrâneţea şi moartea şi voi sta împotrivă răului adus de acestea asupra oamenilor Pentru a face asta, el s-a hotărât să părăsească palatul pentru totdeauna şi să meargă să mediteze în singurătatea pădurii, aşa cum era obiceiul în acele vremuri ale religiei naturale Şi i-a arătat lui Udayi fetele care dormeau, căci acestea nu mai erau frumoase fără trucurile lor lamentabile: sforăiau, întinse în tot felul de poziţii neatrăgătoare, acum părând nişte simple surori demne de milă de pe pământul acesta ars de suferinţă Când regele a auzit de decizia fiului său de a pleca de acasă şi de a apuca drumul unei vieţi sfinte, a protestat, lăcrimând Dar tânărul monarh a spus: — Ah! Nu îmi pune piedici în cale; fiul tău sălăşluieşte într-o casă cuprinsă de flăcări, vrei cu adevărat să îl împiedici să plece? E de înţeles că vreau să îmi limpezesc îndoielile, cine ar putea opri un om să caute lămuriri? Şi a lăsat clar de înţeles că mai degrabă şi-ar curma singur viaţa decât să fie obligat prin datoria lui filială să continue să trăiască în ignoranţă Văzându-l pe tatăl lui că plânge, prinţul s-a hotărât să plece în timpul nopţii Nu doar maharajahul, ci şi frumoasa prinţesă Yasodhara îl implorau să nu renunţe la datoriile şi responsabilităţile domniei şi ale vieţii conjugale Cu capul în poala lui Yasodhara, el s-a întristat, ştiind câtă durere avea să-i aducă acesteia renunţarea lui la tot Şi s-a gândit: „Iubitoarea mea mamă m-a purtat în pântece cu adâncă afecţiune, iar apoi, după ce m-a născut, a murit, nefiind lăsată să mă hrănească Unul viu, celălalt mort, am luat-o pe căi diferite; unde o fi ea acum? Aşa cum în sălbăticie, într-un copac înalt, toate păsările care trăiesc cu perechea lor se adună seara şi se împrăştie dimineaţa, la fel sunt şi despărţirile lumii acesteia” Privindu-şi fiul de ani, Rahula, i-au răsărit în minte gândurile pe care avea să le rostească mai târziu: „Puneţi-i numele Rahula, «legătură», căci iată încă o legătură pe care trebuie să o rup” Lui Kandaka, slujitorul lui, i-a spus în toiul nopţii, când totul era pregătit: — Pune şaua pe calul meu şi adu-l repede aici Vreau să ajung în oraşul fără moarte; inima mea este statornicită dincolo de orice schimbare, sunt hotărât şi legat de un legământ sacru Călare pe cai, au ieşit în linişte pe poarta palatului regal Privind o dată în urmă, prinţul a strigat, tremurând: — Dacă nu voi scăpa de naştere, bătrâneţe şi moarte, nu voi mai călca niciodată pragul acesta Stăpânul şi slujitorul au străbătut călare pădurea întunecată În zori, ajungând într-un loc, au descălecat şi s-au odihnit — M-ai adus cu bine până aici! a spus prinţul mângâindu-şi calul Iar slujitorului său: — M-ai urmat totdeauna atunci când plecam călare şi îţi port o mare recunoştinţă – nu te-am cunoscut altfel decât ca pe un om cu inima curată –, dar nu te pot ţine în loc cu prea multe vorbe, aşa încât îngăduie-mi să îţi spun de-a dreptul că aici drumurile noastre se despart: ia dar calul meu şi fă cale-ntoarsă; căci eu, în noaptea lungă ce a trecut, am ajuns în locul acela pe care îl căutam! Văzând că slujitorul nu se îndura deloc să plece, prinţul i-a dat o bijuterie — Ah, Kandaka, ia nestemata asta, întoarce-te la tatăl meu şi aşaz-o cuviincios la picioarele lui, ca să priceapă cât de legată se simte inima mea de el: iar apoi cere-i regelui, din partea mea, să îşi înăbuşe orice simţăminte de iubire şi spune-i că, pentru a scăpa de naştere, bătrâneţe şi moarte, eu am intrat în pădurea sălbatică a disciplinei dureroase; nu că aş putea dobândi o naştere cerească, nici că am inima împietrită sau că am vreo pricină de amărăciune, ci numai deoarece caut calea evadării supreme Chiar străbunii mei, regi biruitori, gândind că tronul lor este statornicit şi de neclintit, mi-au lăsat moştenire bogăţiile lor regeşti; eu, care gândesc numai la religie, le-am dat cu totul la o parte; mă bucură că am căpătat o bogăţie religioasă Iar dacă vei spune că sunt tânăr şi crud şi că nu a venit vremea pentru a căuta, află că o vreme nepriincioasă pentru a căuta adevărata religie nu se află; vremelnicia şi nestatornicia, ura faţă de moarte, acestea ne urmează întotdeauna, astfel că eu îmbrăţişez ziua de azi, încredinţat că ceasul acesta e numai bun pentru a-mi începe căutările Sărmanul Kandaka a izbucnit în plâns — Dar nu te mâhni acum, tu singur eşti acela care poţi să îţi găseşti alinare; toate fiinţele, fiecare în felul ei, care pretind în mod nesăbuit că toate lucrurile sunt neschimbătoare m-ar înrâuri astăzi să nu îmi părăsesc neamul şi rubedeniile; dar, atunci când voi muri şi voi fi numai o nălucă, în ce fel vor putea să mă ţină lângă ele? Acestea erau cuvinte pe care te-ai fi aşteptat să le auzi de la un Înţelept uimitor şi pur, însă, rostite de buzele unui prinţ tânăr şi blând, ele erau ca nişte pietre pe inima celor care îl iubeau şi care tânjeau să îi facă pe plac Dar nu exista altă cale; legătura lui cu lumea trebuia ruptă — Încă de la începuturi oamenii au făcut greşeala asta, a spus el, legându-se de alţi oameni şi prin legături de iubire, iar apoi, ca atunci când te trezeşti dintr-un vis, totul se risipeşte Poţi să spui tuturor vorbele acestea ale mele: „După ce voi fi scăpat de oceanul trist al naşterii şi morţii, abia apoi mă voi întoarce iar; dar sunt hotărât, dacă nu voi găsi ceea ce caut, trupul meu va pieri în sălbăticia munţilor” Apoi şi-a scos sabia sclipitoare, şi-a tăiat minunatul păr auriu şi a legat sabia împreună cu nişte bijuterii de şaua calului său de război, iute de picior: — Ţine-te după Kandaka Nu lăsa tristeţea să te cuprindă, sunt cu adevărat mâhnit din pricină că te pierd, bravul meu armăsar Ţi-ai făcut datoria cu prisosinţă: te vei bucura îndelung de o păsuială a naşterii celei rele Şi i-a trimis de acolo, pe slujitor şi pe cal, rămânând singur în pădure, cu capul descoperit, cu mâinile goale, asemenea unui zeu vajrayanist aşteptând pregătit, însă deja victorios „Podoabele mele au dispărut acum pentru totdeauna, nu mi-au mai rămas decât aceste veşminte de mătase, care nu se potrivesc cu viaţa de pustnic ” Tocmai atunci trecea pe acolo un om îmbrăcat în nişte haine zdrenţuite Gautama i-a strigat: — Haina aceea a ta îmi place foarte mult, de parcă nu ar fi murdară, aşa că îţi dau veşmântul meu în schimbul ei Omul, pe care Gautama l-a luat drept vânător, era de fapt un pustnic religios sau rishi, un Înţelept, un muni Prinţul a bănuit aceasta imediat ce au făcut schimb de haine — Acest veşmânt nu este unul obişnuit! Nu este cel purtat de un mirean Apoi a plecat mai departe Mai târziu i s-a făcut foarte foame Conform străvechii tradiţii, cum se dedicase unei vieţi de pribeag, a cerşit pentru prima dată mâncare din uşă în uşă, umblând printre colibele cu acoperişuri de paie ale satului Cum fusese prinţ, era obişnuit cu cele mai bune mâncăruri pregătite de bucătarii de la curte, astfel că acum, când a gustat din aceste merinde sărace primite de pomană, i-a venit instinctiv să le scuipe Şi-a dat seama imediat cât de lamentabilă era această purtare şi s-a forţat să mănânce tot ce avea în bol Nimic din ce i se dădea de pomană, chiar dacă era rău la gust, nu trebuia niciodată dispreţuit Viaţa religioasă dedicată căutării păcii supreme, care avea acea savoare unică a realităţii, era cel mai bun condiment După ce îşi eliberase inima şi spiritul de legăturile lumeşti, nu era acum momentul să se lege de gustul pe care îl simţea pe limbă După ce şi-a potolit foamea cu merindele acelea sărace, descurajat, dar voios, el, care purtase veşminte de mătase şi ai cărui slujitori îi ţineau deasupra capului o umbrelă albă, a plecat mai departe îmbrăcat în zdrenţe, sub razele arzătoare ale soarelui, în singurătatea junglei A întrebat şi a cutreierat peste tot, căutându-l pe vestitul ascet Alara Kalama, despre care auzise atâtea şi care avea să fie învăţătorul său Alara Kalama îşi expunea învăţătura numită „tărâmul nimicniciei” şi practica automortificarea pentru a dovedi că se eliberase de trup Tânărul nou muni al clanului Sakya a făcut şi el la fel, cu zel şi energie Mai târziu, el le-a povestit discipolilor lui aceste prime experienţe de automortificare — Îmi hrăneam trupul cu muşchi, ierburi şi balegă de vacă, cu fructe sălbatice şi rădăcini din junglă, mâncând doar fructele căzute din copaci Purtam veşminte de cânepă şi din păr, cârpe murdare luate din capele mortuare, zdrenţe din grămezile de gunoi Mă înveleam cu piei şi blănuri de animale dacă le găseam aruncate; îmi acopeream goliciunea cu smocuri de iarbă, scoarţă de copac şi frunze, cu un petic din coama sau coada cine ştie cărui animal, cu o aripă de bufniţă De asemenea îmi smulgeam părul şi barba, luasem obiceiul acela de a-mi smulge din rădăcină firele de păr din cap şi de pe faţă M-am legat să stau întotdeauna în picioare, niciodată aşezat sau întins M-am jurat să stau întotdeauna numai ghemuit pe călcâie Eram „cu un ghimpe în coastă”; când mă întindeam ca să mă odihnesc, aveam mereu ghimpi în coaste – mi-am căutat refugiu într-o anumită pădure întunecoasă şi înfricoşătoare şi în acel loc mi-am făcut sălaş Şi pădurea aceea deasă şi cumplită era aşa de înfricoşătoare, că ţi se făcea părul măciucă dacă intrai acolo fără a-ţi stăpâni simţurile Timp de şase ani, împreună cu Alara Kalama şi mai târziu cu cei cinci pustnici cerşetori de lângă Uruvela, în Pădurea Mortificării, cel care avea să devină Buddha a practicat aceste exerciţii inutile şi înfiorătoare, completate de o penitenţă a foamei atât de severă, încât „toate mădularele mele au ajuns subţiri ca nişte trestii ofilite, şoldurile precum copitele cămilei, şira spatelui asemenea unei frânghii vălurite şi, aşa cum se văd căpriorii acoperişului la o casă părăginită, la fel mi se vedeau şi mie coastele de la atâta post Iar când îmi atingeam burta, mâna mea simţea oasele de la şira spinării şi, când îmi mângâiam membrele, părul de pe mâini şi de pe piciore, putrezit la rădăcină, îmi rămânea în palmă” În cele din urmă, într-o zi, vrând să se scalde în Nairanjana, a leşinat în apă şi era cât pe ce să se înece Şi-a dat seama că această metodă extremă de a găsi mântuirea nu era decât o altă formă de ignoranţă demnă de milă; şi-a dat seama că era reversul medaliei existenţei, care pe o parte înfăţişa pofta extremă, pe cealaltă postul extrem; concupiscenţă şi aţâţare a simţurilor, pe de o parte, erodând sinceritatea inimii, şi privaţiuni epuizante şi extreme impuse trupului, pe de altă parte, erodând şi ele sinceritatea inimii din cealaltă direcţie a aceleiaşi acţiuni arbitrare, ce ignoră cauzele — Demne de milă sunt, cu adevărat, asemenea suferinţe! a strigat el când şi-a mai venit în fire, după ce a băut o strachină cu lapte de orez adusă de o fată care crezuse că e un zeu Ducându-se apoi la cei cinci pustnici ascetici, el a predicat în sfârşit: — Voi! Să dobândiţi bucuriile cerului, încurajând nimicirea formei voastre exterioare, suferind toate felurile de podviguri dureroase şi căutând totuşi să căpătaţi încă o naştere – căutând o naştere în cer, pentru a îndura şi alte necazuri, având viziuni ale bucuriei ce va să vină, în timp ce inima vi se stinge, slăbită Ar trebui prin urmare să caut mai degrabă tăria trupului, bând şi mâncând pentru a-mi întrema mădularele, odihnindu-mi spiritul cu mulţumire Odată spiritul meu odihnit, mă voi bucura în linişte de autocontrol Autocontrolul este capcana pentru a atinge extazul; în vreme ce eşti în extaz sesizezi legea cea adevărată, după care urmează eliberarea Doresc să scap de cele trei lumi – pământul, cerul şi iadul deopotrivă Legea pe care o practicaţi o moşteniţi de la faptele unor învăţători de odinioară, dar eu, dorind să stric toate îmbinările, caut o lege care nu cunoaşte niciun astfel de accident Şi, prin urmare, nu mai pot întârzia mult în acest crâng cu vorbe zadarnice Cerşetorii au fost şocaţi şi au spus că Gautama se lăsase păgubaş Dar Sakyamuni, numind metoda lor „încercarea de a lega aerul nod”, a încetat să mai fie un tapasa care se chinuia singur, devenind un rătăcitor paribbijaka În călătoriile lui, a auzit despre suferinţa tatălui său, încă îndurerat după şase ani, şi inima lui blândă a simţit o iubire şi mai mare — Dar, i-a spus el celui de la care aflase aceasta, totul este asemenea unui vis, care se risipeşte pe dată Să îi iubeşti pe cei de-un sânge cu tine, să fii legat mereu, să ţi se slăbească legăturile mereu – cine poate să plângă destul asemenea dezuniri? Toate lucrurile care există în timp trebuie să piară Pentru că, aşadar, moartea pătrunde în tot timpul, dacă scapi de moarte timpul va dispărea Voiţi să mă faceţi rege Gândind cu nelinişte la forma exterioară, spiritul se moleşeşte Palatul minunat şi somptuos împodobit îl privesc ca fiind cuprins de flăcări; cele o sută de feluri de bucate alese ale cuhniei divine, drept amestecate cu otrăvuri nimicitoare Şi Regii cei glorioşi, scârbiţi şi mâhniţi, ştiu că daraverile cârmuirii unui regat nu pot fi asemuite cu tihna unei vieţi religioase Scăparea se înfiripă din linişte şi tihnă Regalitatea şi salvarea, mişcarea şi tihna nu pot fi unite Spiritul meu nu este nesigur; rupând cârligul ce mă ţintuia cu momeala legăturilor, cu o hotărâre neprefăcută, am plecat de acasă — Urmaţi legea pură a abnegaţiei, le-a predicat el pe drum altor pustnici Chibzuiţi la ceea ce s-a spus în vechime Păcatul este pricina suferinţei Marele Asvaghosa îl descrie pe Buddha, în această etapă: Cu pasul egal şi nepăsător, el intra în oraş şi cerşea de-ale gurii, cum făceau toţi marii pustnici, cu înfăţişarea voioasă şi spiritul netulburat, deloc îngrijorat că i se oferă mult sau puţin de pomană; orice primea, scump sau sărăcăcios, el punea merindele în strachină, apoi se întorcea în pădure şi, după ce mânca şi bea apă de la izvor, se aşeza voios pe muntele fără pată Şi le vorbea regilor şi îi convertea — Bogăţia unei ţări nu înseamnă o vistierie mereu plină, ci ceea ce se dă din milă, i-a spus el regelui Bimbisara al Magadhei, care venise la el în pădure pentru a-l întreba de ce ar renunţa la foloasele domniei un om de os regesc Mila se risipeşte, dar nu aduce nicio părere de rău Dar regele voia să ştie de ce un înţelept, care cunoştea aceste porunci preţioase referitoare la domnie, ar renunţa la tron şi s-ar lipsi de plăcerile vieţii la palat — Mă tem de naştere, bătrâneţe, boală şi moarte, astfel că încerc să găsesc o cale sigură de eliberare Aşa că mă tem de cele cinci dorinţe – dorinţele legate de văz, auz, gust, miros şi atingere –, hoţii schimbători, care le fură oamenilor cele mai alese comori ale lor, făcându-i să fie închipuiţi, prefăcuţi şi schimbători – marile piedici, încurcând mereu calea spre pace Dacă bucuriile cerului nu merită dobândite, ce să mai spun de dorinţele oamenilor, cele care stârnesc setea de iubire sălbatică şi apoi se pierd în plăcere Asemenea unui rege care domneşte peste tot ce se întinde între cele patru mări, dar continuă să caute dincolo de ele ceva mai mult, la fel este şi dorinţa, pofta trupească; asemenea oceanului nemărginit, ea nu ştie când şi unde să se oprească Dacă te laşi puţin pradă poftei trupeşti, aceasta va creşte iute, asemenea unui copil Înţeleptul care înţelege amărăciunea durerii stârpeşte şi înăbuşă răscoalele dorinţei Ceea ce lumea numeşte virtute este o altă formă a legii suferinţei Amintindu-şi că toate sunt amăgitoare, înţeleptul nu tânjeşte la ele; acela care doreşte asemenea lucruri doreşte suferinţă Înţeleptul aruncă apropierea suferinţei ca pe un os putred Ceea ce înţeleptul nu voieşte regele va trece prin foc şi prin apă pentru a dobândi, străduindu-se pentru bogăţie ca şi pentru o bucată de carne putredă În ce priveşte bogăţiile: înţeleptului nu îi place să adune bogăţii, iar mintea să i se umple de gânduri neliniştite, păzindu-se zi şi noapte, asemenea unui om care se teme de un duşman puternic Ce urzeli dureroase ţes oamenii ca să pună mâna pe bogăţii, greu de dobândit, uşor de risipit, ca şi ceea ce capeţi în vis; cum poate înţeleptul să adune aşa nimicuri! Asta îl face pe om să fie josnic, şfichiuindu-l şi îmboldindu-l cu o durere pătrunzătoare; pofta trupească îl înjoseşte pe om, îi răpeşte orice speranţă, în timp ce trupul şi sufletul lui se frământă toată noaptea Este asemenea peştelui care râvneşte la momeala din cârlig Lăcomia caută ceva care să o satisfacă, dar durerea nu se risipeşte de tot; căci, tânjind să astâmpărăm aceste dorinţe, nu facem decât să le sporim Iar după o vreme durerea revine Chiar dacă un om are zece mii de griji, cu ce îl ajută asta, căci nu facem decât să adunăm în noi nelinişti Pune dar capăt durerii, astâmpărându-ţi dorinţa, oprindu-te de la munca încordată, aceasta este odihna Dar regele Bimbisara nu a putut să nu remarce, aşa cum făcuse şi Kandaka, că prinţul clanului Sakya era prea tânăr pentru a renunţa la lume — Tu spui că, atunci când e tânăr, omul ar trebui să fie vesel şi abia la bătrâneţe să fie religios, dar eu gândesc că nestatornicia bătrâneţii aduce cu ea pierderea puterii de a fi religios, spre deosebire de dârzenia şi puterea tinereţii Bătrânul rege a înţeles — Nestatornicia este marele vânător, bătrâneţea e arcul şi boala, săgeţile, pe câmpiile vieţii şi morţii ea vânează fiinţe ca şi cum ar vâna căprioare; când prinde prilejul, ne ia viaţa; şi atunci cine mai aşteaptă bătrâneţea? În ce priveşte fermitatea religioasă, el l-a sfătuit pe rege să se ferească de practica sacrificiilor — Să distrugi viaţa pentru a câştiga merit religios, ce iubire poate să aibă un astfel de om? Chiar dacă răsplata unor astfel de sacrificii ar fi de durată, chiar şi pentru asta, un masacru ar fi scandalos; cu atât mai mult atunci când răsplata este trecătoare! Cei înţelepţi se feresc să distrugă viaţa! Răsplata viitoare şi roadele promise, acestea sunt diriguite de legi trecătoare şi schimbătoare, asemenea vântului sau picăturii de rouă care este scuturată de pe firul de iarbă; prin urmare, astfel de lucruri eu le îndepărtez de mine şi caut adevărata eliberare Regele şi-a dat seama că era mai important să înţeleagă decât să aibă avere, deoarece prima venea înaintea celeilalte S-a gândit: „Dacă voi respecta legea, nu mai rămâne prea mult timp pentru înţelegere” A devenit un monarh luminat şi un susţinător pe viaţă al lui Gautama Gautama a purtat discuţii savante cu pustnici din pădure Pe Arada Udarama l-a întrebat: — În ceea ce priveşte bătrâneţea, boala şi moartea, cum se poate scăpa de acestea? Pustnicul a răspuns că, dacă „eul” era purificat, eliberarea urma imediat Aceasta era învăţătura străveche despre Sufletul Nemuritor, „Puruşa”, sau Atman, Sufletul Suprem care trece de la o viaţă la alta, devenind din ce în ce mai pur sau din ce în ce mai puţin pur, scopul său suprem fiind sufletul pur din cer Dar, cu inteligenţa lui sfântă, Gautama şi-a dat seama că acest „Puruşa” nu era cu nimic mai bun decât o minge ce sare încoace şi încolo în funcţie de circumstanţe concurente, fie în cer, fie în iad, fie pe pământ, şi, atât timp cât se susţinea această viziune, nu se puteau evita cu adevărat naşterea şi distrugerea prin naştere Naşterea oricărui lucru înseamnă moartea acelui lucru: iar asta înseamnă descompunere, oroare, schimbare, durere Gautama a spus: — Tu spui că, dacă „eul” este curăţit, adevărata eliberare urmează fără întârziere; dar, dacă întâlnim o îmbinare a cauzei şi efectului, atunci ne lovim iar de piedicile naşterii; aşa cum germenul din sămânţă, atunci când pământul, focul, apa şi vântul par să fi distrus în el principiul vieţii, va reveni totuşi la viaţă atunci când va întâlni împrejurări prielnice, fără nicio pricină clară, ci numai datorită dorinţei şi numai ca să moară din nou, la fel şi aceia care au dobândit această presupusă eliberare, păstrând astfel ideea de „eu” şi de fiinţe, de fapt nu au dobândit nicio eliberare finală Tânărul sfânt, care se apropia acum de momentul de perfecţiune al înţelepciunii şi compasiunii sale, a văzut toate lucrurile, oameni ce stăteau în crânguri, copacii, cerul, tot felul de viziuni despre suflet, tot felul de euri, ca pe un vid unificat în aer, o floare imaginară, a cărei semnificaţie era unitatea şi indivizibilitatea, toate din acelaşi material oniric, universal şi pur El a văzut că existenţa era asemenea luminii unei lumânări: lumina lumânării şi stingerea luminii lumânării erau acelaşi lucru A văzut că nu era deloc necesar să se conceapă existenţa vreunui Suflet Suprem, ca şi cum a-i predica entitatea unei mingi, ai face-o să sară încoace şi încolo în funcţie de vânturile Marşului imaginar şi aspru al lucrurilor, toate acestea fiind o dezordine creată mental, ca şi cum cineva care ar visa şi-ar continua coşmarul în mod voit, sperând să scape de dificultăţile înspăimântătoare despre care nu îşi dă seama că există doar în mintea lui Gautama a văzut pacea nirvanei lui Buddha Nirvana înseamnă stingere, ca şi cum ai stinge o lumânare suflând în ea Dar, deoarece nirvana lui Buddha este dincolo de existenţă şi nu concepe nici existenţa, nici nonexistenţa luminii unei lumânări, a unui suflet nemuritor sau a oricărui alt lucru, ea nu este nici lumina lumânării numite samsara (lumea aceasta), nici stingerea cu o suflare a luminii lumânării numite nirvana (ne-lumea), ci se află dincolo de aceste concepţii arbitrar stabilite Nu era satisfăcut de ideea lui Arada că „eul” trebuie limpezit şi purificat pentru a ajunge în cer El nu vedea niciun „eu” aici Nimic care să fie purificat Iar tânjirea de a ajunge în cer nu era decât o activitate din vis El ştia că, atunci când erau văzute din punctul de vedere al adevăratului spirit, toate erau asemenea unor castele magice care pluteau în aer — Cuvintele lui Arada n-au putut să-mi meargă la inimă Trebuie să caut o lămurire mai bună Gautama era pe cale să găsească această explicaţie După cum a spus un scriitor ilustru: „El o căutase în om şi în natură, fără a o găsi, şi iată! Ea era chiar în inima lui!” Pustnicul binecuvântat a mers la Budhgaya Imediat, străvechiul vis al acelor Buddha din Vechime a pus stăpânire pe el în timp ce privea nobilele crânguri de palmieri, mango şi arbori-ai-zeilor, Ficus religiosa; în după-amiaza unduitoare, a trecut pe sub crengile lor, singur şi uimit, însă având în inimă un fel de premoniţie că aici avea să se întâmple ceva măreţ Gautama, „fondatorul” budismului, nu făcea decât să redescopere străvechea cale pierdută a lui Tathagata (Cel al lui Aşa-cum-este); redeschidea picătura primordială de rouă a lumii; asemenea lebedei milei care coboară spre iazul cu lotuşi şi se lasă pe apă, o mare bucurie l-a copleşit la vederea copacului sub care a ales să se aşeze, ca printr-un acord cu toate tărâmurile lui Buddha, şi a reunit lucrurile lui Buddha care sunt ne-lucruri în vidul intuiţiei sclipitoare din jur, asemenea unor roiuri de îngeri şi bodhisattva ce, ca miriade de fluturi, alunecau la nesfârşit spre centrul golului, în ADORAŢIE „Pretutindeni e aici”, a intuit sfântul De la un om care se afla acolo, un cosaş, a făcut rost de nişte iarbă curată şi moale, pe care a împrăştiat-o sub copac şi s-a aşezat pe ea; şi-a strâns picioarele sub el, nu la întâmplare, mişcându-le într-o parte şi-n alta, ci asemenea zeului Naga, stând cu spatele drept „NU MĂ VOI RIDICA DIN ACEST LOC”, a hotărât el în sinea lui, „PÂNĂ CE, ELIBERATĂ DE TOATE LEGĂTURILE, MINTEA MEA NU VA DESCOPERI CUM POATE FI SUPRIMATĂ SUFERINŢA” Oasele lui puteau să putrezească şi tendoanele să i se zgârcească, iar ciorile să îi ciugulească creierul abandonat, dar acest om divin nu avea să se ridice din acest loc de pe patul său de iarbă de sub smochin până ce nu va fi descifrat enigma lumii Şi-a încleştat dinţii şi şi-a împins limba în ei Şi-a îngenunchiat inteligenţa strălucită şi şi-a lăsat conştiinţa să alunece spre intuiţia lăuntrică a înţelegerii Cu mâinile împreunate, respirând ca un prunc, cu ochii închişi, nemişcat şi imperturbabil, el a intuit, în timp ce amurgul cobora peste platoul pe care era aşezat „Chiar dacă întregul pământ se va mişca şi se va cutremura, locul acesta va rămâne neclintit şi statornic ” Era luna mai în India, ceasul acela al zilei numit Întoarcerea Vacilor de la Păşune, când aerul este auriu precum grânele, cald şi visător, iar toate lucrurile şi animalele respiră credinţă în apusuri de soare pline de o pace mentală naturală S-au scris multe despre acest moment sfânt din locul acum celebru de sub acest Copac Bodhi sau Copac al Înţelepciunii Nu a fost o agonie într-o grădină, ci o beatitudine sub acel copac; nu a fost nicio înviere, ci anihilarea tuturor lucrurilor În acele ore a înţeles că toate lucrurile vin dintr-o cauză şi iau calea dezintegrării, iar astfel toate sunt trecătoare, toate nefericite şi, prin urmare şi în modul cel mai misterios, ireale O adiere răcoroasă şi revigorantă s-a iscat în timp ce el şi-a dat seama că totul înflorise din mintea lui, răsărind din seminţele gândirii false din Temeiul Divin al Realităţii, şi avea în faţa sa visul atât de dureros şi de întunecat „Animalele sălbatice, liniştite şi tăcute, priveau uimite ” Mintea lui Buddha s-a umplut de tentaţia de a se ridica şi a pleca de acolo, renunţând la această meditaţie inutilă sub copaci; el şi-a dat seama că aceste tentaţii sunt lucrarea zeului ispitelor, Mara, Diavolul indian, şi a refuzat să se clintească din loc Creierul lui a fost străbătut chiar şi de teamă, friguri imaginare, impresia că se întâmplă ceva în spatele lui, în spatele ochilor lui închişi: nemişcat precum un om care se uită la nişte copii ce se joacă, el a lăsat aceste îndoieli şi tulburări să dispară din nou, asemenea unor baloane de săpun, în vidul oceanului mental, de unde se iviseră La căderea nopţii, el se odihnea deja, liniştit şi tăcut A intrat într-o contemplaţie profundă şi subtilă Prin faţa ochilor i-a trecut pe rând fiecare tip de extaz sfânt În timpul primei străji a nopţii a ajuns la „percepţia corectă” şi şi-a amintit toate naşterile lui precedente, care i-au trecut prin faţa ochilor „Născut în locul cutare, cu numele cutare şi tot aşa, până la naşterea de acum, trecând prin sute, mii, miriade, toate naşterile şi morţile sale ” Ştiind cât se poate de bine că esenţa existenţei este un singur aşa-cum-este, ce naştere nu ar fi putut să-şi amintească Esenţa Strălucitoare, Misterioasă şi Intuitivă a Spiritului lui? Ca şi cum el ar fi fost toate lucrurile şi doar pentru că nu existase niciodată un „el” autentic, ci toate lucrurile, şi astfel toate lucrurile erau acelaşi lucru, ţinând de sfera Spiritului Universal, care era Singurul Spirit din trecut, prezent şi viitor „Nenumărate precum nisipurile Gangelui erau naşterile şi morţile, de toate felurile şi chipurile; apoi cunoscând, de asemenea, legăturile lui de sânge, o mare milă s-a iscat în inima lui ” Fusese o vreme îndelungată deja sfârşită, străvechiul vis al vieţii, lacrimile tristeţii cu multe mame, miriadele de taţi din ţărână, eternităţi ale unor după-amiezi pierdute ale unor surori şi fraţi, zorii somnoroşi, scorbura insectei, instinctul lamentabil complet irosit pe vid, copleşitoarea, imensa impresie aromitoare a Epocii de Aur care s-a înfiripat în creierul lui că această cunoaştere este mai veche decât lumea „Sentimentul de adâncă milă a trecut, el s-a gândit din nou la «tot ceea ce vieţuieşte» şi la felul cum toate acestea se mişcă în cele şase părţi ale ciclului vieţii, fără ca naşterea şi moartea să aibă vreun sfârşit; goale toate, calpe şi trecătoare precum bananierul sau ca un vis ori o închipuire ” În urechea lui Buddha, aşa cum stătea, aşezat în meşteşugirea sclipitoare şi scânteietoare a intuiţiei, astfel încât lumina, asemenea unui Lapte Transcendental, strălucea orbitor în întunecimea invizibilă a pleoapelor lui închise, a răsunat liniştea invariabilă şi pură a mării auzului, care suspina, spumegând, retrăgându-se, în timp ce el rechema, mai mult sau mai puţin, conştientizarea sunetului, chiar dacă în sine era întotdeauna acelaşi sunet constant, doar conştientizarea lui variind şi estompându-se, asemenea apei sărate care sfârâie şi se afundă în nisip la reflux, sunetul nevenind nici dinafara, nici dinăuntrul urechii, ci de pretutindeni – marea pură a auzului, Sunetul Transcendental al Nirvanei auzit de copii în leagăn, pe lună şi în inima vuietului furtunilor, în care tânărul Buddha auzea acum o învăţătură care nu înceta, o îndrumare neîntreruptă, înţeleaptă şi limpede, din partea tuturor acelor Buddha din vechime care existaseră înaintea lui şi a tuturor acelor Buddha ce aveau să vină Dincolo de ţârâitul îndepărtat al greierilor se mai auzeau uneori zgomote – un ciripit involuntar al păsărilor adormite din vis, picioruşele şoarecilor-de-câmp sau o adiere înfiorând copacii – care tulburau pacea Auzului său, dar zgomotele erau doar accidentale, Auzul primea în marea lui toate zgomotele şi accidentele, însă rămânea netulburat ca întotdeauna, cu adevărat de nepătruns, şi nici nu se umplea, nici nu scădea, la fel de pur în sine precum un spaţiu gol Sub stelele strălucitoare, Regele Legii, învăluit în liniştea divină a acestui Sunet Transcendental al Extazului de Diamant, rămânea nemişcat „Apoi, în timpul celei de-a doua străji a nopţii, el a ajuns la cunoaşterea Îngerilor puri şi a văzut în faţa lui fiecare fiinţă, aşa cum ar vedea cineva chipuri într-o oglindă; toate fiinţele născându-se iar şi iar pentru a pieri, nobile şi meschine, sărace şi bogate, culegând roadele faptelor bune sau rele şi având parte, ca urmare, de fericire ori nefericire ” El a văzut cum faptele rele creează motive de regret şi dorinţa fără nume de a alina şi a îndrepta răutăţile, făcând să apară energia necesară pentru întoarcerea pe scena lumii: în timp ce faptele bune, care nu generează remuşcări şi nu lasă nicio bază pentru îndoială, dispar în Iluminare „Mai mult, el a văzut toate roadele naşterii sub formă de animale; unele condamnate să moară pentru a li se folosi pielea sau carnea, altele pentru coarnele, blana, oasele sau aripile lor; unele sfâşiate sau ucise luptându-se între ele, chiar dacă până atunci fuseseră prietene sau erau de acelaşi sânge; altele încărcate cu poveri sau trăgând după ele greutăţi mari, altele împunse ori îmboldite cu băţul Cu sângele revărsându-se din formele lor chinuite, însetate şi înfometate – neprimind nicio alinare, luptându-se una cu cealaltă, neavând nicio putere slobodă Zburând prin aer sau cufundate în ape adânci, însă neavând niciun loc unde să fugă din faţa morţii Şi le-a văzut pe cele renăscute ca oameni, cu trupuri ca o cloacă împuţită, trecând mereu prin cele mai aspre suferinţe, născute din pântec ca să se teamă şi să tremure, cu trup fragil, dureros la cea mai mică atingere, ca şi cum ar fi tăiat cu cuţitul ” Această vale a săgeţilor, pe care o numim viaţă, un coşmar „Deşi născuţi în această stare, în orice clipă ameninţaţi de primejdia morţii, trudei şi durerii, totuşi căutând iar naşterea şi născându-se din nou, îndurând suferinţa ” Piatra de moară a formelor demne de milă ale ignoranţei învârtindu-se şi măcinând la nesfârşit „Apoi el i-a văzut pe cei care, fiind mai merituoşi, se bucurau de paradis; erau pururea însetaţi de iubire, meritul lor sfârşind odată cu sfârşitul vieţii lor, cele cinci semne prevenindu-i despre moarte Aşa cum floarea care, ofilindu-se, îşi pierde toate culorile strălucitoare, nu toţi semenii lor care încă trăiesc, jelind, pot reuşi să-i salveze pe ceilalţi Odată palatele şi veselele încăperi rămase goale, îngerii singuri şi părăsiţi, aşezaţi sau adormiţi pe pământul prăfos, plâng amarnic amintindu-şi de iubirile lor Înşelaţi, vai! Niciun loc nu e ferit, în fiecare naştere este o suferinţă neîncetată! Cer, iad sau pământ, marea naşterii şi morţii rotindu-se astfel – o roată învârtindu-se la nesfârşit –, toată carnea fiind scufundată în valurile ei, aruncată ici şi colo, fără nădejde! Astfel, cu ochii minţii, a cântărit cu grijă cele cinci domenii ale vieţii şi decăderea tuturor fiinţelor care se nasc A văzut că totul e deopotrivă gol şi zadarnic! Fără niciun ajutor! Asemenea bananierului sau balonului de săpun ” Ceaţa care acoperea pământul la ora a dimineţii s-a ridicat împreună cu toate durerile lumii „La a treia strajă el a ajuns la înţelegerea adâncă şi adevărată A meditat la întreaga lume a fiinţelor, rotindu-se în încâlceala vieţii, născute pentru suferinţă: gloatele care trăiesc, îmbătrânesc şi mor, nemăsurat de multe Râvnitoare, desfrânate, neştiutoare, prinse în chingi întunecate, fără nicio cale cunoscută către salvarea ultimă ” Ah, care era cauza acestei morţi a trupurilor? „Judecând drept, el a chibzuit în sinea sa asupra izvorului din care se iscă naşterea şi moartea ” Naşterea trupurilor este cauza directă a morţii trupurilor Exact aşa cum plantarea seminţei este cauza trandafirului aruncat la gunoi Apoi, privind mai departe, de unde vine naşterea? El şi-a dat seama că ea vine din fapte de viaţă săvârşite altundeva; apoi, cercetând acele fapte, a înţeles că ele nu erau opera unui creator, nici nu-şi aveau cauza în sine, nu erau nici existenţe personale şi nu erau nici fără cauză; a înţeles că ele însele aveau la bază un lanţ de cauze, cauză după cauză, verigi concatenate alăturându-se chingilor care strâng tot ceea ce este formă – formă slabă, doar ţărână şi suferinţă Apoi, aşa cum cineva care rupe primul nod al bambusului descoperă că restul e uşor de separat, după ce a desluşit cauza morţii ca fiind naşterea, şi cauza naşterii ca fiind faptele, el a ajuns treptat să înţeleagă adevărul; moartea este rezultatul naşterii, naşterea este rezultatul faptelor, faptele sunt rezultatul ataşamentului, ataşamentul este rezultatul dorinţei, dorinţa este rezultatul percepţiei, percepţia este rezultatul senzaţiei, senzaţia este rezultatul celor şase organe de simţ, cele şase organe de simţ sunt rezultatul individualităţii, individualitatea este rezultatul conştiinţei Faptele sunt rezultatul ataşamentului, faptele sunt realizate din motivul unei nevoi imaginate de care s-a ataşat o fiinţă şi în numele căreia a acţionat; ataşamentul este rezultatul dorinţei, dorinţa premerge obiceiului; dorinţa este rezultatul percepţiei, nu ţi-ai dorit niciodată ceva ce nu ai cunoscut, iar când ai cunoscut ceva, a fost o percepţie fie a plăcerii pe care o doreai, fie a durerii pe care o respingeai cu dezgust, acestea fiind cele două feţe ale medaliei numite dorinţă; percepţia era rezultatul senzaţiei, senzaţia că îţi arde degetul nu este percepută imediat; senzaţia a apărut din cauza contactului celor şase organe de simţ (ochi-văz, ureche-auz, nas-miros, limbă-gust, corp-pipăit şi creier-gândire) cu respectivele obiecte ale simţirii, dat fiind că niciun deget nu e ars dacă nu a fost niciodată în contact cu flacăra; cele şase organe de simţ sunt rezultatul individualităţii, aşa cum germenele creşte, transformându-se în tulpină şi frunză, individualitatea împărţind în şase ceea ce iniţial nu a fost nici Unu, nici Şase, ci Spirit Pur, limpede precum cristalul; individualitatea este rezultatul conştiinţei, conştiinţa asemenea seminţei care germinează şi dă naştere frunzei ei individuale, iar dacă nu există conştiinţă, atunci unde e frunza? Conştiinţa rezultă, la rândul ei, din individualitate, cele două sunt strâns împletite, nelăsând nimic în afară; dintr-o anumită cauză simultană, conştiinţa generează individualitate, în timp ce, din altă cauză concomitentă, individualitatea generează conştiinţă Aşa cum un om şi barca lui avansează împreună, apa şi pământul fiind într-o relaţie reciprocă, la fel şi conştiinţa produce individualitate; individualitatea dă naştere rădăcinilor Rădăcinile generează contactul celor şase organe de simţ; contactul produce din nou senzaţie; senzaţia generează dorinţă (sau aversiune); dorinţa sau aversiunea generează ataşament fie faţă de dorinţă, fie faţă de aversiune; acest ataşament este cauza faptelor; iar faptele duc din nou la naştere; naşterea cauzează din nou moarte; astfel, acest ciclu neîntrerupt cauzează existenţa tuturor fiinţelor Iar dincolo de asta, văzând şi încheind deodată Cele Douăsprezece Înlănţuiri (Lanţul Nirdana), el a văzut că această conştiinţă care dă naştere individualităţii, împreună cu toate necazurile ei, este ea însăşi rezultatul Karmei (rest de acţiune neterminată din vis), Karma vine din Ignoranţă, iar Ignoranţa este generată de Spirit Karma este reprezentarea legii inexorabile, inflexibile care leagă actul de rezultat, viaţa aceasta de cea viitoare; karma explică tot ceea ce se referă la lumea fiinţelor, animale, oameni, puterea regilor, frumuseţea fizică a femeilor, coada splendidă a păunilor, predispoziţiile morale ale tuturor; karma este moştenirea unei fiinţe conştiente, pântecul care o poartă, pântecul la care ea trebuie să se întoarcă; karma este rădăcina moralităţii, căci ceea ce am fost ne face să fim ceea ce suntem acum Dacă un om atinge iluminarea, se opreşte, îşi dă seama de înţelepciunea perfectă, supremă şi intră în nirvana, asta se întâmplă deoarece karma lui a ajuns la sfârşit şi era în karma lui ca el să facă asta; dacă un om persistă în ignoranţă, furios, nesăbuit şi lacom, este deoarece karma lui nu a ajuns încă la sfârşit şi era în karma lui ca el să facă asta Lămurit pe de-a-ntregul, percepând totul, ferm statornicit – aşa a fost Buddha iluminat Distruge naşterea, astfel moartea va înceta; distruge faptele, apoi naşterea va înceta; distruge ataşamentul, apoi faptele vor înceta; distruge dorinţa, apoi ataşamentul va înceta; distruge percepţia, apoi dorinţa va înceta; distruge senzaţia, apoi percepţia va înceta; distruge contactul celor şase organe de simţ, apoi senzaţia va înceta; odată cele şase porţi ale organelor de simţ distruse, mai mult, individualitatea şi discernerea diferitor noţiuni înrudite vor înceta Odată conştiinţa distrusă, individualitatea va înceta; odată individualitatea distrusă, conştiinţa piere; când conştiinţa încetează, energia de vis a karmei nu mai are de ce să se agaţe; când karma ajunge la capăt, ignoranţa visării încetează; odată ignoranţa distrusă, atunci componentele vieţii individuale vor muri: Marele Rishi era astfel desăvârşit în înţelepciunea sa Iată lista Celor Douăsprezece Înlănţuiri Nirdana: Ignoranţa Karma Conştiinţa Individualitatea Cele şase organe de simţ Senzaţia Percepţia Dorinţa Ataşamentul Faptele Naşterea Moartea Cu intuiţia trezită, ignoranţa era risipită; întunericul se destrăma şi se iveau zorii Astfel a stat Buddha lumii noastre prezente, aprig, radios şi stăpân pe sine, cântând în inima lui acest cântec: În multe case ale vieţii am fost ţinut; Îndelung am luptat să-l găsesc pe cel Care a făcut aceste închisori triste ale simţurilor! Dar acum, tu, constructor al acestui tabernacul – Tu! Te cunosc! Nu vei mai construi niciodată Aceste ziduri ale durerii, nici nu vei mai înălţa acoperişul Înşelăciunilor, nici nu vei mai pune căpriori noi pe lut; Sfărâmată e casa ta! Iar grinda cea mare ruptă! Amăgirea i-a dat formă! Numele tău este ignoranţă! În siguranţă trec acum mai departe, pentru a dobândi eliberarea Astfel eliberat, în el au apărut cunoaşterea şi libertatea, iar el a ştiut că este dezrobit de renaştere şi că scopul fusese atins Iar spre folosul lumii, el a conceput acum calea, întemeiată pe Cele Patru Adevăruri Nobile CELE PATRU ADEVĂRURI NOBILE Viaţa înseamnă suferinţă (întreaga existenţă se află într-o stare de nefericire, efemeritate şi irealitate) Originea suferinţei este dorinţa ignorantă Oprirea suferinţei poate fi realizată Drumul ce duce către încetarea suferinţei este calea cu opt braţe Iar Calea Nobilă cu Opt Braţe este următoarea: CALEA NOBILĂ CU OPT BRAŢE Opiniile corecte, întemeiate pe cele Patru Adevăruri Nobile Intenţiile corecte de a urma această Cale pentru a scăpa de suferinţă Vorbirea corectă, dialogul întristat şi blând cu fraţii şi surorile din lumea aceasta Acţiunea corectă, o purtare blândă, îndatoritoare, castă pretutindeni Mijloacele de existenţă corecte, procurarea hranei în mod inofensiv Efortul corect, înălţarea prin propriile puteri, prin energie şi zel, la această Cale Sfântă Atenţia corectă, conştientizarea permanentă a pericolelor pe care le presupune cealaltă cale (a lumii) Meditaţia corectă, practicarea meditaţiei şi rugăciunii solitare pentru a ajunge la extazul sfânt şi la graţia spirituală, de dragul iluminării tuturor fiinţelor conştiente (practicarea Dhyanei pentru a ajunge la Samadhi şi Samapatti) „Atunci când cunoaşterea aceasta a apărut în mine, inima şi spiritul meu au fost slobozite de drogul poftelor trupeşti, al renaşterii, al ignoranţei ” Astfel a desăvârşit el sfârşitul „sinelui”, aşa cum focul se stinge când nu mai sunt paie; el făcuse astfel ceea ce voia ca oamenii să facă; găsise calea cunoaşterii perfecte Şi ştia, în timp ce stătea acolo, magnific în înţelepciunea sa, desăvârşit în înzestrările sale, că această cale a cunoaşterii perfecte îi fusese transmisă de Nenumăraţii Buddha din Vechime care apăruseră înainte din toate cele zece colţuri ale universului, unde el i-a zărit acum, într-o viziune măreaţă, adunaţi cu toţii, strălucitori şi puternici, stând pe tronurile lor din Magnifice Flori de Lotus, pretudineni, în toate fenomenele şi în tot spaţiul, răspunzând mereu nevoilor vieţii conştiente din toate regnurile existenţei, trecute, prezente şi viitoare Odată cu înţelegerea marilor adevăruri şi cu împlinirea lor în viaţă, rishi-ul a atins iluminarea; el a atins astfel Sambodhi (Înţelepciunea Desăvârşită) şi a devenit un Buddha Sambodhi a fost numită aşa pe bună dreptate, ea poate fi realizată doar prin soluţii proprii, fără ajutorul unui învăţător sau zeu din exterior După cum spune poetul: Afară de lumina propriului suflet, deasupra înălţată, Nimic nu îl conduce pe om, nici nu l-a condus vreodată Razele soarelui de dimineaţă străluceau în zori, ceaţa se risipea ca praful, dispărea Lumina slabă a lunii şi stelelor a pălit, barierele nopţii au fost date la o parte El ajunsese la capătul acestei mari lecţii, prima şi ultima, lecţia din vremuri străvechi; intrând în marea casă a a Somnului Fără Vise, încremenit în transa sfântă, el atinsese sursa adevărului inepuizabil, fericirea care nu se sfârşeşte niciodată şi care nu are început, ci care fusese acolo dintotdeauna, în interiorul Adevăratului Spirit Nu prin folosirea neliniştită a unor mijloace exterioare dezvăluise Buddha Adevăratul Spirit şi pusese capăt suferinţei, ci cufundându-se în tăcerea contemplativă Aceasta este realitatea supremă a tihnei binecuvântate Era sihibhuto, detaşat A urmat cel mai important moment din viaţa Celui Binecuvântat După multe strădanii, el descoperise cele mai profunde adevăruri, adevăruri pline de sens, dar care puteau fi înţelese doar de cei înţelepţi, adevăruri pline de binecuvântare, dar dificil de distins de un spirit obişnuit Oamenii aparţineau lumii şi tânjeau după plăcere Chiar dacă posedau capacitatea cunoaşterii religioase şi virtuţii şi puteau înţelege adevărata natură a lucrurilor, se grăbeau să facă altceva şi se încâlceau în gânduri înşelătoare, căzând în plasa ignoranţei, asemenea unor păpuşi pe care le pun în mişcare nişte idei arbitrare, contradictorii şi ignorante ce nu au nimic de-a face cu nemişcarea lor esenţială şi iluminată Puteau ei să înţeleagă legea răsplăţii karmei rămase automat după fapte-vise anterioare sau legea legăturii continue dintre cauză şi efect în lumea morală? Puteau ei să se debaraseze de ideea animistă a sufletului şi să înţeleagă adevărata natură a omului? Puteau ei să învingă tendinţa de a căuta salvarea prin intermediul unei caste mijlocitoare de preoţi şi brahmani? Puteau ei să înţeleagă starea finală de pace, acea potolire a tuturor dorinţelor lumeşti care duce la refugiul fericit al nirvanei? Ar fi fost de dorit ca, în aceste circumstanţe, să predice întregii umanităţi adevărurile pe care le descoperise? Oare, dacă se lovea de eşec, aceasta nu avea să conducă la suferinţă şi durere? Acestea erau îndoielile şi întrebările care se iveau în mintea lui, însă doar pentru a fi înăbuşite şi stinse de gândurile de compasiune universală Cel ce renunţase la orice egoism nu putea decât să trăiască pentru alţii Şi care putea fi o modalitate mai bună de a trăi pentru alţii decât de a le arăta calea către atingerea beatitudinii totale? Ce serviciu mai mare putea fi adus omenirii decât salvarea fiinţelor chinuite cufundate în marea cea tristă a acestei lumi samsarice a durerii şi nimicurilor? Nu este oare darul Dharmei, „Legea Consacrată”, limpezimea de cristal a lumii, cel mai mare dintre toate darurile? Desăvârşitul şi-a înălţat ochii către regele copacilor, cu o privire neşovăitoare „Legea aceasta este minunată şi aleasă”, s-a gândit el, „pe când oamenii sunt orbi din cauza mărginirii şi neştiinţei Ce să fac? Chiar în clipa în care gândesc acestea, oamenii sunt împovăraţi de rele În neştiinţa lor, nu vor asculta legea pe care o vestesc eu şi, drept urmare, vor atrage asupra lor o pedeapsă Ar fi mai bine să nu spun nimic Fie să mor liniştit chiar astăzi” Dar, amintindu-şi de precedenţii Buddha şi de dibăcia cu care, în tot felul de lumi, au învăţat diferite fiinţe să înţeleagă adevărul simplu şi desăvârşit, a hotărât: „Nu, îmi voi dovedi şi eu iluminarea de Buddha” În faţa lui Sariputra şi a unei ample şi respectuoase adunări de oameni sfinţi, Gautama şi-a rememorat astfel orele petrecute sub arborele-zeilor: — În timp ce meditam astfel asupra legii, ceilalţi Buddha mi-au apărut din toate părţile, fiecare cu trupul lui, şi şi-au înălţat glasul şi au strigat: „Om! Amin, Solitarule, cel dintâi cârmuitor al lumii! Acum, că ai ajuns la o ştiinţă neîntrecută şi meditezi la dibăcia cârmuitorilor lumii, le repeţi învăţătura Şi noi, fiind Buddha, vom face să apară clar cuvântul cel mai înalt, împărţit în trei corpuri (corpul Apariţiei, corpul Beatitudinii şi corpul Legii): căci oamenii au înclinări josnice şi ar putea ca, din neştiinţă, să nu creadă în «Veţi deveni Buddha» Astfel, noi vom trezi multe Fiinţe Înţelepte (bodhisattva-manasattva) prin priceperea noastră şi prin încurajarea dorinţei de a vedea rezultate” Iar eu m-am bucurat să aud vocea dulce a cârmuitorilor oamenilor: în veselirea sufletului meu, le-am spus sfinţilor binecuvântaţi: „Vorbele înţelepţilor aleşi nu sunt rostite în zadar Voi urma şi eu îndrumările înţelepţilor cârmuitori ai lumii; cum eu însumi m-am născut în mijlocul degradării fiinţelor, am cunoscut frământarea din această lume cumplită” Apoi am gândit că venise vremea să vestesc legea minunată şi să dezvălui iluminarea supremă, menirea pentru care mă născusem pe lume În anumite împrejurări, în anumite locuri, cârmuitorii apar cumva pe lume, iar după apariţia lor, ei, cu viziunea lor neţărmurită, propovăduiesc într-un moment sau altul o lege asemănătoare Este tare greu să descoperi legea aceasta superioară, chiar şi în miriadele de zeci de milioane de eoni; foarte rare sunt fiinţele care vor adera la legea superioară pe care au aflat-o de la aceşti Buddha Aşa cum floarea smochinului udumbara este rară, chiar dacă uneori, în unele locuri, mai dai peste ea, ceva plăcut vederii pentru oricine, o minune pentru lume, inclusiv pentru zei Cu atât mai minunată este legea pe care o propovăduiesc eu Orice om care, după ce i se prezintă aceasta pe înţelesul lui, o va împărtăşi cu bucurie şi va rosti chiar şi numai un cuvânt din ea îi va cinsti pe toţi Buddha Lepădaţi-vă de toate îndoielile şi incertitudinile în această privinţă: eu vă spun că sunt Dharma-Raja, Regele Legii Veţi deveni Buddha; bucuraţi-vă! Astfel, Tathagata, Cel-Care-a-Ajuns-la-Aşa-cum-este-al-Spiritului şi nu mai vede nicio diferenţiere între diversele fiinţe şi fenomene, cel care nu mai întreţine niciun fel de concepţii clare despre sine, despre sinele altora, despre multe euri separate sau un sine universal nedivizat, pentru care lumea nu mai este observabilă altfel decât ca o apariţie jalnică, însă care e lipsit de o concepţie arbitrară fie a existenţei, fie a nonexistenţei ei, aşa cum nu te gândeşti să măsori materialitatea unui vis, ci doar cum să te trezeşti din el; astfel Tathagata, calm şi tăcut, evlavios, înconjurat de o aură de splendoare, radiind lumină în jur, s-a ridicat de sub Copacul Iluminării şi, cu neegalată demnitate, a păşit singur pe pământul asemenea unui vis ca şi cum ar fi fost înconjurat de discipoli, gândindu-se: „Pentru a-mi împlini vechiul jurământ de a-i salva pe toţi cei care încă nu au fost dezrobiţi, voi urma vechiul meu legământ Fie ca aceia care au urechi de auzit să stăpânească nobila cale a salvării” Buddha s-a îndreptat spre Benares, capitala lumii Pe drum, a dat peste un om pe care îl cunoştea de mult, Upaka, un călugăr jainist gol, ce, surprins de înfăţişarea maiestuoasă şi împăcată a celui care tocmai îşi amintise singur originea lumii şi care, prin redescoperirea căii uitate, reînnoise străvechiul legământ ce era deja de mult timp ascuns în lume, asemenea unei nestemate într-un lotus, a întrebat: — Cine este învăţătorul sub a cărui îndrumare te-ai lepădat de lume? — Nu am niciun maestru, a răspuns Cel Iluminat, niciun trib preacinstit; niciun lucru anume la care să fiu priceput; singur am învăţat doctrina aceasta, cea mai profundă dintre toate, singur am ajuns la înţelepciunea supraomenească În tot Benaresul vor răsuna în curând bătăile de tobă ale vieţii, nu este cu putinţă să rămân aici – sunt fără de nume – şi nici nu caut pricopseală sau plăcere Ceea ce se cuvine să înveţe lumea, dar pentru care nu se găseşte nicăieri un învăţător, am învăţat eu acum de unul singur şi fără niciun ajutor; aceasta se numeşte pe drept Înţelepciunea Desăvârşită Soiul acela odios de suferinţe pe care sabia înţelepciunii le-a nimicit – iată dar ceea ce lumea a numit, pe bună dreptate, „Cea Mai Mare Victorie” Şi a mai spus: — Eu nu am niciun maestru Pentru mine nu este pereche Eu sunt desăvârşitul, Buddha Am dobândit pacea Am ajuns în nirvana Mă duc la Benares ca să făuresc Regatul virtuţii Acolo voi aprinde Lampa cea Strălucitoare în folosul celor care sunt învăluiţi în întunericul gros al vieţii şi al morţii — Spui că eşti cuceritorul lumii? a întrebat călugărul Cel Trezit a răspuns: — Cuceritori ai lumii sunt aceia care şi-au cucerit sinele, doar aceia sunt învingători, cei ce îşi stăpânesc patimile şi se înfrânează de la păcat Eu mi-am cucerit sinele şi am învins păcatul Aşadar, sunt cuceritorul lumii Asemenea lămpii care străluceşte în întuneric, fără un ţel al său, luminându-se singură, la fel arde şi lampa lui Tathagata, fără umbra sentimentului personal Şi a mers mai departe spre Benares Acolo, în parcul gazelelor, Isipatana, stăteau cei cinci asceţi cerşetori împreună cu care Buddha îşi petrecuse acei şase ani zadarnici din Pădurea Mortificării Ei l-au văzut cum se apropie, încet, cu ochii plecaţi circumspect şi modest, la o lungime de plug în faţa lui, ca şi cum ar fi arat şi ar fi plantat, în timp ce mergea, seminţele de ambrozie ale legii Au râs batjocoritor — Iată că vine Gautama, cel care şi-a rupt primul legământ, lepădându-se de practicile sihăstreşti şi de mortificare Nu vă ridicaţi pentru a-l saluta, primiţi-l cu răceală şi nu-l îmbiaţi cu merinde, după obicei, atunci când vine Cu toate acestea, când Buddha s-a apropiat de ei plin de demnitate, ei s-au ridicat involuntar de pe locurile lor şi, în ciuda hotărârii luate, l-au întâmpinat şi s-au oferit să-i spele picioarele şi să facă tot ce ar fi dorit el Buddha le umplea inima de veneraţie Dar ei îl numeau Gautama, după numele familiei lui Apoi, Stăpânul lor le-a spus: — Nu îmi spuneţi pe numele meu personal, căci nu se cuvine să numeşti astfel pe cineva care a ajuns la Sfinţenie (Arhat) Spiritul meu e netulburat, fie că oamenii mă tratează cu respect, fie că nu Dar nu este cuviincios ca alţii să îi spună pe numele de familie cuiva care priveşte toate fiinţele cu aceeaşi bunătate a inimii Toţi Buddha aduc salvare lumii şi, prin urmare, s-ar cuveni să fie trataţi cu respect, aşa cum copiii îşi respectă părinţii Apoi el le-a ţinut prima lui mare predică Este cunoscută drept „Predica din Benares”, „Sutra Dharma-chakra-pravartana”, în care el a dezvăluit Cele Patru Nobile Adevăruri şi Calea Nobilă cu Opt Braţe şi i-a convertit Cunoscător al adevărului suprem, de o inteligenţă atotcuprinzătoare, Buddha le-a povestit despre singura Cale adevărată, Calea de Mijloc — Sunt două extreme, o, bhikshu (Peregrini Religioşi), pe care omul ce s-a lepădat de lume nu se cade să le urmeze – practica îndătinată, pe de o parte, a îngăduinţei prea mari faţă de sine, care este nevrednică, zadarnică şi potrivită numai acelora orientaţi spre cele lumeşti, şi practica îndătinată, pe de altă parte, a automortificării, ce este dureroasă, netrebuincioasă şi neprofitabilă Nici dacă se înfrânează de la carne sau peşte, nici dacă umblă gol, nici dacă se rade în cap, nici dacă umblă cu părul încâlcit, nici dacă se îmbracă în haine rupte, nici dacă se acoperă cu ţărână, nici dacă aduce sacrificii închinate Focului – nimic din toate acestea nu îl va curăţa pe un om care nu a scăpat de amăgiri Mânia, patima băuturii, îndărătnicia, habotnicia, înşelăciunea, pizma, lauda de sine, bârfa, trufia şi relele intenţii – acestea înseamnă necurăţenie; cu siguranţă, nu mâncarea cu carne O cale de mijloc, o, bhikshu, care ocoleşte aceste două extreme, a fost găsită de Buddha – o cale care deschide ochii şi oferă înţelegere, care duce la pacea spiritului, la cea mai înaltă înţelepciune, la deplina iluminare, la nirvana Împrăştiaţi focul prin iarba deşertului, uscată de soare, bătută de vânt – flăcările furioase cine le va stinge? Aşa este şi focul lăcomiei şi poftelor trupeşti, iar eu, astfel, alung aceste extreme: inima mea ţine calea de mijloc Cel care îşi umple lampa cu apă nu va risipi întunericul, iar cel ce încearcă să aprindă un foc cu lemn putred nu va izbuti Cel în care sinele s-a stins este liber de poftele trupeşti; omul prea îngăduitor cu sine este condus de patimile lui, iar căutarea plăcerii este înjositoare şi necuviincioasă Dar îndeplinirea nevoilor vieţii nu este ceva rău Păstrarea trupului în bună sănătate este o datorie, căci altfel nu vom fi în măsură să potrivim lumina lămpii înţelepciunii şi să ne păstrăm spiritul puternic şi limpede Iar apoi Cel Atotcunoscător le-a spus vestea cea bună despre adevărul suferinţei şi distrugerea acelei suferinţe Cei cinci cerşetori, în frunte cu marele Kaundinya, au fost uimiţi să afle că fericirea putea să vină doar prin recunoaşterea durerii! Iar el le-a arătat Calea cu Opt Braţe: opiniile corecte, torţa care luminează calea; intenţiile corecte, călăuza; vorbirea corectă, locul de popas; acţiunea corectă, care te face să mergi doar înainte; mijloacele de existenţă corecte, astfel încât să nu faci rău nici unei fiinţe sau să îţi înşeli semenii, acestea fiind hrana omului sfânt, a omului bun, a omului fericit; efortul corect, paşii făcuţi de-a lungul cărării imemoriale, adesea uitată, apoi regăsită; gândurile corecte, gânduri atente la adevărata natură a realităţii, care este ca o reflecţie magică dintr-un vis, un miraj („În realitate totul este un gol asemănător, dar voi nu sunteţi slobozi pentru realitate, o, bikshu?”); şi meditaţia corectă, pacea limpede şi adorabilă care vine pe urmele imprimate în ţărână ale paşilor astfel făcuţi Acesta a fost mesajul izbăvirii, vestea bună, dulceaţa adevărului Iar când Cel Binecuvântat a pus astfel în mişcare roţile adevărului şi le-a făcut să meargă înainte, o mare bucurie a străbătut universurile — Cu adevărat, o, Buddha, Stăpân al nostru, tu ai găsit adevărul! a strigat Kaundinya, văzând şi el dintr-odată cu ochii minţii Apoi ceilalţi bikshu i s-au alăturat şi ei şi au exclamat: — Cu adevărat, tu eşti Buddha, tu ai găsit adevărul Cei cinci asceţi cerşetori au fost hirotoniţi şi au format primul nucleu al corpului frăţiei discipolilor, cunoscută drept Sangha (Biserica) Milioane de oameni aveau să îi urmeze Buddha a intrat în Benares şi a cerşit de mâncare Asemenea apei care cucereşte văile lumii deoarece ştie să rămână aproape de pământ, şi Buddha era cuceritorul lumii deoarece alesese rolul cel mai de jos În acelaşi timp, aceasta era cea mai preţioasă dintre învăţături, Învăţătura Fără Cuvinte, care propovăduia umilinţa şi bunătatea faţă de gospodarii cumsecade din ţinut care, atunci când acest Stăpân al Oamenilor, înalt şi impunător, venea smerit la uşa din dos cu castronaşul lui de cerşetor, învăţau astfel lecţia nevinovată a încrederii, văzând-o cu ochii lor Apoi el a mers până la un copac din afara oraşului, departe de drumul aglomerat, şi-a pus farfuria mai încolo, s-a aşezat cu picioarele sub el şi a meditat, într-un extaz sfânt Un tânăr pe nume Yasa, fiul unui negustor foarte bogat din Benares, devenise dintr-odată dezgustat de priveliştea femeilor care dormeau în haremul său şi rătăcea ca un nebun, foarte tulburat de suferinţele lumii Cei de prieteni ai lui îl urmau pe câmp, atât era de fascinant El s-a apropiat de Buddha, strigând: — Vai! Ce durere! Ce primejdie! Buddha l-a consolat Aşa cum o pânză curată absoarbe vopseaua, Yasa a absorbit învăţătura conform căreia orice este supus naşterii e supus şi morţii Buddha i-a arătat calea către binecuvântarea nirvanei şi şi l-a făcut discipol Văzând că Yasa devenise bikshu, cei de tovarăşi ai lui au intrat şi ei în Sangha Cel Binecuvântat i-a trimis pe aceşti de noi convertiţi şi pe cei cinci asceţi care se convertiseră primii ca misionari în diferite colţuri ale ţării, pentru a propovădui religia lui universală — Purcedeţi într-o călătorie care va fi pentru binele celor mulţi şi pentru fericirea lor Purcedeţi cu milă faţă de lume, ca să fie fericiţi şi zeii, şi oamenii Purcedeţi câte doi, dar fiecare având menirea lui Purcedeţi! Salvaţi şi primiţi Propovăduiţi Legea binefăcătoare; vorbiţi-le despre viaţa sfântă oamenilor orbiţi de praful dorinţei Ei pier din cauză că nu ştiu Propovăduiţi-le Legea Astfel înarmaţi cu stăpânire de sine, solitudine copilărească şi vitalitate neirosită, ei au plecat într-adevăr să salveze lumea Copacii erau îmbujoraţi de flori, iar ceasul plin de speranţă Ei vesteau acum drept Adevăr Suprem ceea ce bănuiseră dintotdeauna în secret, dar până atunci fără niciun mentor precum Buddha, care să le ofere o confirmare Ajunsese şi la ei vestea că în tot acest timp avuseseră dreptate, ca într-un vis încheiat cu mult timp în urmă Floarea Sangha s-a deschis asupra Indiei şi a lumii „Mireasma drepţilor ajunge pretutindeni ” În această vreme, la Buddha a venit un om care voia să ştie dacă nu poate să stea acasă ca neiniţiat şi în acelaşi timp să respecte Legea Răspunsul acestuia a fost: — Mireanul şi pustnicul sunt la fel doar atunci când amândoi au alungat gândul la „sine”, privind la fel tot ceea ce vieţuieşte La scurt timp după aceea, Buddha a făcut o mie de noi discipoli, convertind trei asceţi importanţi care venerau focul, fraţii Kasyapa împreună cu toţi adepţii lor Pe Stânca Elefantului de lângă Gaya, cu minunata vale Rajagaha întinzându-se în faţa lor, Buddha, profitând de ocazie când s-a iscat un incendiu de pădure la orizont, a rostit celebra Predică a Focului („Sutra Additta-Pariyaya”) în faţa celor o mie de adoratori ai focului ce odinioară fuseseră cu toţii călugări care umblau cu părul încâlcit — Toate lucrurile, o, preoţilor, ard Şi ce sunt, o, preoţilor, toate aceste lucruri care ard? Ochiul, o, preoţilor, arde; formele ard; conştiinţa ochiului arde; impresiile primite de ochi ard; şi orice senzaţie, plăcută, neplăcută sau indiferentă, îşi are obârşia în dependenţa faţă de impresiile primite de ochi, şi ea arde Şi cu ce ard acestea? Cu focul pasiunilor, spun eu, cu focul urii, cu focul iubirii nebune; cu naşterea, bătrâneţea, moartea, durerea, lamentaţia, nefericirea, suferinţa şi disperarea Urechea arde, sunetele ard; nasul arde, mirosurile ard; limba arde, gusturile ard; trupul arde, lucrurile care pot fi atinse ard; creierul arde, ideile ard; conştiinţa minţii arde, impresiile primite de minte ard; şi orice senzaţie, plăcută, neplăcută sau indiferentă, îşi are obârşia în dependenţa faţă de impresiile primite de minte, şi ea arde Văzând acestea, o, preoţilor, fiinţa învăţată şi nobilă concepe o aversiune faţă de ochi, o aversiune faţă de forme, o aversiune faţă de conştiinţa ochiului, o aversiune faţă de impresiile primite de ochi; şi orice senzaţie, plăcută, neplăcută sau indiferentă, îşi are obârşia în dependenţa faţă de impresiile primite de ochi, şi faţă de aceasta ea concepe o aversiune Concepe o aversiune faţă de ureche, sunete; nas, mirosuri; limbă, gusturi; concepe o aversiune faţă de trup, lucrurile care pot fi atinse; faţă de creier, idei; faţă de conştiinţa minţii, faţă de impresiile primite de minte; şi orice senzaţie, plăcută, neplăcută sau indiferentă, îşi are obârşia în dependenţa faţă de impresiile primite de minte, şi faţă de aceasta ea concepe o aversiune Iar prin conceperea acestei aversiuni, ea devine despuiată de pasiune, iar prin lipsa pasiunii devine liberă Iar când ea este liberă, devine conştientă că e liberă Şi ştie că renaşterea a ajuns la sfârşit, că a trăit viaţa sfântă, că a făcut ce se cuvenea să facă şi că nu mai aparţine acestei lumi Şi aceasta este realitatea Urmat de numeroşii lui discipoli, Cel Binecuvântat a descins în Rajagriha, capitala statului Magadha Acolo, regele Bimbisara, care îl întrebase iniţial pe prinţ despre cât este de nimerit să îţi părăseşti palatul pentru o viaţă de rătăcitor fără adăpost şi apoi îl făcuse să promită că se va întoarce în Rajagriha dacă va găsi vreodată Înţelepciunea Desăvârşită, a venit împreună cu sfetnicii lui, generali, preoţi brahmani şi negustori, la locul în care stătea acum Cel Cinstit de Lume, într-un crâng liniştit Când regele şi alaiul lui l-au văzut pe faimosul Uruvilva Kasyapa împreună cu Cel Binecuvântat, ei s-au minunat de ce se întâmplase Dar Kasyapa a lămurit lucrurile, prosternându-se la picioarele Celui Binecuvântat, şi a explicat cum, după ce văzuse pacea nirvanei, nu a mai putut să găsească încântare în sacrificii şi ofrande, „care nu făgăduiau răsplăţi mai bune decât plăceri şi femei”, cum spune cronicarul Căci pentru aceşti vechi călugări, care percepeau în mod clar naşterea drept cauză a morţii şi faptele dorinţei drept cauză a naşterii, Buddha era asemenea celui care stă pe mal, strigându-i omului neştiutor purtat de curent: „Hei, tu! Trezeşte-te! Fluviul poate părea plăcut în visul tău, dar sub el este un lac cu vârtejuri şi crocodili, fluviul este dorinţa malefică, lacul este viaţa senzuală, valurile sunt furia, vârtejurile sunt poftele trupeşti, iar crocodilii sunt femeile” Studiind persoana şi apoi predicând legea, Buddha şi-a dat seama că regele şi mândrii lui însoţitori erau oameni care aveau bogăţii şi putere, dar care veniseră să îl vadă din cauză că se îndoiau foarte mult că acestea aveau să le facă vreun bine până la urmă Cu adevărat iluminat, el le-a arătat că nu există individ în chestiunea bogăţiei sau sărăciei, a iluminării sau ignoranţei, ba chiar în a fi viu sau mort I-a învăţat că un om nu este decât o grămadă de compuşi — După ce s-a făcut o fortăreaţă din oase, ea este acoperită cu carne şi sânge, şi în ea sălăşluiesc bătrâneţea şi moartea, mândria şi autoamăgirea Priviţi-l pe omul acesta gătit, plin de răni, pus laolaltă, plin de planuri, dar care nu are nicio putere, niciun sprijin Nu este loc pentru „eu” şi nici temei pentru hotărnicirea lui; astfel încât toată durerea care s-a adunat, durerile născute din viaţă şi moarte, fiind recunoscute ca însuşire a trupului şi dat fiind că acest trup nu este „eu” şi nici nu oferă temei pentru „eu”, urmează marele superlativ, izvorul păcii nesfârşite Gândul despre „sine” dă naştere tuturor acestor dureri, legând lumea ca prin nişte frânghii, dar, după ce ai aflat că nu există niciun „eu” care să poată fi legat, atunci toate aceste legături sunt rupte Nu există într-adevăr niciun fel de legături – ele dispar –, iar faptul de a pricepe aceasta este eliberarea Nu există niciun fel de „eu”, cu adevărat Nu există nici făptuitor, nici cunoscător, nici stăpân, dar există mereu această naştere şi această moarte, asemenea dimineţii şi nopţii ce revin mereu Dar acum băgaţi de seamă şi ascultaţi: cele şase simţuri şi cele şase obiecte unite cu ele generează cele şase tipuri de conştiinţă; întâlnirea ochiului şi a priveliştii dă naştere contactului şi generează conştiinţa vederii; întâlnirea urechii şi a sunetului dă naştere contactului şi generează conştiinţa sunetului; întâlnirea limbii şi a gustului dă naştere contactului şi generează conştiinţa gustului; întâlnirea nasului şi a mirosului dă naştere contactului şi generează conştiinţa mirosului; întâlnirea trupului şi a obiectelor care pot fi atinse dă naştere contactului şi generează conştiinţa atingerii; şi întâlnirea creierului şi a gândului dă naştere contactului şi generează conştiinţa gândului; apoi urmează efectele întreţesute ale amintirii Apoi, aşa cum lupa îndreptată spre iască la amiază face să apară focul, la fel şi organul de simţ pus în contact cu obiectul face să apară conştiinţa, iar sinele individual, părintele conştiinţei, ia naştere Vlăstarul se înalţă din sămânţă, sămânţa nu este vlăstarul şi totuşi nu e diferită: aşa este şi naşterea a tot ceea ce vieţuieşte! Auzind acest discurs despre inconstanţa sinelui, care, avându-şi originea în senzaţie şi amintire, trebuie în mod necesar să fie supus condiţiei încetării, regele şi mulţi dintre cei care îl însoţeau au găsit refugiu în în cele Trei Giuvaiere (Tri-Ratna): Buddha, Dharma şi Sangha, şi i-au devenit discipoli laici Regele l-a invitat apoi pe Cel Binecuvântat în palatul regal, i-a ospătat pe el şi pe bikshu şi a oferit pentru Sangha parcul său, crângul de bambuşi Veluvana, ca loc de sălaş pentru discipolii fără adăpost ai Marelui Învăţător Apoi l-a numit pe Jivaka, faimosul doctor aflat în serviciul său, să le acorde îngrijire medicală lui Buddha şi discipolilor lui; iar acelor bikshu care până atunci purtau doar zdrenţe aruncate de alţii, li s-a permis să accepte nişte robe galbene la insistenţele acestui doctor Crângul de bambuşi era lângă oraş, dar nu foarte aproape, cu multe porţi şi alei, uşor de găsit, calm şi liniştit toată ziua, învăluit de o tăcere mistică noaptea, departe de aglomeraţie şi de drumuri, un loc de refugiu menit concentrării netulburate a minţii asupra propriei esenţe pure, un decor fermecător cu grădini, arcade, săli de meditaţie, adăposturi, magazii înconjurate de heleşteie cu lotuşi, manghieri parfumaţi şi palmieri zvelţi care se înălţau spre cer ca nişte flori diafane, ca nişte umbrele fluide, fantastice ale durerii vii care le aminteau călugărilor ce le priveau cum seminţele, asemenea plăcerilor, tulbură echilibrul Pământului Fericit şi izvodesc fantasme ale unor copaci care ajung până la cer Într-o zi, în Rajagriha, unul dintre primii cinci convertiţi care fuseseră hirotoniţi de Buddha, fostul ascet Asvajit, mergea să capete ceva de pomană, cu bolul lui de cerşit, când s-a întâlnit cu călugărul Sariputra, care a fost atât de izbit de aerul de fericire şi demnitate al acestuia, încât l-a întrebat: — Cine este învăţătorul tău şi ce doctrină propovăduieşte el? Sariputra avea un frate spiritual pe nume Maudgalyayana; cu mult timp în urmă, ei se înţeleseseră ca primul dintre ei care găsea hrana zeilor şi ajungea să cunoască adevărul să îi spună şi celuilalt; acum, în timp ce Asvajit vorbea, spunând: „Există un mare înţelept, un fiu al clanului Sakya, care a luat calea vieţii fără adăpost; el este învăţătorul meu şi doctrina lui e cea pe care o propovăduiesc”, doctrină pe care a cântat-o prin bine-cunoscutele versuri: Toate lucrurile provin dintr-o cauză, Buddha a enunţat care e cauza lor Şi care este descompunerea lor Asta este ceea ce ne învaţă Cel Măreţ, Sariputra a ştiut de îndată că găsise hrana zeilor, aşa că s-a dus la Maudgalyayana şi i-a spus ce aflase Amândoi au ajuns la ochiul pur al adevărului şi s-au dus cu toţi discipolii lor la Tathagata Văzându-i venind pe drum, Cel Binecuvântat a spus: — Aceşti doi oameni care vin vor fi cei mai de seamă discipoli ai mei, unul neîntrecut în înţelepciune (Maudgalyayana), celălalt în puteri miraculoase (Sariputra) Fiţi bine-veniţi! Scrierea diferitor părţi importante din Canonul Sacru le-a fost acum atribuită acestor doi sfinţi străluciţi Împreună cu toţi discipolii lor, ei s-au alăturat Ordinului A existat un înţelept brahman putred de bogat, Mahae Kasyapa, un preot filantrop căruia i se dusese vestea şi care tocmai renunţase la frumoasa şi virtuoasa lui soţie, la întreaga moşie şi la toate bunurile sale pentru a căuta calea salvării Foarte tulburat, asemenea lui Yasa, băiatul cel nestăpânit, el a intrat în tabăra lui Buddha în toiul nopţii — După ce te-ai bucurat de legea adevărată şi ţi-ai dorit cu umilinţă o inimă pură şi credincioasă, ai înfrânt dorinţa de somn şi eşti aici ca să-mi arăţi veneraţie, a vorbit blând Buddha Acum eu voi trece, astfel, cu vederea îndatoririle unei prime întâlniri Renumit pentru faptele tale de binefacere, acum primeşte de la mine binefacerea odihnei desăvârşite şi, pentru aceasta, împărtăşeşte regulile mele de neprihănire Cel Atotcunoscător dorea să potolească tendinţa îndărătnică a acestui om bogat de a se purta cu o mărinimie nenecesară, să îl înveţe în primul rând necesara odihnă — Natura neliniştită şi agitată a lumii, aceasta se află la rădăcina durerii Văzând truda constantă a naşterii şi a morţii, ar trebui să ne străduim să ajungem la o stare pasivă: ţelul final numit Sammata, locul nemuririi şi al odihnei Totul este gol! Nici „sine”, nici loc pentru „sine”; întreaga lume este asemenea unei fantasme; aceasta este calea de a ne privi pe noi înşine ca pe o grămadă de însuşiri amestecate Mahae Kasyapa a înţeles că nu există niciun „eu” în privinţa carităţii — Acum ai văzut adevărata învăţătură, inimii tale neprihănite îi place să împartă binefaceri; cum bogăţia şi banii sunt comori schimbătoare, ar fi mai bine ca asemenea lucruri să fie lăsate repede altora Căci, atunci când o comoară a fost arsă, oricât de preţioase ar fi lucrurile care au scăpat de foc, înţeleptul, cunoscând inconstanţa lor, dăruieşte cu generozitate, săvârşind fapte bune cu posesiunile care i-au rămas Dar nesăbuitul le păzeşte cu grijă, temându-se să nu le piardă, ros de nelinişte, chinuit în coşmarul său de temeri închipuite că ar putea pierde „tot”, da, chiar şi pe „sine” însuşi Omul milostiv nu are nicio părere de rău, nicio teamă chinuitoare! Iată floarea răsplăţii sale, iată roadele care urmează – greu de bănuit! Această înţelepciune duce la pacea statornică, fără dependenţă şi fără cifre Ascultă! Şi chiar dacă ajungem la calea cea nemuritoare, totuşi, prin binefaceri necontenite, ne împlinim ca urmare a binefacerii dăruite altuia Ia aminte, dară! Că omul milostiv a găsit pricina salvării celei de pe urmă; aşa cum omul ce răsădeşte un vlăstar se va bucura de umbra, florile şi roadele copacului când acesta va creşte; rezultatul facerii de bine este întocmai, răsplata ei fiind bucuria şi marea nirvana Când dăm de pomană merindele noastre, căpătăm mai multă putere, când dăm de pomană veşmintele noastre, căpătăm mai multă frumuseţe; când găsim locuri de odihnă religioase, culegem roadele desăvârşite ale celei mai înalte şi mai bune măsuri a facerii de bine, fără egoism şi fără gândul de a căpăta mai mult; şi aşa inima se întoarce şi se odihneşte Aceasta a fost predicarea a ceea ce mai târziu a fost numit Dana Paramita, Idealul Carităţii, unul din şase astfel de idealuri care se potriveau cu ultimii şase paşi ai Căii cu Opt Braţe asemenea unui ornament minunat Acestea sunt Dana, Idealul Carităţii; Sila, Idealul Moralităţii; Kshanti, Idealul Răbdării; Virya, Idealul Vigorii; Dhyana, Idealul Meditaţiei; şi Prajna, Idealul Înţelepciunii După ce a ascultat această predică şi s-a convertit, marele brahman a intonat acest cântec: Am lăsat jos povara pe care o purtam, În mine nu mai există cauză a renaşterii Căci niciodată gândul la straie sau hrană Sau la prilejul de odihnă nu afectează spiritul măreţ, Nemărginit al lui Gautama Gâtul lui este asemenea turnului împătrit Al atenţiei veghind; da, marele Profet Are credinţă şi încredere în oamenii lui; Deasupra, fruntea lui este intuiţie; înţelept şi nobil, El umblă mereu într-o fericire detaşată După moartea lui Buddha, Mahae Kasyapa a devenit primul patriarh al Bisericii Budiste şi a organizat toate compilaţiile importante ale textelor budiste, Canonul Sacru (Tripitaka sau Cele Trei Coşuri), în lipsa căruia niciunul dintre cuvintele Celui Binecuvântat nu ar fi ajuns la noi, de ani mai târziu Dar în mintea lui Buddha, Cel Trezit, anii sunt doar o picătură de rouă — Linia legii are o continuitate neîntreruptă În toate direcţiile se află diferiţi Buddha care stau în picioare, mulţi ca firele de nisip ale Gangelui: şi aceştia arată, pentru binele tuturor făpturilor din lumea asta, iluminarea superioară Şi eu însumi, de asemenea, dovedesc acum, pentru binele făpturilor care trăiesc acum, această iluminare a lui Buddha, din mii de zeci de milioane de direcţii diferite Dezvălui legea în felurimea ei şi în dispoziţiile făpturilor Folosesc tot felul de mijloace pentru a-l stârni pe fiecare potrivit firii sale Căutaţi, dară, să pricepeţi misterul acestor Buddha, sfinţii Stăpâni ai lumii; lepădaţi-vă de orice îndoială: veţi deveni Buddha; bucuraţi-vă! După convertirea lui Mahae Kasyapa, Gautama Sakyamuni a făcut cale întoarsă către ţinutul în care se născuse, Gorakhpur, unde domnea tatăl lui, regele Suddhodana Urmat de numeroşii lui Oameni ai Sfinţeniei, însă avansând cu singurătatea gravă şi misterioasă a unui elefant, Gautama a ajuns la câţiva kilometri de Kapilavastu, unde se înălţa încă somptuosul palat al tinereţii sale, la fel de ireal acum, în reflexia ca de oglindă a iluminării lui, ca un palat dintr-o poveste pentru copii, menit doar să îi facă pe aceştia să creadă în existenţa lui Regele a aflat de sosirea lui şi a venit imediat, nerăbdător şi preocupat Văzându-l, el a rostit aceste cuvinte de jale: — Iată, acum îmi văd fiul, trăsăturile lui bine-cunoscute, ca odinioară; dar cât de înstrăinată este inima lui! Nicio revărsare recunoscătoare a sufletului; stă acolo, rece şi absent S-au uitat unul la altul, asemenea oamenilor care se gândesc la un prieten aflat departe după ce le-au căzut din întâmplare privirile pe portretul acestuia Buddha a spus: — Ştiu că inima regelui este plină de iubire şi aducere-aminte şi că, de dragul fiului său, el adaugă durerii şi mai multă durere; dar acum fie ca acele chingi ale iubirii care îl leagă, făcându-l să se gândească la fiul său, să slăbească imediat şi să fie cu totul distruse Înfrânându-se de la gândurile de iubire, fie ca mintea ta liniştită să primească de la mine, fiul tău, o hrană religioasă cum niciun fiu nu i-a mai oferit până acum tatălui său; iată darul pe care ţi-l fac, rege, tată Acum îi ofer regelui calea superlativă a fericirii nemuritoare; din adunarea faptelor purcede moartea; răsplata este rezultatul faptelor Ştiind atunci că faptele dau roade, aşa cum roata urmează piciorul boului care trage căruţa, cât de sârguincios ar trebui să te lepezi de faptele lumeşti! Cât de atent ca faptele tale pe lumea asta să nu fie decât bune şi blânde! Dar nu de dragul unei naşteri cereşti ar trebui să săvârşeşti fapte bune, ci pentru ca, zi şi noapte, pe drept cuvânt eliberat de gândurile lipsite de bunăvoinţă, iubind la fel de mult tot ceea ce vieţuieşte, să te poţi strădui să te lepezi de toată încâlceala minţii şi să practici contemplaţia tăcută; doar aşa ai de câştigat în cele din urmă, în afară de asta nu mai există nicio realitate Căci fii sigur! Pământul, cerul şi iadul nu sunt decât spumă şi clăbuci ca ale valurilor mării Nirvana! Aceasta este odihna supremă Autocontrolul! Aceasta este cea mai mare dintre toate desfătările Infinit de liniştit este locul în care înţeleptul îşi găseşte adăpostul; nu e nevoie de arme acolo! Nici de elefanţi sau cai, care sau soldaţi! Alungate, o dată pentru totdeauna, sunt naşterea, bătrâneţea şi moartea Supusă este puterea dorinţei lacome, a gândurilor mânioase şi a necunoaşterii, nimic nu mai rămâne de cucerit în lumea întreagă! După ce a aflat de la fiul lui cum să scape de teamă şi cum să evite căile malefice ale naşterii, într-un mod de o asemenea demnitate şi blândeţe, regele însuşi şi-a părăsit domeniul regal şi ţara şi a pătruns în fluxurile calme ale gândurilor, poarta adevăratei legi a eternităţii Cufundat în meditaţie, Suddhodana a băut rouă Amintindu-şi cu mândrie, noaptea, de fiul său, el a ridicat privirea către stelele infinite şi şi-a dat seama dintr-odată: „Cât de bucuros sunt că sunt viu, pentru a venera acest univers înstelat!”, apoi: „Dar nu este vorba despre a fi viu, iar universul înstelat nu e neapărat universul înstelat” şi şi-a dat seama de stranietatea totală şi în acelaşi timp de caracterul comun al înţelepciunii de nedepăşit a lui Buddha Însoţit de Maudgalyayana, Cel Binecuvântat a vizitat-o pe femeia care îi fusese soţie, prinţesa Yasodhara, în palat, pentru a-l lua pe fiul lui, Rahula, ca să îl însoţească în peregrinările sale Prinţesa Yasodhara a pledat pentru moştenirea băiatului, care avea acum ani — Eu îi voi lăsa o moştenire şi mai minunată, a spus Buddha şi l-a îndemnat pe Maudgalyayana să îl radă în cap şi să îl înscrie în Frăţia Sangha După asta, au plecat din Kapilavastu În grădini s-au întâlnit cu nişte prinţi Sakya, toţi veri ai lui Gautama, printre care şi verii lui Ananda şi Devadatta, care aveau să devină cel mai apropiat prieten, respectiv cel mai mare duşman al lui După mai mulţi ani, când Cel Binecuvântat l-a întrebat pe Ananda ce anume îl impresionase în modul de viaţă al lui Buddha şi îl influenţase cel mai mult să abandoneze plăcerile lumeşti, dându-i posibilitatea de a-şi înfrâna poftele senzuale tinereşti, astfel încât să realizeze Esenţa Spiritului şi strălucirea ei autopurificatoare, Ananda a răspuns cu bucurie: — O, Stăpâne! Prima dată m-au emoţionat cele de semne ale excelenţei din personalitatea Stăpânului meu Ele mi s-au părut a fi atât de minunate, de blânde şi de strălucitoare şi limpezi precum cristalul! Acest tânăr cu inima bună era întrecut doar de Maudgalyayana în ceea ce priveşte excelenţa învăţăturii, dar această combinaţie de iubire aproape oarbă faţă de Maestru şi agerime superioară şi erudită era cea care îl împiedica să atingă stările de beatitudine ale unei minţi constante pe care le resimţeau cei mai de jos bikshu, unii dintre ei fiind nişte vagabonzi bătrâni şi needucaţi precum Sunita Gunoierul, Alavaka Canibalul (care chiar fusese canibal în Atavi, înainte de iluminarea sa) sau Ugrasena Acrobatul Lui Ananda a ajuns să i se spună Umbra, el urmându-l ca o umbră pe Cel Binecuvântat, chiar şi atunci când acesta se plimba fără ţintă, pas cu pas, chiar în spatele său, întorcându-se atunci când acesta se întorcea, aşezându-se acolo unde se aşeza el După o vreme a devenit un obicei ca Ananda să îl slujească pe Stăpânul lui, să îi pregătească locul unde se aşeza sau să meargă înainte pentru a face aranjamente în oraşe, făcând câte un gest frumos când era necesar, fiindu-i mereu tovarăş şi însoţitor, lucru pe care Cel Binecuvântat îl accepta tacit Într-un contrast acut era celălalt văr, Devadatta Invidios şi nesăbuit, acesta s-a alăturat Ordinului sperând să înveţe graţiile transcendentale Samapatti, care urmează celei mai înalte meditaţii sfinte, astfel încât să le poată folosi drept magie puternică, chiar împotriva lui Buddha, dacă era necesar, pentru a-şi pune în aplicare planurile de a fonda o nouă sectă Graţiile Samapatti includ telepatia transcendentală Avariţia malefică a lui Devadatta nu a ieşit la iveală în acea primă întâlnire din grădinile din Gorakhpur Privind toate fiinţele drept viitoare Buddha, la fel de demne de iubit, la fel de goale, pentru Cel Binecuvântat nu prea conta ce zace în inima lui Devadatta în momentul hirotonirii Chiar şi mai târziu, după ce Devadatta atentase la viaţa lui, după cum vom arăta mai jos, Cel Slăvit a binecuvântat cu toată bunătatea inima acestuia Învăţătorul şi discipolii lui au plecat în Rajagaha, unde au fost întâmpinaţi de un negustor putred de bogat, Sudatta, supranumit Anathapindika datorită carităţii sale faţă de orfani şi săraci Acest om tocmai cumpărase la un preţ enorm magnificul parc Jetavana de la un prinţ şi construise o mănăstire splendidă cu de chilii şi alte locuinţe cu terase şi băi, pentru Buddha şi discipolii lui hirotoniţi Cel Binecuvântat i-a acceptat invitaţia şi s-a stabilit acolo, chiar lângă marele oraş Sravasti În timpul sezonului ploios se întorcea în Rajagaha, rămânând în mănăstirea din crângul de bambuşi El îşi petrecea majoritatea timpului în solitudinea pădurii; ceilalţi călugări se ţineau la o parte, practicând şi ei meditaţia, urmând exemplul tăcerii pline de iubire extraordinară ce emana din acea parte a pădurii în care Buddha stătea umil pe un tron de iarbă, suferind îndelung sub copacul răbdător ce îl adăpostea Uneori, această viaţă era plăcută („Pădurile sunt încântătoare; acolo unde lumea nu găseşte încântare, cei lipsiţi de pasiuni găsesc încântare, căci ei nu caută plăceri”); alteori nu era plăcută: — Rece, stăpâne, este noaptea de iarnă, cântau călugării Vine vremea îngheţului; pământul este încremenit în forma urmelor copitelor de vite; aşternutul de frunze e subţire, iar mantia galbenă e uşoară: vântul suflă tăios Dar aceşti oameni se dezmeticiseră şi se treziseră, ca şi străbunii lor, sfinţii din îndelungata tradiţie a Indiilor, la incomparabila demnitate a cunoaşterii faptului că există şi lucruri mai rele decât tăunul care înţeapă, şarpele ce se furişează, ploaia rece de iarnă sau vântul pârjolitor al verii După ce scăpase de suferinţa poftelor trupeşti şi împrăştiase norii şi ceţurile dorinţei senzuale, Buddha accepta orice fel de mâncare, bună sau rea, orice primea, de la bogaţi sau de la săraci, fără deosebire, iar după ce îşi umplea bolul cu care cerşea, se întorcea în solitudine, unde medita la rugăciunea lui pentru eliberarea lumii de suferinţa ei animalică şi de faptele sângeroase neîncetate ale morţii şi naşterii repetate, de războaiele ignoranţei, de uciderea câinilor, de poveşti, nebunii, de părinţii care îi bat pe copii, de copiii ce chinuie copii, de iubitul care îşi distruge iubita, de tâlharul ce îl jefuieşte pe avar, de mitocanii pofticioşi, înfumuraţi, nebuni, sălbatici şi însetaţi de sânge, de şi mai mult sânge, idioţi iremediabili alergând prosteşte prin osuarele create de ei înşişi, zâmbind afectat, simple chinuri şi apariţii onirice, o fiară monstruoasă revărsând forme dintr-un preaplin, totul îngropat în întunecimea nepătrunsă, cântând speranţa optimistă care nu poate fi decât dispariţia completă, inocentă în fond şi lipsită de orice urmă a unei naturi proprii; căci, în cazul în care cauzele şi condiţiile nebuniei ignorante a lumii ar fi înlăturate, natura non-ignoranţei sale non-nebune ar fi revelată, asemenea copilului zorilor ce pătrunde în cer prin dimineaţa din lacul spiritului, Spiritul Pur, Adevărat, sursa, Esenţa Desăvârşită Originară, strălucirea goală, divină prin natura ei, singura realitate, imaculată, universală, eternă, sută la sută mentală, pe care e imprimată toată această întunecime plină de visare, pe care aceste forme trupeşti nereale apar pentru ceea ce pare a fi o clipă şi apoi dispar pentru ceea ce pare a fi o eternitate Mii de călugări se lăsau călăuziţi de Cel Trezit şi bătătoreau cărare pe urmele paşilor lui În ultima noapte de toamnă cu lună plină, Cel Slăvit s-a aşezat la locul lui, în mijlocul călugărilor, sub acoperişul cerului Şi Cel Slăvit i-a privit pe toţi acei călugări tăcuţi şi liniştiţi, vorbindu-le astfel: — Nicio vorbă nu este spusă, o, călugărilor, de această cinstită adunare, niciun cuvânt nu e rostit, o, călugărilor, de această cinstită adunare, această adunare este miez pur De aşa fel este, o, călugări, această frăţie a ucenicilor, că e demnă de ofrande, de prinosuri, de daruri şi omagii şi este cea mai nobilă comunitate din lume De aşa fel este, o, călugărilor, această frăţie a ucenicilor, că un mic dar oferit ei devine măreţ, iar un dar măreţ oferit ei devine şi mai măreţ De aşa fel este, o, călugărilor, această frăţie a ucenicilor, că este dificil să găseşti alta asemenea ei pe lume De aşa fel este, o, călugărilor, această frăţie a ucenicilor, că oamenii se bucură să străbată cale lungă pentru a o privi, măcar din spate De aşa fel este, o, călugărilor, această frăţie a ucenicilor, de aşa fel este, o, călugărilor, această cinstită adunare, că există printre aceşti ucenici unii călugări care sunt Cei Desăvârşiţi, care au ajuns la sfârşitul tuturor închipuirilor, care au atins ţinta, care şi-au împlinit menirea, au lăsat jos povara, şi-au câştigat eliberarea, care au rupt chingile existenţei şi care, printr-o cunoaştere superioară, s-au izbăvit Iar pentru Cel Trezit de dinaintea lui şi pentru toţi Buddha din toate vremurile şi din toate universurile, el s-a rugat cu Inima Marei Dharani, centrul rugăciunii lui supreme, pentru dezrobirea lumii de naşterea şi moartea ei neîncetate: Om! O, tu, cel ce deţii pecetea puterii Ridică-ţi mâna de diamant, Nimiceşte, Distruge, Extermină O, tu, sprijinitorule, Sprijină-i pe toţi cei aflaţi în agonie O, tu, purificatorule, Purifică-i pe toţi cei care sunt sclavi sinelui Fie ca acela ce pune capăt suferinţei să învingă O, tu, cel desăvârşit iluminat, Iluminează toate fiinţele conştiente O, tu, cel care deţii înţelepciunea şi compasiunea desăvârşite, Dezrobeşte toate fiinţele Şi ajută-le să devină Buddha, amin Pe măsură ce se răspândea Cuvântul despre Trezire, doamnele au început să îşi taie părul, au îmbrăcat mantii galbene, au luat în mână boluri de cerşit şi au venit să îl întâlnească pe Buddha Nu, a spus el, „aşa cum apa este stăvilită de un dig puternic, la fel şi eu am ridicat un stăvilar de reguli care nu pot fi încălcate” Dar, de vreme ce chiar şi prinţesa Yasodhara şi devotata lui mătuşă maternă Prajapati Gautami făceau parte din acest grup de femei zeloase şi neînfricate, iar Ananda, cu înfocarea lui obişnuită, la insistenţele mătuşii lui Gautama, a intervenit cu atâta convingere în favoarea lor, Cel Binecuvântat a cedat şi aşa a luat naştere comunitatea femeilor bhikshuni — Să fie supuse şi subordonate frăţiei, a poruncit el Chiar şi aşa, a vorbit Cel Sfânt, primirea lor înseamnă că Legea cea Bună nu va dura o mie de ani, ci doar cinci sute Căci, aşa cum, atunci când făinarea se abate asupra unui lan de orez, lanul acela nu mai are scăpare, la fel, atunci când femeile părăsesc casa şi se alătură unui ordin, acel ordin nu va dura mult Pe lângă asta era şi premoniţia necazurilor care au apărut după mai multe zile, când Devadatta s-a revoltat şi le-a folosit pe unele călugăriţe în urzelile lui Marele rege Prasenajit, care domnea în pace, dar care era şi el asaltat de confuzie şi de îndoială după o ceartă cu regina lui pe care o iubise foarte mult, dorind atunci să audă legea binelui şi răului rostită de buzele celui Cinstit de Lumi, l-a găsit pe Buddha, s-a apropiat de el respectuos din partea dreaptă, i s-a închinat şi s-a aşezat Regelui Prasenajit, Tigrul Legii i-a spus: — Până şi aceia care, printr-o karma rea, s-au născut într-o castă inferioară, când văd un om virtuos, se pleacă în faţa lui; cu atât mai mult s-ar cuveni ca un rege suveran, care, prin vieţile sale anterioare, a dobândit mult merit, să nutrească şi mai multă veneraţie atunci când îl întâlneşte pe Buddha Şi nici nu este greu ca o ţară să se bucure de mai multă tihnă şi pace în prezenţa lui Buddha decât dacă el nu ar trăi acolo Acum însă, de dragul marelui domnitor, voi spune în câteva vorbe care este legea binelui şi a răului Cel mai mult e nevoie de o inimă iubitoare! Să-i priveşti pe oameni aşa cum îţi priveşti singurul fiu; să nu te dedici unor învăţături false, nici să te gândeşti prea mult la demnitatea regească şi nici să asculţi vorbele mieroase ale falşilor învăţători Nici să te chinui „culcându-te pe un pat de cuie”, ci să cugeţi adânc la neseriozitatea lucrurilor lumeşti, să îţi dai seama de nesatornicia vieţii prin aducere-aminte constantă Nici să te ridici în slăvi pe tine însuţi dispreţuindu-i pe ceilalţi, ci să păstrezi o stare de fericire lăuntrică izvorând din tine şi să priveşti înainte către o fericire sporită ce izvorăşte şi ea din tine Ascultă, o, maharajahule! Tu însuţi să-ţi fii felinar, să-ţi fii refugiu, să nu ai niciun alt refugiu! Legea Consacrată să-ţi fie felinarul, Legea Consacrată să-ţi fie refugiul! Vorbele rele vor fi repetate pretutindeni de mulţime, dar sunt câţiva care urmează îndrumările bune Aşa cum, atunci când suntem încercuiţi din toate părţile de munţi, nu există scăpare sau loc de refugiu pentru nimeni, la fel, în acest munte zidit din durere al bătrâneţii, naşterii şi morţii, nu există altă scăpare pentru lume decât practicarea legii adevărate Toţi regii cuceritori din vechime, care erau asemenea unor zei pe pământ, au crezut că prin puterea lor aveau să învingă descompunerea; dar după o viaţă scurtă şi ei au dispărut Priveşte carul tău regal; până şi el dă semne de oboseală şi uzură Focul eonilor va topi Muntele Sumeru, apa cea mare a oceanului se va usca, cu atât mai puţin poate trupul nostru omenesc, care este ca o spumă şi ceva închipuit, susţinut de-a lungul suferinţei îndelungatei nopţi a vieţii prin răsfăţul bogăţiei, trăind leneş şi în nepăsare, cum ar putea acest trup să dureze mult pe pământ?! Moartea vine pe neaşteptate, iar el este luat de aici aşa cum lemnul putred e luat de torent Ceţuri dese hrănesc locul jilăvelii, vântul aprig risipeşte ceţurile dese, razele soarelui înconjoară Muntele Sumeru, flăcările cumplite zvântă locul jilăvelii, astfel că lucrurile se nasc mereu încă o dată pentru a fi nimicite Fiinţa care este detaşată, care nu rămâne în urmă pe drumul legii, care se aşteaptă la aceste schimbări se eliberează de legămintele ei, nu se îngrijeşte să se mulţumească pe sine, nu este încurcată de niciuna din grijile vieţii, nu se preocupă de nimic, nu caută nicio prietenie, nu se apucă de nicio meserie cu multă învăţătură şi nici nu se rupe pe de-a-ntregul de asta; căci învăţătura ei este înţelepciunea înţelepciunii nevăzute, dar care vede acel ceva care îi vorbeşte despre propria vremelnicie Înţelepţii ştiu că, şi dacă te-ai naşte în cer, nu poţi scăpa de schimbările timpului şi de cele ale sinelui, de regulile vătămătoare ale existenţei, fie ea şi cerească; învăţătura lor este, atunci, de a ajunge la spiritul neschimbător; căci acolo unde nu este nicio schimbare, acolo e pace Trupul neschimbător al vieţii nemuritoare este dat tuturor; el este „trupul fermecat al spiritului” (manomayakaya); toate fiinţele devin Buddha, căci toate fiinţele devin ne-trupuri; şi toate fiinţele au fost în trecut Buddha, căci toate fiinţele au fost în trecut ne-trupuri; şi astfel, într-adevăr, toate fiinţele sunt deja Buddha, deoarece toate fiinţele sunt deja ne-trupuri Căci a poseda un trup schimbător este temelia tuturor durerilor Nutreşte o inimă, detestă poftele trupeşti; alungă starea aceasta, nu mai primi nicio durere Căci poftele trupeşti înseamnă schimbare, poftele trupeşti înseamnă dorinţe care trag fiecare în altă parte, ca doi boi care se împleticesc, poftele trupeşti înseamnă pierderea iubirii Când un copac este mistuit de flăcări, cum pot micile păsări-surori să se adune în el? Înţeleptul, care este socotit un învăţat iluminat, în lipsa acestei cunoaşteri este neştiutor Neglijarea acestei cunoaşteri este greşeala vieţii Toată învăţătura şcolilor ar trebui centrată aici; fără ea, nu există judecată adevărată Auzind aceste cuvinte, regele Prasenajit s-a întors acasă şi s-a împăcat cu regina lui A devenit liniştit şi voios Învăţase că lipsa credinţei înseamnă a fi înghiţit de marea ignoranţei, iar prezenţa unor opinii confuze înseamnă torentul mânios al poftei senzuale; dar înţelepciunea este barca aflată la îndemână, iar reflecţia e priza sigură cu ajutorul căreia poţi ajunge pe celălalt mal şi găseşti siguranţa eternă Dar regele Prasenajit nu era încă iluminat şi nici nu credea pe deplin în Buddha, căci, în bucuria şi entuziasmul lui religios, a poruncit să se oficieze ritualuri de sacrificiu, pentru a câştiga un merit mai mare decât meritul predicii Cel Binecuvântat era în Sravasti, în crângul lui Jeta din grădinile lui Anathapindika Mai mulţi călugări, care se treziseră devreme, se îmbrăcaseră cu robele şi îşi luaseră bolurile cu ei, au intrat în Sravasti ca să cerşească La întoarcere, l-au căutat pe Buddha şi i-au spus că se pregăteşte un mare sacrificiu pentru regele Prasenajit Cinci sute de tauri, cinci sute de boi şi tot atâtea juninci, capre şi berbeci cu coarne rotunde au fost aduşi ca să fie sacrificaţi, după care sclavii, slugile şi meşteşugarii, ameninţaţi cu bătaia şi de frică, au făcut pregătiri, cu chipul înlăcrimat Auzind de acest avânt ucigaş, Cel Slăvit a înţeles ca niciodată că oamenii erau ruşinaţi şi înjosiţi pentru totdeauna, iar asta doar din cauza ignoranţei — Tăierea unui animal blând precum mielul care îţi umple ciubărul cu lapte, pentru a mânca din carnea lui supusă suferinţei, este rea şi e un păcat, nesăbuită e mâna care ţine cuţitul în golul general, menit să îl bântuie pe măcelar până când va plăti cu mormintele sale ce vor urma unul după altul; dar, o, bikshu, fraţilor, cu atât mai mare este răul, cu atât mai mare păcatul de a lua boul cel blând şi alte animale, cu ochi nefericiţi, şi a-i închina beţiei jertfei sângeroase şi crude, penru a mai renaşte încă o dată, în cerurile sinelui şi durerii Orice ar sacrifica un om în această lume ca ofrandă sau ca datorie pentru un an întreg, pentru a câştiga merite, toate acestea nu fac nici cât o ceapă degerată Toate făpturile tremură în faţa pedepsei, toate făpturile iubesc viaţa; nu uita că eşti asemenea lor, nu ucide şi nici nu provoca măcel Cel care, căutând propria fericire, pedepseşte sau ucide făpturi care tânjesc şi ele după fericire nu va găsi fericirea după moarte Un om nu este religios deoarece răneşte făpturi vii; ci, pentru că are milă de toate făpturile, este un om numit religios Căutând noi înşine scăparea de suferinţă, de ce am impune-o altora? Dacă nu îţi poţi stăpâni mintea aşa încât chiar şi numai gândul la răutatea brutală şi ucidere să fie respingător, nu vei putea să scapi niciodată de robia suferinţei Călugării neprihăniţi şi plini de râvnă şi Fiinţele Înţelepte, atunci când merg pe o cărare îngustă, nici măcar nu calcă pe iarba crescută alături de cărare Numai asemenea bhikshu adevăraţi şi sinceri, care şi-au plătit datoriile karmice ale vieţilor anterioare, vor ajunge la adevărata eliberare şi nu vor mai fi siliţi să rătăcească în această lume întreită a simţului, contactului şi suferinţei Cum poate un om religios, care nădăjduieşte să devină un eliberator al altora, să trăiască el însuşi sau să obţină viaţa de apoi prin carnea altor fiinţe simţitoare? Astfel că toţi oamenii devotaţi trebuie să bage de seamă să trăiască în cinste deplină, înfrânându-se chiar şi de la aparenţa de cruzime faţă de viaţa altcuiva Auzind aceste cuvinte, aflând că Buddha considera sacrificiul doar un măcel lamentabil, regele s-a întors, a venit la Cel Sfânt şi, după schimbul obişnuit de saluturi şi gesturi de prietenie şi curtoazie, s-a aşezat la o parte Astfel aşezat, i-a spus Celui Sfânt: — Maestrul Gautama nu pretinde nici el a fi desăvârşit şi suprem iluminat? — Dacă există cineva, sire, căruia să îi poată fi atribuită pe drept cuvânt o astfel de iluminare, eu sunt acela Cu adevărat, sire, eu sunt desăvârşit şi suprem iluminat — Dar, maestre Gautama, există sihaştri şi brahmani care, ca şi tine, au fiecare propriul ordin de discipoli, adepţii lor care îi însoţesc, teoreticieni bine-cunoscuţi şi reputaţi, foarte respectaţi de oameni Acum, ei, când le-am pus aceeaşi întrebare, nu au pretins că au ajuns la iluminarea desăvârşită şi supremă Cum se poate una ca asta? Căci maestrul Gautama este tânăr ca ani şi un novice în viaţa religioasă — Există patru tinere făpturi care nu trebuie dispreţuite pentru că sunt tinere, a răspuns Buddha Care sunt cele patru? Un prinţ nobil Şarpele Focul Călugărul Da, sire, aceste patru tinere făpturi nu trebuie dispreţuite pentru că sunt tinere Acestea fiind spuse, regele Prasenajit i-a vorbit astfel Celui Slăvit: — Minunat, Stăpâne, minunat! Aşa cum un om ar ridica în picioare ceea ce a fost dărâmat, ar dezvălui ceea ce este ascuns, i-ar arăta drumul cel bun celui care s-a pierdut sau ar aduce un felinar în întuneric, pentru ca acei ce au ochi să poată vedea formele exterioare – la fel, Stăpâne, mi-a fost făcut cunoscut adevărul în mai multe chipuri de către Cel Slăvit Fie ca Cel Slăvit să mă îngăduie ca discipol, ca pe unul care, de acum şi cât va dura viaţa, şi-a găsit refugiu aici Iar acest rege şi-a ţinut cuvântul şi a îmbătrânit împreună cu Buddha, cât le-a mai rămas de trăit Felul în care Cel Iluminat îşi petrecea de obicei ziua era foarte simplu După ce se trezea, în zori, se spăla şi se îmbrăca fără ajutor Apoi medita în solitudine, până când venea vremea să îşi facă rondul pentru a cerşi hrana zilnică, fără de care nu ar fi putut să continue să trăiască şi să practice Dharma Când se făcea vremea, cu bolul într-o mână, singur sau însoţit de unii discipoli, Buddha mergea în oraşul sau satul din apropiere După ce mânca într-o casă, vorbea gazdei şi familiei lui despre Dharma, cu respectul cuvenit pentru capacitatea lor de iluminare spirituală, se întorcea la rogojina lui sau, dacă era anotimpul ploios, la locuinţa lui şi aştepta până când toţi discipolii lui terminau de mâncat Le vorbea călugărilor şi sugera subiecte de gândire, le dădea exerciţii de meditaţie potrivite nivelului lor de desăvârşire sau le reamintea în cele din urmă că încetarea tuturor gândurilor şi ideaţiilor, vindecarea minţii de gânduri şi de însăşi gândul la gânduri reprezintă practica ce conduce la nirvana În arşiţa zilei indiene, se odihnea puţin, întins pe partea dreaptă, în postura leului, punând un genunchi peste celălalt şi capul pe mână, postura tradiţională pe care o recomanda pentru somn şi din cauza căreia era numit uneori Leul Clanului Sakya; dar în această odihnă de amiază el nu dormea, nici nu practica o meditaţie sistematică, ci mai degrabă se odihnea pur şi simplu şi cugeta la odihnă După-amiaza se întâlnea cu oamenii din satele sau oraşele învecinate într-o sală sau într-un crâng umbros, îi compătimea, îi sfătuia şi le vorbea în conformitate cu nevoile lor individuale şi capacităţile lor de gândire În acest sens, de exemplu, când femeia Visakha s-a aşezat pe o parte, plângând, în timpul uneia din aceste întâlniri, deoarece nu putea suporta pierderea nepoatei ei care tocmai murise, Cel Binecuvântat a întrebat-o câţi oameni trăiau în Sravasti — Stăpâne, oamenii spun că sunt de şapte ori zece milioane — Dacă toţi aceştia ar fi precum nepoata ta, nu i-ai iubi? — Fără îndoială, Stăpâne — Şi câţi mor în fiecare zi în Sravasti? — Mulţi, Stăpâne — Atunci nu există niciun moment în care tu să nu jeleşti pentru cineva! — Adevărat, Învăţătorule — Atunci ţi-ai petrece viaţa plângând zi şi noapte? — Pricep, Stăpâne; foarte bine spus! — Atunci nu mai jeli La sfârşitul zilei, după ce se revigora cu o baie atunci când era necesar, Buddha le explica unora dintre discipoli dificultăţile expunerii doctrinei, arătându-le tehnicile psihologice potrivite pentru a face ca toate tipurile de oameni, cu mentalităţile lor diferite, să înţeleagă unicul vehicul al Legii în multiplele sale manifestări — Dovedind dibăcie, toţi Buddha arată diverse vehicule posibile, indicând totodată unicul vehicul-Buddha, locul suprem de odihnă binecuvântată Dat fiind că ei cunosc purtarea tuturor muritorilor, cu dispoziţiile lor aparte şi faptele lor din trecut, toţi acei Buddha care folosesc diferite mijloace de a-i deştepta pe toţi după firea lor le împărtăşesc acestora luminile lor Aceasta este puterea cunoaşterii lor Petrecându-şi astfel prima strajă a nopţii învăţându-i şi uneori vorbind cu ceilalţi călugări, atunci când ajungea în mijlocul lor, venind din întunericul de afară şi întrebând: „Despre ce vorbeaţi acum, călugărilor, ce a venit să vă tulbure acum, călugărilor?”, Buddha îşi petrecea restul serii umblând într-o parte şi-n alta sau pe veranda lui deschisă şi meditând, în timp ce Ananda îl urma întotdeauna ca o umbră — Dacă un om se preţuieşte pe sine, să se vegheze cu grijă; măcar în una din cele trei străji, înţeleptul ar trebui să stea de strajă Apoi dormea „Stând singur, întins de unul singur, mergând singur fără încetare şi cucerindu-se pe sine însuşi de unul singur, fie ca omul să fie fericit lângă marginea pădurii” – iată zicala din Dhammapada, Paşii Legii Fântânarii duc apa oriunde voiesc ei; armurierul îndoaie săgeata; tâmplarul îndoaie o bucată de lemn, oamenii buni se modelează singuri (Dhammapada) Într-o zi, Ananda i-a cerut Celui Binecuvântat sfatul în privinţa modului în care trebuie să te comporţi în prezenţa femeilor — Fereşte-te din calea lor, Ananda — Dar dacă ele se apropie de noi, Stăpâne Binecuvântat? — Nu le vorbi, Ananda — Dar dacă ne pun o întrebare, Stăpâne Binecuvântat? — Atunci fii cu mare băgare de seamă, Ananda Iar apoi Cel Sfânt a spus: — Cu toate acestea, atunci când eşti nevoit să le vorbeşti femeilor, socoteşte-le mame, dacă sunt bătrâne, iar dacă sunt tinere, tratează-le ca pe nişte surori S-a întâmplat ca unei doamne pe nume Amra, o curtezană foarte frumoasă care primise mari sume de bani de la negustori bogaţi din Vaisali, să îi vină ideea de a-şi oferi casa grandioasă şi crângul de manghieri Maestrului şi Frăţiei Era graţioasă, plăcută, cu pielea ca un trandafir tânăr, foarte pricepută la dans şi cântat din voce şi lăută; acum, în ciuda faptului că poseda aceste bunuri de cel mai mare preţ pentru femei, ea dorea să îşi închine viaţa legii religioase I-a trimis un mesaj Celui Binecuvântat, oferindu-şi casa şi grădinile pentru a fi folosite de el, iar acesta a acceptat cu graţie Într-o zi, pe când stătea în crângul de manghieri, el a primit încă un mesaj de la doamna Amra, care solicita o audienţă; el a fost de acord — Această femeie, le-a spus el discipolilor lui adunaţi acolo, în timp ce o vedeau cum se apropie, străbătând grădina împreună cu servitorii ei, este cu adevărat deosebit de frumoasă, în stare să ia minţile oamenilor religioşi; acum însă nu vă lăsaţi aducerea- aminte să se piardă! Faceţi aşa încât înţelepciunea să vă stăpânească în continuare mintea! E mai bine să cazi în gura tigrului aprig sau sub cuţitul ascuţit al călăului decât să locuieşti cu o femeie şi să stârneşti în tine gânduri senzuale, ajungând astfel prins în urzelile ei – naşterea, capcana morţii O femeie este dornică să îşi arate forma, fie că merge, stă în picioare, stă întinsă sau doarme Bărbaţii sunt bărbaţi, aşa că nu scapă de poftele trupeşti, de acţiunea acelei karma a lăcomiilor din trecut şi de gândurile înclinate către plăceri trupeşti; femeile sunt femei, aşa că sunt receptaculele neprihănite ale renaşterii umane, personificate, ale mănunchiului de pofte ale cărnii bărbaţilor; atraşi unul de altul, victimizaţi reciproc de karmele lor, făcuţi şi apoi îndepărtaţi reciproc de karmele lor, fără niciun „eu” care să spună nu în această privinţă, bărbaţii şi femeile învârt roata morţii mai departe, de dragul frământării, mândriei şi fericirii Dar ce fel de fericire este aceasta care se căzneşte în van pentru satisfacerea simţurilor cu neputinţă de satisfăcut! Nu există satisfacere, nici potolire a inimii aprinse! Vintrele tale sunt folosite şi nu există satisfacere a lor Cupa vieţii este o oroare fără sfârşit, ca şi cum ai bea, în vis, pentru a astâmpăra o sete dincolo de înţelegere şi ireală Priviţi cerul cel gol! Cum ar putea el, avarul, să îl apuce în pumn? Cum ar putea el, acel visător amorţit şi bântuit, să ciopârţească şi să ucidă ceea ce nu poate fi ucis? Totul este gol pretutindeni şi pentru totdeauna, treziţi-vă! Mintea este neghioabă şi mărginită dacă ia aceste simţuri, piedici meschine din vis, drept realitate; ca şi cum adâncurile oceanului ar fi mişcate de vântul care face valurile să se unduiască Şi acest vânt este ignoranţa O femeie vrea să dea renaştere, stă în karma ei să se teamă să fie stearpă şi singură, însă lumea nu are mai multă realitate decât dacă ai spune: „Este copilul unei femei sterpe” Chiar şi atunci când este pictată, femeia doreşte cel mai mult să provoace linguşirea frumuseţii ei şi, astfel, să le fure bărbaţilor inima lor statornică Cum ar trebui, atunci, să vă păziţi? Privind lacrimile şi zâmbetele ei ca pe nişte duşmani, forma ei încovoiată, braţele atârnând şi părul despletit ca pe nişte chinuri menite să prindă în capcană inima bărbatului Cu atât mai mult ar trebui atunci să fiţi bănuitori faţă de frumuseţea ei studiată şi erotică; atunci când ea îşi arată boiul delicat, formele dichisite şi pălăvrăgeşte vesel cu bărbatul nesăbuit! Ah, ce tulburare şi ce gânduri rele, atunci, nevăzând sub forma înfiorătoare şi pângărită durerile vremelniciei, necurăţenia, închipuirea! Socotind acestea drept realitate, toate gândurile murdare se sting Ţinând seama de acestea aşa cum se cuvine, în limitele lor numeroase, nici măcar o nimfă cerească nu vă va oferi bucurie Însă puterea poftelor trupeşti este mare în bărbaţi, astfel că ei trebuie să se teamă de ea; luaţi atunci arcul perseverenţei grave şi săgeţile ascuţite ale înţelepciunii, acoperiţi-vă capul cu coiful gândirii cuvenite şi luptaţi cu o hotărâre statornică împotriva celor cinci dorinţe Mai bine vă scoateţi ochii cu ace de fier înroşite în foc decât să încurajaţi în voi pofte trupeşti sau să vă uitaţi la femei cu astfel de dorinţe Poftele trupeşti înceţoşează inima unui bărbat, ameţit de frumuseţea femeii; din cauza bărbăţiei din karma lui, mintea lui este orbită; iar la sfârşitul vieţii sale, după ce s-a înjosit cu femei pentru câteva plăceri trupeşti, implicat cu răutate în capcana învoielii reciproce care este cea mai mare încântare a ei, bărbatul trebuie să o ia pe o cale greşită Cu viaţa irosită în totalitate, o viaţă trăită în taină în cel mai bun caz, el ajunge la bătrâneţe trăncănind nenumărate vorbe misterioase, cu păreri de rău în privinţa religiei Temeţi-vă deci de durerea acestei căi greşite! Temeţi-vă deci şi nu oferiţi adăpost înşelăciunilor femeilor! Înfrânaţi-vă de la a privi formele lor; faceţi-vă ordine în gânduri Să presupunem că există o fecioară din casta războinicilor, a brahmanilor sau a oamenilor liberi, cu tot farmecul celor sau primăveri ale ei; nici înaltă, nici scundă, nici zveltă, nici îndesată, nici oacheşă, nici cu pielea albă – nu este ea în această perioadă cât se poate de încântătoare ca formă şi aspect? Oricare ar fi plăcerea şi satisfacţia care se nasc la vederea acestei frumuseţi şi încântări – ele aparţin desfătărilor formei Să spunem că, după o vreme, cineva o vede pe această femeie inocentă când are , sau de ani, epuizată, încovoiată precum un căprior de acoperiş, aplecată, clătinându-se şi tremurând, rezemată într-un toiag, distrusă, scofâlcită, ridată şi plină de pete, cu dinţii stricaţi, părul cărunt şi capul tremurător Ce credeţi, călugărilor? Acea încântare a formei şi înfăţişării ei – oare nu a dispărut, lăsând locul nenorocirii? Iar dacă cineva ar vedea-o pe această femeie bolnavă, suferindă, plină de răni, zăcând murdară în propria mizerie, ridicată de alţii, îngrijită de alţii – ce credeţi voi, călugărilor? Oare nu a dispărut cu totul ceea ce odinioară era frumuseţe şi încântare, iar în locul ei a rămas nenorocire? Iar dacă cineva ar vedea-o pe această femeie după ce trupul ei a zăcut în mormânt o zi, două zile sau trei, umflată, decolorată, putrezită, ciugulită de ciori, şoimi şi vulturi, roasă de câini şi şacali şi de tot felul de fiinţe târâtoare Sau dacă cineva ar vedea trupul când el este doar un schelet stropit de sânge, de care atârnă fâşii de carne, sau când oasele s-au risipit toate; sau când, albe precum scoicile, ele sunt aruncate într-un morman, sau când, după un an, sunt roase de vreme şi transformate în praf Ce credeţi voi, călugărilor? Toată acea graţie şi frumuseţea care au existat odinioară – nu s-au risipit ele cu totul, iar în locul lor este nenorocire? Dar aceasta este nenorocirea formei Doamna Amra, îmbrăcată potrivit ocaziei astfel încât farmecul ei să nu incite, acoperită cu nişte veşminte simple, netulburată de gânduri, a aşteptat acolo până când s-au adus ofrande de hrană şi băutură Celui Binecuvântat şi tovarăşilor săi Buddha i-a vorbit â€” Inima ta, doamnă! Pare calmă şi liniştită, forma ta lipsită de podoabe; tânără în ani şi bogată, pari pe cât de talentată, pe atât de frumoasă Ca cineva astfel înzestrat să poată primi prin credinţă legea cea dreaptă este, într-adevăr, ceva rar în lume Înţelepciunea unui maestru izvorâtă din naşteri anterioare îi dă putinţa să împărtăşească legea cu bucurie; acest lucru nu este rar Dar ca o femeie, cu voinţa slabă, cu înţelepciunea neîndestulătoare, adânc cufundată în iubire, să se poată desfăta în pietate, lucrul acesta, într-adevăr, este foarte rar Un bărbat născut în lume ajunge, prin gândirea corectă, la desfătare în solitudinea bunătăţii, recunoscând vremelnicia bogăţiei şi frumuseţii şi privind spre religie ca spre cea mai frumoasă podoabă a lui El simte că doar aceasta poate să îndrepte relele vieţii şi să schimbe soarta celor tineri şi a celor bătrâni; soarta cea rea care strânge în cleşti viaţa altcuiva nu îl poate afecta, dacă el trăieşte drept Dacă se bizuie pe ajutorul altuia, are parte de durere; dacă se bizuie pe sine, e puternic şi fericit Dar, când vine vorba de femei, de la altul vine truda şi copilul altuia îl hrănesc Şi astfel, atunci, toată lumea ar trebui să chibzuiască bine, să deteste şi să îndepărteze forma femeii Doamna Amra a răspuns: â€” O! Fie ca stăpânul să primească, cu mila lui adâncă, această ofrandă de la mine, oricât aş fi de neştiutoare, şi să îmi împlinească astfel cel mai solemn jurământ Şi a intrat în Ordinul Surorilor Bhikshuni Din Vaisali, Cel Binecuvântat a plecat în Sravasti Acolo, în Sala de Meditaţie Jetavana, Buddha şi-a rostit cuvântarea în faţa a de mari discipoli, cuvântare care a devenit cunoscută drept „Sutra Surangama” Era o învăţătură înaltă care rezolva multe dileme şi care a reuşit să îi scape pe foarte inteligenţii călugări de îndoielile tulburătoare pe care le resimţeau uneori în meditaţiile lor La auzirea acestei Mari Sutre pe care Cel Binecuvântat a interpretat-o cu mare grijă, mulţi discipoli novici au devenit sfinţi desăvârşiţi şi au intrat imediat în Oceanul Omniscienţei, căci era învăţătura perfectă a practicilor şi realizărilor Căii Secrete a lui Tathagata În aceeaşi zi a avut loc o întâmplare neobişnuită care l-a implicat pe Ananda şi care a servit drept imbold pentru începerea unei discuţii Mai devreme în ziua aceea, regele Prasenajit îi invitase pe Buddha şi pe principalii lui bodhisattva-mahasattva (mari fiinţe înţelepte) la un ospăţ special în palatul regal Toţi ceilalţi călugări, tineri şi bătrâni, fuseseră invitaţi la alt ospăţ, astfel că Ananda, care s-a întors la mănăstirea Jetavana dintr-o călătorie pe care o făcuse într-o provincie îndepărtată, nu a găsit pe nimeni acolo şi, drept urmare, s-a dus singur în Sravasti ca să cerşească de mâncare Pe când cerşea din uşă în uşă, în mantia lui galbenă şi îngrijită, fiica drăguţă a unei prostituate l-a plăcut şi a implorat-o pe mama ei să folosească un şiretlic care să-l facă pe tânărul şi atrăgătorul călugăr să vină în camera ei Ananda era Ananda, blând şi impresionabil, astfel că s-a trezit curând în camera lui Pchiti, fermecat de frumuseţea fecioarei şi de vraja cunoscută drept bramanyika, invocată de mama ei Buddha, care s-a întors în sala de meditaţie şi s-a aşezat împreună cu toţi discipolii lui pentru continuarea Rugăciunii de Vară şi a mărturisirilor publice Uposatha făcute de diverşi călugări, a ştiut în tot acest timp unde era Ananda şi ce se întâmpla Drept urmare, el l-a trimis pe „celălalt Ananda”, celălalt însoţitor permanent al lui, Marele Bodhisattva al Strălucirii Intelectuale, Manjusri, la casa prostituatei, pentru a recita Marea Dharani (Marea Rugăciune), astfel încât Ananda să nu cedeze ispitei Imediat ce Manjusri s-a supus dorinţelor Stăpânului său, Ananda şi-a recăpătat autocontrolul şi şi-a dat seama că visa Manjusri i-a încurajat apoi atât pe Ananda, cât şi pe Pchiti, care s-au întors împreună cu el la Buddha, în sala de meditaţie Când Ananda a ajuns în faţa lui Buddha, s-a aplecat până la pământ cu multă umilinţă, învinovăţindu-se singur că încă nu dezvoltase pe deplin potenţialităţile Iluminării şi prin urmare nu reuşise să ridice cortina limitărilor muritoare de pe mintea lui cea adevărată şi originară, plină de strălucire, deoarece începând cu vieţile lui anterioare se dedicase prea mult studiului şi învăţării cuvintelor şi ideilor Astfel că, dat fiind că mintea lui nu era concentrată asupra esenţei sale pure de răbdare desăvârşită şi linişte netulburată, oceanul universal şi profund al beatitudinii, el nu fusese în măsură să reziste ademenirii fecioarei Pchiti sau să îşi controleze mintea şi trupul şi râvnise după lucruri exterioare, abandonând astfel sfinţenia strălucitoare a unui bhikshu în favoarea înflăcărării vane a animalităţii, care aparţine ciclului repetat al morţilor şi renaşterilor Ananda a pledat cu convingere în faţa lui Buddha şi s-a rugat către toţi ceilalţi Tathagata din cele zece colţuri ale universului să îl sprijine pentru a atinge Iluminarea desăvârşită, adică să îl sprijine prin mijloace fundamentale şi eficace în practicarea celor Trei Excelenţe – Dhyana (meditaţia), Samadhi (extazul în meditaţie) şi Samapatti (puterile transcendentale născute din extazul în meditaţie) În acelaşi timp, toţi cei adunaţi acolo, în unanimitate şi cu bucurie, s-au pregătit să asculte îndrumarea pe care Buddha avea să i-o ofere lui Ananda Tot în unanimitate, ei s-au închinat Stăpânului lor şi apoi şi-au reluat locurile şi au aşteptat în linişte şi cu răbdare să primească învăţătura sacră Buddha a spus: â€” Ananda! Şi voi toţi cei din această măreaţă adunare Dharma! Ar trebui să ştiţi şi să preţuiţi faptul că pricina pentru care fiinţele conştiente au alcătuit, prin vieţile lor anterioare încă din timpul neînceput, o înşiruire de morţi şi renaşteri, viaţă după viaţă, este că ele nu au atins niciodată adevărata Esenţă a Spiritului şi strălucirea ei autopurificatoare Dimpotrivă, ele au fost mereu preocupate de gândurile lor amăgitoare şi trecătoare, ce nu sunt decât falsitate şi frivolitate Astfel, ele au pregătit condiţiile pentru acest ciclu veşnic al morţilor şi renaşterilor Ele ar trebui să fie una cu acei Tathagata care au rămas întotdeauna, din timpul neînceput până în timpul nesfârşit, la un singur şi pur Aşa-cum-este, netulburaţi de nicio complexitate în spiritul lor şi nici de vreun gând de discriminare a unui lucru sau altuia Ananda, vreau să te întreb ceva; te rog, ascultă cu băgare de seamă Ai spus odată că, atunci când s-a deşteptat credinţa ta în mine, asta s-a datorat vederii celor treizeci şi două de semne ale excelenţei tradiţionale Dă-mi voie să te întreb: ce anume ţi-a dat senzaţia vederii? Şi ce anume a resimţit asta? Şi cine anume a fost încântat? Ananda a răspuns: â€” Atunci când am simţit încântare, asta s-a întâmplat atât în ochii, cât şi în mintea mea Când ochii mei au văzut, mintea mea a simţit imediat încântare Buddha a spus: â€” Din ceea ce tocmai ai spus, Ananda, încântarea ta şi-a avut obârşia în ochii tăi, dar şi în mintea ta Ananda, dacă nu ştii unde se află percepţia vederii şi unde îşi au originea activităţile minţii, nu vei fi niciodată în măsură să subjugi ataşamentele şi contaminările lumeşti Ananda! Dacă nu ştii unde se află obârşia percepţiei vederii, eşti asemenea unui rege a cărui cetate a fost năpăstuită de tâlhari şi care a încercat să pună capăt jafurilor, dar care nu a izbutit deoarece nu a putut găsi ascunzişul tainic al tâlharilor La fel şi tu rătăceşti, neştiutor şi fără control Lasă-mă să te întreb: în ceea ce priveşte ochii şi mintea ta, ştii care este ascunzişul lor tainic? Ananda a răspuns: â€” Nobile Stăpân! În toate cele zece ordini diferite ale vieţii, ochii sunt înaintea feţei, iar mintea este ascunsă înăuntrul trupului Buddha l-a întrerupt: â€” Ce anume vezi prima oară, aşa cum stai aici, în sală, privind prin uşa deschisă? â€” Mai întâi îl văd pe Stăpânul meu, apoi distinsul public şi doar după aceea văd copacii şi grădina de afară â€” Ce anume îţi dă posibilitatea ca, în timp ce priveşti afară, să desluşeşti aceste privelişti diferite pe care le văd ochii tăi? â€” Este din pricină că uşa sălii este larg deschisă â€” Dacă percepţia vederii ar fi cu adevărat înăuntrul trupului, la fel ai fi în măsură să vezi interiorul trupului tău şi abia după aceea priveliştile din afară, aşa cum facem noi în sală Dar nu există fiinţe conştiente care să poată vedea atât în interiorul, cât şi în exteriorul trupului lor Ananda, plecându-se, a spus: â€” Mintea mea trebuie să fie asemenea unei lămpi atunci, o lampă în afara trupului meu care luminează priveliştile din afară, dar nu şi lăuntrul trupului meu â€” Dacă este aşa, cum ar putea mintea ta să perceapă ceea ce simte trupul tău? De pildă, în timp ce priveşti ceva, este limpede că globii oculari care aparţin trupului tău şi percepţia ce aparţine minţii tale se află într-o cooperare reciprocă desăvârşită, astfel încât ceea ce tocmai ai spus despre mintea care există în afara trupului este imposibil â€” Dar, Stăpâne, se pare că mintea care percepe trebuie să fie într-un anumit loc! â€” Dar, Ananda, unde este locul ei statornic? â€” Mintea mea care percepe trebuie să fie asemenea unui bol de cristal care îmi acoperă ochii â€” Dacă e aşa şi percepţia e adăpostită în mintea ta care percepe, ai putea să îţi vezi propriii ochi fără ajutorul unei oglinzi â€” Stăpâne, trebuie că mintea mea care percepe se află între ochii mei şi obiectele vederii pe care le văd â€” Ananda, acum socoteşti că Mintea trebuie să se afle între unele lucruri Cum poate mintea care percepe să se afle între locul ochilor şi locul obiectelor vederii, când mintea care percepe şi ochii sunt ca una singură, desăvârşit împletite? â€” Acum ceva vreme, când Stăpânul meu discuta despre Dharma intrinsecă cu cele patru mari fiinţe înţelepte, Maudgalyayana, Subhuti, Purna şi Sariputra, l-am auzit din întâmplare pe Stăpânul meu spunând că esenţa minţii conştiente care percepe şi discerne nu există nici în interior, nici în exterior şi nici între, de fapt, că ea nu are un loc de existenţă â€” Ananda, esenţa minţii conştiente care percepe şi distinge nu are niciun loc anume nicăieri; ea nu se află nici în această lume, în spaţiile imense şi deschise, nici în apă, nici pe pământ, nici nu zboară cu aripi, nici nu merge şi nu e nicăieri La care Ananda s-a ridicat de la locul său din mijlocul adunării, şi-a potrivit eşarfa ceremonială, a pus jos genunchiul drept, şi-a împreunat palmele şi i s-a adresat plin de veneraţie lui Buddha, spunând: â€” Nobile Stăpân! În pofida a tot ce am câştigat din punct de vedere mental, nu am ajuns să fiu eliberat de contaminări şi ataşamente şi, prin urmare, nu am putut să înving vraja din casa unei femei uşoare Mintea mea a devenit confuză, iar eu eram pe punctul de a mă cufunda în dezonoare Acum îmi dau seama că asta s-a datorat în întregime neştiinţei mele despre ceea ce este Minte adevărată şi esenţială Mă rog ţie, o, Stăpâne, să ai milă de mine şi să-mi arăţi Calea cea dreaptă către graţia spirituală care vine împreună cu extazul în meditaţie, astfel încât să pot să ating stăpânirea de sine şi să scap de ispita răului şi de suferinţele morţilor şi renaşterilor succesive Atunci Buddha s-a adresat adunării, spunând: â€” Încă din timpul neînceput, de la o viaţă la alta, toate fiinţele conştiente au avut amăgirile lor tulburătoare ce s-au arătat în devenirea lor naturală, fiecare supusă puterii condiţionale a karmei individuale, asemenea tecii bamei care, atunci când se deschide, lasă întotdeauna să cadă câte trei seminţe în fiecare grup Pricina pentru care nu toţi discipolii devotaţi ating deodată iluminarea supremă este că ei nu realizează cele Două Principii Primordiale, iar din cauza asta unii ating doar o sfinţenie limitată sau o înţelegere parţială a novicelui, iar alţii ajung să aibă o minte confuză şi cad în practici greşite E ca şi cum ei ar încerca să gătească bucate gustoase fierbând pietre sau nisip, ceea ce, neîndoielnic, nu ar putea să facă niciodată, şi de ar încerca nenumărate kalpa de timp Aceste Două Principii Fundamentale sunt: primul, cauza primordială a succesiunii morţilor şi renaşterilor, încă din timpul neînceput Din aplicarea acestui principiu a rezultat deosebirea minţilor tuturor fiinţelor conştiente, care au socotit întotdeauna că minţile lor limitate, tulburate şi contaminate erau Esenţa Minţii lor adevărate şi naturale Al doilea, cauza primordială a unităţii pure a Iluminării şi a Nirvanei care a existat din timpul neînceput Prin absorbirea acestui principiu în strălucirea propriei naturi, spiritul lui unificator poate fi descoperit, dezvoltat şi realizat în toate felurile de condiţii Motivul pentru care acest spirit unificator se pierde atât de iute printre diversele condiţii este că uiţi atât de repede strălucirea şi puritatea naturii tale esenţiale şi, în toiul treburilor zilei, încetezi să îţi mai dai seama de existenţa ei Acesta este, Ananda, motivul pentru care tu şi toate fiinţele conştiente aţi căzut, din neştiinţă, în nenorocire şi în tărâmuri diferite ale existenţei Tathagata a ridicat pumnul, spunând: â€” Ananda, în vreme ce priveşti cu atenţie pumnul meu, ce anume îţi dezvăluie existenţa Minţii tale Esenţiale? Ananda a răspuns: â€” Această fiinţă gânditoare şi raţională care îmi dă posibilitatea de a percepe pumnul tău strălucitor este ceea ce se înţelege prin „mintea mea” Buddha l-a mustrat cu asprime pe Ananda, spunându-i: â€” Fără îndoială, asta este absurd, să afirmi că fiinţa ta este mintea ta Ananda s-a ridicat cu mâinile împreunate şi a spus, uimit: â€” Păi, Stăpâne, dacă fiinţa mea nu este mintea mea, ce altceva ar putea fi? Eu însumi sunt mintea mea! Dacă aş renunţa la percepţiile şi la conştiinţa mea, nu ar mai rămâne nimic care să poată fi considerat drept eu însumi sau mintea mea La care Cel Binecuvântat şi-a aşezat cu afecţiune mâna pe creştetul lui Ananda: â€” Acum, că mi-am deschis pumnul, iar vederea lui a dispărut din gândirea şi din judecata ta, mintea ta dispare şi ea şi devine asemenea părului de pe o broască-ţestoasă sau cornului de pe un iepure? De vreme ce mintea ta continuă să distingă amintirea acelor percepţii şi conştiinţa pumnului meu, ea nu a dispărut Ananda şi toţi discipolii mei! În ce priveşte spusele lui Ananda că mintea lui este el însuşi, v-am învăţat întotdeauna că toate fenomenele sunt pur şi simplu o manifestare a esenţei minţii Aşa este şi în cazul a ceea ce voi numiţi sine, este pur şi simplu o manifestare a esenţei minţii Dacă cercetăm obârşia oricărui lucru din întregul univers, descoperim că acesta nu este decât o manifestare a vreunei esenţe primordiale Până şi minusculele fire de iarbă, nodurile de aţă, toate, dacă le cercetăm cu atenţie, descoperim că există o esenţă originară Esenţa valurilor mării este marea La fel, esenţa gândurilor din minte este mintea Sinele, obiectele şi evoluţiile sinelui nu sunt permanente, asemenea tuturor obiectelor şi gândurilor, care sunt precum valurile; în timp ce ele dispar, ar trebui oare să întreb din nou dacă şi esenţa minţii voastre dispare şi devine asemenea părului de pe o broască-ţestoasă sau cornului de pe un iepure? Dacă esenţa minţii ar dispărea, nu ar mai rămâne nimic şi niciun fel de fiinţe conştiente care să vorbească despre ea Esenţa minţii nu dispare deoarece ea transcende fenomenele şi se află dincolo de ele, fiind liberă de orice gânduri discriminatoare despre sine şi nonsine Îndată ce mintea face discriminări, toate cauzele şi efectele, de la marile universuri şi până la firişoarele de praf care se văd numai în razele soarelui, dobândesc o existenţă aparentă, asemenea valurilor care se formează la suprafaţa mării Ştim asta despre valurile de la suprafaţa mării, deci şi despre această lume aparent existentă pe care o vedem ca pe nişte valuri la suprafaţa mării Esenţei Spiritului Universal: ştim că valurile poartă cele trei semne ale existenţei Aceste trei semne ale existenţei sunt: Vremelnicia, faptul că au viaţă scurtă, Nefericirea, faptul că sunt tulburate, neîmpăcate şi mereu schimbătoare, şi Irealitatea, faptul că nu au nicio existenţă substanţială în ele însele ca valuri, fiind simple manifestări ale formei în apă din cauza vântului În acelaşi mod, această lume fenomenală este o simplă manifestare a Esenţei Spiritului datorată neştiinţei Prin urmare, Ananda, ceea ce a dezvăluit existenţa minţii tale esenţiale atunci când ai privit pumnul meu nu a fost nici aparenţa, nici neaparenţa pumnului meu pe care le-a discriminat mintea ta discriminatoare, căci amândouă sunt doar valuri la suprafaţă; în mod firesc, mintea ta esenţială este temelia, aşa cum e marea pentru valuri, în această revelare a vederii Atâta timp cât înţelegi această minte-creier a conştiinţei discriminatoare care depinde de diferitele organe de simţ ca fiind acelaşi lucru cu Mintea Esenţială, atâta timp cât împărtăşeşti această concepţie înşelătoare a gândirii discriminatoare care se bazează pe irealităţi, nu vei fi liber de otrăvurile care apar din contaminările şi ataşamentele lumeşti şi vei fi mereu sclavul roţii suferinţei din această lume transmigratorie, malefică, samsarică, ce nu e nimic altceva decât o pată pe realitatea strălucitoare Ananda era înlăcrimat şi întristat şi şi-a cerut iertare pentru marea lui învăţătură şi pentru marea lui nelinişte de asemenea, numindu-le cele două mari obstacole Buddha a strâns din nou pumnul şi l-a ridicat în lumina strălucitoare a soarelui: â€” Prin ce mijloace se manifestă strălucirea vederii acestui pumn? â€” Din pricina strălucirii o văd cu ochii mei, iar mintea mea îi concepe strălucirea â€” Percepţia vederii depinde de strălucire? â€” Fără strălucire nu aş vedea nimic â€” În orbirea lui, un orb vede întuneric şi nimic altceva Nu s-a pierdut nimic din concepţia vederii, dar concepţia lui este a întunericului El pur şi simplu vede ca orice om văzător care este închis într-o cameră întunecată Închide ochii, Ananda; ce percepi în afară de întuneric? Ananda a recunoscut că percepe întunericul â€” Dacă orbul şi-ar recăpăta dintr-odată vederea ar fi ca şi cum o lampă ar fi adusă în camera întunecată, iar noi am spune că acel om vede din nou obiecte cu ajutorul lămpii Dar percepţia vederii, percepţia însăşi, nu depinde nici de aceste două concepţii arbitrare ale strălucirii sau întunericului, nici de lampă, nici de ochi, deoarece percepţia vederii, percepţia însăşi, îşi are originea în spiritul tău desăvârşit, originar şi esenţial Spiritul Esenţial transcende şi sălăşluieşte în toate fenomenele cauzelor şi condiţiilor precum strălucirea, întunericul, ochii şi lămpile, e liber faţă de ele şi reacţionează liber la ele atunci când apare ocazia lor, aşa cum marea transcende şi sălăşluieşte în toate valurile ei, dar reacţionează liber la ele atunci când apare ocazia formării valurilor Astfel, într-un sens adevărat, nici concepţia strălucirii din mintea ta, nici ochii tăi nu sunt cei care au perceput pumnul meu Ananda s-a aşezat năuc, sperând la o interpretare clară a acestei îndrumări rostită cu tonul bun şi blând al Maestrului, aşteptând cu o inimă pură şi nerăbdătoare Cel Binecuvântat, în marea lui bunătate, şi-a lăsat mâna să se odihnească binevoitor pe creştetul lui Ananda şi i-a spus: â€” Motivul pentru care nicio fiinţă conştientă nu izbuteşte să atingă iluminarea până când nu devine Buddha este că a fost dusă pe căi greşite de concepţii false despre fenomene şi obiecte, care i-au pângărit spiritul Profund absorbite în visul lor, fiinţele nu pot să se trezească la realitatea vidului strălucitor şi desăvârşit al spiritului lor esenţial, care se află pretutindeni Ele nu ştiu că totul este văzut de mintea însăşi Ele se concentrează asupra visului, în loc să se concentreze asupra minţii care îl iscă Spiritul esenţial este asemenea unui spaţiu deschis, permanent şi nemişcat; visul existenţei este asemenea firelor de praf care se mişcă, apărând şi dispărând în spaţiul deschis Spiritul Esenţial este asemenea unui han; dar visul existenţei este asemenea călătorului care nu poate să stea decât peste noapte şi trebuie să plece mai departe, mereu schimbător Ridicând mâna, Buddha şi-a desfăcut degetele şi apoi le-a strâns: â€” Ananda, ce este în mişcare şi ce este nemişcat? Ananda şi-a dat seama că mâna Celui Binecuvântat care se desfăcea şi se strângea, şi nu „vederea” lui era ceea ce se mişca â€” Stăpâne, degetele erau în mişcare, nu percepţia ochilor mei â€” Ananda, a spus Buddha, nu vezi diferenţa de natură dintre ceea ce se mişcă şi se schimbă şi ceea ce este nemişcat şi neschimbător? Trupul este cel care se mişcă şi se schimbă, nu mintea De ce priveşti aşa de stăruitor mişcarea ca aparţinând atât trupului, cât şi minţii? De ce îngădui gândurilor tale să sporească şi să scadă, lăsând trupul să stăpânească mintea, în loc ca mintea să stăpânească trupul? De ce îţi laşi simţurile să te înşele în ce priveşte natura adevărată şi neschimbătoare a minţii şi apoi să facă lucrurile într-o ordine inversă, în direcţia Principiului Ignoranţei care duce la mişcare, confuzie şi suferinţă? Aşa cum cineva uită adevărata natură a minţii, el confundă şi obiectele asemenea valurilor din sânul ei nelimitat crezând că ele sunt întreaga minte, confundă reflexiile obiectelor crezând că ele sunt propria minte, legându-se astfel de mişcările neliniştite şi nesfârşite, schimbările trecătoare şi suferinţa ciclurilor repetate ale morţilor şi renaşterilor care sunt provocate chiar de el Ar trebui să priveşti toate aceste schimbări drept „fire de praf”, iar ceea ce este neschimbător drept adevărata natură a minţii tale Apoi Ananda şi întreaga adunare şi-au dat seama că, încă din timpul neînceput, uitaseră şi ignoraseră natura lor adevărată în mijlocul reflexiilor iluzorii ale lumii şi că lumea era doar minte Se simţeau aşa cum se simte un prunc care a descoperit sânul mamei şi a devenit calm şi împăcat în spirit L-au rugat stăruitor pe Stăpânul Tathagata să îi înveţe cum să facă distincţiile cuvenite între trup şi minte, între ceea ce este real şi ceea ce este ireal, între ceea ce este adevărat şi ceea ce este fals, între naturile manifeste ale morţilor şi renaşterilor, pe de o parte, şi natura intrinsecă a ceea ce este nenăscut şi care nu moare niciodată, pe de alta; una apărând şi dispărând, cealaltă sălăşluind pentru totdeauna în esenţa propriei minţi Regele Prasenajit s-a ridicat şi i-a cerut lui Buddha îndrumări care să îl ajute să îşi dea seama de natura nemorţii şi nenaşterii, astfel încât să poată începe să înţeleagă starea care te eliberează, în ultimă instanţă, de roata morţilor şi renaşterilor Buddha i-a cerut să descrie aspectul lui prezent în comparaţie cu aspectul lui din copilărie Regele a strigat: â€” Cum aş putea să compar prezentul cu copilăria mea? Şi a descris procesul treptat de degradare şi schimbare care se desfăşurase an de an, lună de lună, „chiar zi de zi”, şi care avea să se termine în curând prin distrugerea lui completă Apoi Buddha l-a întrebat câţi ani avea atunci când văzuse pentru prima oară Gangele – ani; şi a doua oară – ani; şi câţi ani avea în momentul acela – ; şi dacă percepţia lui despre Gange se schimbase Regele a răspuns: â€” Vederea ochilor mei nu mai e la fel de bună, dar percepţia vederii este exact la fel ca întotdeauna Buddha i-a zis: â€” Maiestate! Ai fost întristat de schimbările înfăţişării tale de după tinereţe – părul încărunţind şi faţa ridată, circulaţia sângelui deficientă –, dar spui că percepţia vederii în comparaţie cu felul cum era ea în tinereţe nu manifestă nicio schimbare Spune-mi, Maiestate, există tinereţe şi bătrâneţe în percepţia vederii? â€” Nicidecum, Stăpâne Buddha a continuat: â€” Maiestate! Chiar dacă faţa ta s-a ridat, în percepţia ochilor tăi nu există niciun semn de bătrâneţe, niciun rid Apoi, ridurile sunt simbolul schimbării, iar lipsa lor este simbolul neschimbării Ceea ce se schimbă trebuie să sufere distrugerea, dar ceea ce este neschimbător este liber de morţi şi renaşteri Toţi cei adunaţi acolo s-au bucurat foarte mult să audă aceste veşti străvechi de la Tathagata şi să înceapă să-şi dea seama de adevărul lor misterios Apoi Ananda a vrut să ştie cum se face că, de vreme ce percepţia minţii era liberă de morţi şi renaşteri, cu toate acestea oamenii uitau natura adevărată a minţii şi acţionau într-o stare de „confuzie inversată”, în direcţia Principiului Ignoranţei Buddha şi-a întins braţul cu degetele îndreptate în jos, într-o anumită mudra mistică â€” Ananda, dacă această poziţie este numită „răsturnată”, ce ai numi drept? â€” Stăpâne, să ţii degetele îndreptate în sus s-ar numi „drept” Buddha şi-a întors brusc mâna şi i-a spus lui Ananda: â€” Dacă această tălmăcire a poziţiilor, răsturnată sau dreaptă, se face pur şi simplu prin întoarcerea mâinii, astfel ca degetele să arate fie în sus, fie în jos, fără vreo schimbare a locului mâinii, adică după cum e ea văzută de fiinţele acestei lumi, atunci tu ar trebui să ştii că esenţa universală a Spiritului care este pretutindeni pentru totdeauna orice, care este Pântecele lui Tathagata, care este pura Dharmakaya (Corpul Legii Consacrate), poate fi tălmăcită diferit privind-o din diferite puncte de vedere ale desăvârşirii, ca fiind fie nirvana nenăscută de dincolo de existenţă, „Adevărata Iluminare” a lui Tathagata (strălucitoare, desăvârşită, vidă, nemuritoare), fie Samsara, existenţa condiţionată, lumea pe care o avem, muritoare, impură, întunecată, suferindă, apariţiile ignoranţei în mintea-creier discriminatoare a cuiva, „poziţia răsturnată” Ananda şi întreaga adunare erau nedumeriţi şi îl priveau fix, cu gura căscată Ce voia să spună prin poziţie răsturnată a minţii? Însă motivul pentru care ei îl vedeau acum cu ochii lor, în loc să nu vadă nimic în vidul pur şi adevărat, era tocmai această poziţie răsturnată a minţii lor Dintr-o mare compasiune a inimii, lui Buddha i s-a făcut milă de Ananda şi de marea adunare El le-a vorbit pe un ton liniştitor: â€” Bunii şi credincioşii mei discipoli! Oare nu v-am învăţat mereu că toate cauzele şi condiţiile care caracterizează fenomenele schimbătoare, precum şi modurile minţii, şi diferitele atribute ale minţii, şi condiţiile dezvoltate independent ale minţii, sunt toate doar manifestări ale minţii; şi întregul trup şi întreaga voastră minte nu sunt decât manifestări ale minunatei, iluminatoarei şi adevăratei naturi a Esenţei Spiritului misterios şi atotcuprinzător? Totul are loc în mintea voastră, ca un vis Imediat ce vă treziţi şi încetaţi să visaţi, mintea voastră se întoarce la vidul şi puritatea ei de la început De fapt, mintea voastră s-a întors deja la vidul şi puritatea ei de la început, iar această lume nu este decât o umbră şchioapă De ce continuaţi să uitaţi aşa de uşor mintea naturală, minunată şi iluminată a purităţii desăvârşite – acest spirit misterios al strălucirii radioase? Şi de ce sunteţi încă uimiţi de conştiinţa voastră înţelegătoare? După care Buddha a descris în câteva cuvinte geneza lumii: â€” Spaţiul deschis nu este decât neclaritate invizibilă; neclaritatea invizibilă a spaţiului este amestecată cu întuneric, pentru a arăta asemenea formelor; senzaţiile date de forme sunt transformate în concepţii iluzorii şi arbitrare ale fenomenelor; iar din aceste concepţii false şi inventate ale fenomenelor apare conştiinţa trupului Astfel, înăuntrul minţii, care se reduce în cele din urmă la mintea-creier a sinelui, aceste harababuri de cauze şi condiţii, ce se separă în grupuri şi vin în contact cu obiectele proiectate ale lumii, sunt trezite dorinţa sau teama care împart mintea netulburării originare şi o fac să fie stârnită de pasiune sau de panică, de mulţumire sau de furie Imediat ce o acceptaţi ca minte adevărată, e oare de mirare că deveniţi nedumeriţi şi presupuneţi că ea s-ar găsi în trupul vostru fizic şi că toate lucrurile exterioare, munţi, râuri, spaţii mari deschise şi întreaga lume s-ar afla în afara trupului? Este oare de mirare că nu aţi reuşit să vă daţi seama că tot ce aţi conceput în mod atât de fals are existenţă doar înăuntrul minţii voastre minunate şi iluminatoare a Esenţei Adevărate? Ca şi cum aţi abandonat toate oceanele măreţe, pure şi calme şi v-aţi agăţat de un singur val pe care nu doar îl acceptaţi, ci îl consideraţi întregul corp al apei din toate sutele de mii de mări Printr-o astfel de dezorientare vă arătaţi a fi nişte neghiobi Chiar dacă eu îmi mişc degetul în sus sau în jos, nu există nicio schimbare în mâna însăşi Chiar dacă voi uitaţi sau nu adevărata natură a minţii, nu există nicio schimbare în adevărata natură a minţii Dar lumea face distincţie şi spune că acum mâna este dreaptă, iar acum este întoarsă, că acum adevărata natură a minţii este puritatea-nirvana, acum este profanarea-samsara De vreme ce esenţa este dincolo de concepţia de orice tip, cei care fac asta trebuie compătimiţi Dându-şi seama că mintea lui esenţială era terenul permanent pentru mintea-creier discriminatoare şi schimbătoare, Ananda a vrut să afle dacă mintea cu care el individualiza şi discrimina învăţătura Stăpânului despre mintea esenţială era aceeaşi cu mintea lui esenţială Buddha a răspuns: â€” Ananda, atunci când, în învăţătura mea, eu îmi îndrept degetul către lună, tu iei degetul meu drept lună Dacă iei ceea ce a discriminat învăţătura mea drept minte a ta, atunci, când dă deoparte concepţiile învăţăturii discriminate, mintea ar trebui totuşi să îşi păstreze natura discriminatoare, ceea ce nu se întâmplă Este ca un călător ce caută un han în care să se odihnească pentru o scurtă vreme, dar nu permanent Dar hangiul trăieşte acolo permanent, el nu pleacă nicăieri La fel şi cu această dificultate Dacă mintea-creier discriminatoare este mintea ta adevărată, ea nu ar trebui să se schimbe niciodată şi nici să nu plece Cum poate fi mintea ta adevărată atunci când, imediat ce sunetul vocii mele încetează, ea nu mai are nicio natură discriminatoare? Atât mintea-creier, care este asemenea unui val, cât şi esenţa ei, ce este asemenea mării, au o natură individuală şi originară care este singura şi adevărata realitate Ananda a spus: â€” Nobile Stăpân, dacă atât mintea-creier discriminatoare, cât şi esenţa ei au aceeaşi origine, de ce mintea esenţială, care este asemenea mării, care tocmai a fost proclamată de Stăpânul Buddha ca fiind una cu mintea-creier discriminatoare, de ce nu revine ea la starea ei originară? Dar, imediat ce a întrebat asta, Ananda şi-a dat seama că el vorbea despre un caracter originar care nu avea nevoie să revină Iar atunci Buddha a purces la elaborarea învăţăturii care să îi elibereze pe discipoli de servitutea faţă de falsa percepţie â€” Nu există nicio strălucire în realitate, în afara a ceea ce este percepţie a strălucirii: căci ce este strălucitor la uşă? Strălucirea nu e produsă de soare, e doar faptul că soarele face posibil să existe o percepţie a strălucirii în spaţiul deschis La ce revine percepţia strălucirii? Nu la soare Ci la mintea care percepe Pentru că, dacă aţi face facultatea percepţiei să revină la soare şi aţi spune că ea îşi are originea în soare, atunci, când soarele ar asfinţi şi nu ar mai exista nicio strălucire, nu ar mai exista nicio percepţie a întunericului Percepţia este mintea noastră esenţială; strălucirea soarelui sau întunecimea lunii sunt valuri condiţionate de la suprafaţa ei Ce ştie urechea voastră despre strălucire sau întuneric? Ce ştie ochiul vostru despre tăcere sau sunet? Ar trebui să ştiţi că fenomenele pe care le percep organele de simţ nu îşi au originea în realitatea minţii esenţiale, ci în simţurile înseşi De exemplu, Ananda, strălucirea soarelui pe care o percep ochii tăi nu îşi are originea în realitatea minţii esenţiale, care nu este nici strălucire, nici întuneric, ci există exclusiv pentru ochii tăi şi în ochii tăi Şi ai putea să ştii, Ananda, că focul care arde acolo, sus, de veacuri, pe care noi îl numim soare şi pe care îl percep ochii, trupul şi mintea-creier nu îşi are obârşia în realitatea minţii esenţiale, care este Vidul Sfânt şi dincolo de orice condiţii ale focului sau lipsei focului, ci există exclusiv pentru ochi, trup şi minte-creier şi în ochii, trupul şi mintea-creier înseşi Ananda, dacă tu nu ai avea niciun trup, pentru tine nu ar exista niciun pământ şi ai putea să treci prin el Acesta este soarele tău Ananda, în realitate, este la fel de nesăbuit să spui că nu există niciun trup şi niciun pământ ca şi să spui că există un trup şi un pământ: căci totul este gol şi o viziune de la un cap la altul Acesta este soarele tău Aceste cuvinte misterioase i-au înspăimântat pe discipolii ce voiau o explicaţie simplă, la care Buddha, supunându-se întotdeauna sincerităţii intrinsece universale din inima-esenţă a acestei lumi ignorante, a răspuns dorinţelor lor arzătoare â€” Bunii şi credincioşii mei discipoli, ca răspuns la întrebarea lui Ananda despre modul în care el poate să îşi dea seama că natura percepţiei minţii sale, care este constantă şi profund netulburată de fenomene aparente, este natura lui adevărată şi esenţială, îi voi cere să meargă la limita extremă a vederii împreună cu mine, adică îmi voi abandona vederea Tathagata, care ajunge uşor pretutindeni, în toate tărâmurile pure ale lui Buddha, mai numeroase decât minusculele fire de praf, şi voi merge cu Ananda în palatele soarelui şi ale lunii – vedem ceva acolo care aparţine naturii noastre adevărate şi esenţiale? Când ne apropiem de cei Şapte Munţi Aurii care înconjoară Muntele Sumeru şi privim cu atenţie, ce vedem? Vedem toate tipurile de strălucire şi splendoare, dar nimic care să aparţină naturii noastre adevărate şi esenţiale Apropiindu-ne şi mai mult, ajungem la norii adunaţi, păsările zburătoare, vânturile grăbite, praful stârnit, munţii, pădurile cunoscute, copacii, râurile, ierburile, plantele, animalele, nimic din acestea neaparţinând naturii noastre adevărate şi esenţiale Ananda, în ceea ce priveşte toate aceste lucruri, îndepărtate sau apropiate, aşa cum sunt percepute de esenţa pură a ochilor tăi care percep, ele au caracteristici diferite, dar percepţia ochilor tăi este întotdeauna aceeaşi Oare asta nu înseamnă că această esenţă minunată a percepţiei vederii, nici fixă, nici schimbătoare, este natura adevărată a minţii noastre? La aceasta, Ananda a vrut să ştie cum se face că, de vreme ce esenţa percepţiei vederii străbate în mod firesc întregul univers, acum, în timp ce el şi Buddha stau în sală, percepţia vederii este segmentată de ziduri şi case? â€” Ananda, a răspuns Buddha, nu este un atribut al esenţei percepţiei vederii faptul că zidurile sunt ridicate şi astfel ochii nu pot vedea prin impenetrabilitatea lor, că zidurile sunt doborâte şi ochii noştri pot vedea prin spaţiul deschis, că este lumină strălucitoare şi astfel ochii pot vedea strălucire sau că e întunecat şi astfel ochii pot vedea întunericul Acest caracter schimbător nu este un atribut al adevăratei percepţii a vederii, care este mintea noastră esenţială, minunată şi iluminatoare, ce, asemenea spaţiului, nu este nici schimbătoare, nici fixă Ananda, aparenţa zidului nu ascunde adevăratul vid, adevăratul vid nu anihilează aparenţa zidului Apoi Buddha a continuat, spunând: â€” Să presupunem, Ananda, că eu şi cu tine privim pe deasupra grădinilor, drept către soare şi lună, şi vedem toate obiectele felurite şi niciun „lucru” de felul percepţiei vederii nu ne poate fi indicat Dar, Ananda, printre toate aceste fenomene felurite, poţi să-mi arăţi ceva care să nu aparţină percepţiei vederii? Ananda a răspuns: â€” Nobile Stăpân! Într-adevăr, acum sunt convins că toate obiectele de orice fel, fie ele mici sau mari, fie că sunt manifestări sau aparenţe, aparţin percepţiei vederii Buddha şi-a exprimat acordul, spunând: â€” Chiar aşa este, Ananda, chiar aşa Atunci toţi discipolii de nivel inferior, în afară de cei mai bătrâni dintre ei, care încheiaseră practica meditaţiei, după ce au ascultat discuţia şi nu au înţeles semnificaţia concluziei, au devenit confuzi şi speriaţi, pierzându-şi controlul Tathagata i-a liniştit: â€” Bunii, pioşii mei discipoli! Tot ceea ce v-a spus Învăţătorul Suprem al Dharmei sunt vorbe adevărate şi sincere, nu sunt nici neobişnuite, nici plăsmuiri himerice Ele nu trebuie comparate cu paradoxurile enigmatice propuse drept ghicitori de faimosul învăţător eretic Nu fiţi tulburaţi de ceea ce vi s-a spus, ci meditaţi la asta cu toată seriozitatea şi nu vă lăsaţi pradă nici tristeţii, nici desfătării Apoi Manjusri s-a ridicat şi a vrut ca, de dragul celorlalţi, să fie clarificată ambiguitatea referitoare la faptul că lucrurile pe care noi le vedem există sau nu pentru percepţia vederii şi îi aparţin sau nu acesteia, spunând: â€” Pentru aceşti fraţi explicaţia trebuie să fie foarte simplă Buddha a răspuns: â€” Manjusri şi voi toţi, bunii mei discipoli: de ce să existe vreo ambiguitate în ce priveşte apartenenţa sau neapartenenţa între percepţia vederii, care este oceanul, şi vederea lucrurilor, ce reprezintă valurile de pe faţa aceluiaşi ocean? Acei Tathagata din cele zece colţuri ale universului, fie că predică cu vorbe sau fără, împreună cu toate Marile Fiinţe Înţelepte, aşa cum stăruie ele în mod inerent în extaz, socotesc că toate vederile lucrurilor, cauzele şi condiţiile lor şi toate concepţiile despre ele sunt ca nişte flori închipuite, care nu au nicio natură adevărată a existenţei în ele însele, deoarece împărtăşesc starea imaginară, rapidă şi nefericită a valurilor stârnite de o cauză Percepţia minunată şi iluminatoare a vederii, vederea obiectelor, ca şi obiectele însele, toate acestea aparţin în mod intrinsec minţii esenţiale pure şi desăvârşite Prin urmare, atunci când cineva priveşte aceste manifestări, care sunt flori închipuite ce se nasc din simţurile aflate în contact cu obiectele, trebuie să îşi amintească faptul că ele sunt nişte iluzii şi apoi nu va mai exista nicio ambiguitate Apoi Ananda, declarându-şi credinţa în învăţătura lui Buddha că percepţia pură a vederii însăşi era mintea lui esenţială originară şi că toate vederile variate în ele însele aparţineau acesteia doar în esenţă, deoarece nu aveau nicio natură în sine, ci erau asemenea valurilor care vin şi trec după cum dictează ignoranţa, voia să ştie exact cum funcţionau toate acestea, astfel încât să poată cuprinde cu mintea lui ceea ce inima lui deja credea în privinţa adevărului învăţăturii lui Buddha La care Buddha a explicat modul cum funcţiona falsa percepţie a ochilor â€” Ananda, ochii, şi nu percepţia intrinsecă a minţii, sunt cei supuşi greşelii Un om cu ochi bolnavi vede haloul lămpii, dar nu mintea lui esenţială imperturbabilă a creat haloul, ci mintea-creier discriminatoare, potrivit cu ochii lui, care sunt bolnavi În acelaşi fel, ochii sănătoşi văd mingi imaginare şi flori care călătoresc în spaţiul gol Ca să ştii, faptul că tot ceea ce vezi cu ochii tăi este un val fals e din cauză că ochii sunt investiţi în mod natural cu o falsă percepţie a vederii Lucrurile stau astfel cu vederea ochilor încă din timpul neînceput; însuşi faptul că ai vedere a ochilor face parte din karma ta, moştenirea faptelor ignorante săvârşite altundeva Dar, Ananda, nu fi tulburat De vreme ce e doar o problemă de timp ca tu să te desparţi de această vedere a ochilor, atunci deja te-ai despărţit de ea Ananda, nu doar organul de simţ cunoscut sub numele de ochi, ci şi celelalte cinci organe de simţ – urechile, nasul, limba, trupul şi creierul – sunt prin natura lor false şi fanteziste, continuând să te păcălească atât cât vei trăi Lasă-mă să-ţi arăt cum toate cele şase organe de simţ lucrează pentru a te amăgi şi a te face să uiţi vidul strălucitor, desăvârşit, misterios şi divin al adevăratei tale minţi esenţiale Când priveşti spaţiul vid al cerului, începi imediat să vezi mingi imaginare şi flori care zboară; alte privelişti stranii, precum particulele energiei arzătoare a soarelui, pot fi văzute cum apar şi dispar asemenea unor luminiţe, dar aceste particule cosmice par să aparţină energiei soarelui; dar unde îşi au sursa florile imaginare? Ananda, ele sunt nişte apariţii false şi fantastice Şi de ce? Pentru că, dacă aceste flori imaginare ar ţine de vederea ochiului, ele ar avea în mod firesc puterea de a vedea, ar fi asemenea vederii ochiului şi, găsindu-se acolo, drept în raza vederii ochilor tăi, ai putea să te vezi pe tine însuţi cu ele Sau dacă, pe de altă parte, ar ţine de spaţiul vid, ar veni din şi s-ar duce în alt loc din spaţiul vid şi s-ar ascunde în spaţiul vid, iar astfel tu nu ai mai putea spune că acesta este spaţiu vid Să fii convins, acesta este spaţiu vid şi, datorită privirii, percepţia a fost trezită din somnul fără vise din profunzimile minţii esenţiale, iar vederea priveliştilor a fost făcută manifestă Ananda, florile imaginare sunt semne ale condiţiei bolnave a ceţii morbide pe care noi o numim „vedere bună” şi care a fost esenţială pentru a face din fiinţele conştiente păcăliţii demni de milă ai falselor vederi, încă din timpul neînceput La fel este şi cu percepţia senzaţiei, ea este falsa percepţie a trupului â€” Cum aşa, Stăpâne? â€” Ananda, trupul, şi nu percepţia intrinsecă a minţii, este cel supus erorii Un om cu trup bolnav simte durere, dar nu mintea lui esenţială imperturbabilă a creat durerea, ci mintea-creier discriminatoare este bolnavă, în acord cu trupul În acelaşi fel, trupurile sănătoase simt atingerea, care este imaginară, în spaţiul vid Ca să ştii, tot ceea ce atingi cu trupul tău este un val fals din cauză că trupul e investit în mod firesc cu falsa percepţie a atingerii Lucrurile stau aşa cu trupul tău încă din timpul neînceput; însuşi faptul că ai un trup face parte din karma ta, moştenirea unor fapte ignorante săvârşite altundeva Dar, Ananda, nu fi tulburat De vreme ce e doar o problemă de timp ca tu să te desparţi de acest trup, atunci deja te-ai despărţit de el Când îţi freci mâinile una de alta şi simţi catifelare şi căldură sau asprime şi răceală, unde îşi are sursa această percepţie a senzaţiei? Ananda, este o senzaţie complet falsă şi fantastică Şi de ce? Pentru că, dacă această senzaţie a atingerii ar ţine de mâinile însele, ele ar manifesta în mod firesc acea senzaţie de atingere tot timpul şi nu ar trebui să aştepte să fie frecate una de alta Sau dacă, pe de altă parte, senzaţia atingerii ar ţine nu de trup, ci de acel ceva care nu este trup, spaţiul vid, ea ar fi simţită pe întregul trup tot timpul, şi nu doar în mâinile care se freacă una de alta Să fii convins, acesta este spaţiu vid, iar prin atingere, percepţia a fost trezită din somnul fără vise din profunzimile minţii esenţiale şi senzaţia atingerii a fost făcută manifestă Ananda, senzaţia atingerii este un semn al condiţiei bolnave a ceţii morbide pe care noi o numim „trup sănătos” şi care a fost esenţială pentru a face din fiinţele conştiente păcăliţii demni de milă ai falselor senzaţii, încă din timpul neînceput La fel stau lucrurile şi cu percepţia auzului; ea este falsa percepţie a urechilor â€” Cum aşa, Stăpâne? â€” Ananda, urechile, şi nu percepţia intrinsecă a minţii, sunt cele care sunt supuse greşelii Un om cu urechi bolnave aude un vuiet în capul său, dar nu mintea lui esenţială imperturbabilă este cea care a creat vuietul, ci mintea-creier discriminatoare, în acord cu urechile, ce sunt bolnave În acelaşi mod, urechile sănătoase aud sunetul, care este imaginar, în spaţiul vid Ca să ştii, tot ceea ce auzi cu urechile tale este un fals val din pricină că urechile sunt investite în mod firesc cu falsa percepţie a sunetului Lucrurile stau astfel cu urechile încă din timpul neînceput; însuşi faptul că tu ai urechi face parte din karma ta, moştenirea faptelor ignorante săvârşite altundeva Dar, Ananda, nu fi tulburat De vreme ce e doar o problemă de timp ca tu să te desparţi de aceste urechi, atunci deja te-ai despărţit de ele Când mă auzi lovind în acest gong, aşa-numitele vibraţii se lovesc de timpanele tale, iar tu percepi sunetul gongului, dar unde îşi are sursa acest aşa-numit sunet? Ananda, este un sunet complet fals şi fantastic Şi de ce? Pentru că, dacă acest sunet şi-ar avea sursa în urechile tale, atunci în mod firesc el nu s-ar afla în gong, iar urechile tale ar fi conştiente de sunet tot timpul şi nu ar trebui să aştepte baterea gongului Sau dacă sunetul ar ţine de gong şi ar depinde de gong şi şi-ar avea sursa în el, şi mişcarea undelor sonore dinspre gong ar fi cea care ar crea sunetul, atunci cum ar şti urechile tale asta mai bine decât ciocănelul care loveşte gongul? Dacă sunetul nu ar veni nici de la urechi, nici de la gong, ar fi asemenea florilor imaginare de pe cer, o fantezie din spaţiul vid, valuri pe care fiinţele conştiente le discriminează şi le numesc sunet Înţelepţii încetează să privească apariţiile şi numele drept realităţi Când apariţiile şi numele sunt date deoparte şi orice discriminare încetează, ceea ce rămâne este natura adevărată şi esenţială a lucrurilor şi, dat fiind că despre natura esenţei nu se poate predica nimic, ea este numită „Aşa-cum-este” al realităţii Acest „Aşa-cum-este” universal, nediferenţiat şi inscrutabil este singura realitate, numită adevăr, minte-esenţă, inteligenţă transcendentală, înţelepciune nobilă şi aşa mai departe Această lege a lipsei de imagine şi de sunet a esenţei-naturi a realităţii supreme este Legea care a fost proclamată de toţi Buddha Imediat ce capricioasele loviri ale gongului, bătăi din palme şi mişcări zgomotoase ale lumii încetează, atunci închipuirea sunetului încetează şi ea, dar esenţa auzului-natură rămâne la fel de potenţială şi de pură ca spaţiul vid Să fii convins, acesta este spaţiu vid şi, prin lovirea de către mine a gongului, percepţia a fost trezită din somnul fără vise din profunzimile minţii esenţiale, iar auzirea sunetului a fost făcută manifestă În ce priveşte sunetele, care sunt valuri, tu ai putea insista asupra faptului că valurile sunt reale, dar, din pricină că sunt valuri, vor deveni în curând non-valuri şi, prin urmare, ele sunt deja non-valuri în Realitatea Supremă Ananda, auzirea sunetului este un semn al condiţiei bolnave a ceţii morbide pe care noi o numim „urechi bune” şi care a fost esenţială pentru a face din fiinţele conştiente păcăliţii demni de milă ai falselor sunete, încă din timpul neînceput La fel stau lucrurile şi cu percepţia mirosului, ea este falsa percepţie a nasului â€” Cum aşa, Stăpâne? â€” Ananda, nasul, şi nu percepţia intrinsecă a minţii, este cel supus erorii Un om cu nas bolnav simte un anumit miros metalic neplăcut, dar nu mintea lui esenţială imperturbabilă a creat mirosul, ci mintea-creier discriminatoare este bolnavă, în acord cu nasul În acelaşi fel, un nas sănătos simte mirosul, care este imaginar, în spaţiul vid Ca să ştii, tot ceea ce miroşi cu nasul tău este un val fals din cauză că nasul tău e investit în mod natural cu falsa percepţie a mirosului Lucrurile stau aşa cu nasul tău încă din timpul neînceput; însuşi faptul că ai un nas face parte din karma ta, moştenirea unor fapte ignorante săvârşite altundeva Dar, Ananda, nu fi tulburat De vreme ce e doar o problemă de timp ca tu să te desparţi de acest nas, atunci deja te-ai despărţit de el Inflorescenţele florilor sunt explozii catifelate ale sinelui lor de scurtă durată Când aceste flori sunt aşezate în faţa ta, particulele extrem de sensibile ale inflorescenţei traversează spaţiul şi ating receptorul impasibil al nasului tău, iar tu devii conştient de o percepţie a parfumului, dar unde îşi are sursa acest parfum? Ananda, este un miros complet fals şi fantastic Şi de ce? Pentru că, dacă acest miros şi-ar avea sursa în nas, de ce ar trebui nasul să aştepte până când florile sunt aduse în faţa lui pentru ca să devină conştient de parfumul florilor? Dacă acest miros şi-ar avea sursa în nas, nasul ar simţi mirosul tot timpul, iar fenomenul mirosului nu ar fi supus accidentelor şi condiţiilor precum aşezarea florilor în faţa ta Astfel că mirosul trebuie să îşi aibă sursa în flori, dar de ce fenomenul acestui miros trebuie să aibă un nas şi condiţiile unui nas pentru a-l sesiza şi discrimina drept miros? Sau de ce mirosul nu se manifestă faţă de ochi sau urechi? Căci, dacă florile şi mirosul ar avea o natură proprie, întregul spaţiu ar fi un singur parfum Iar dacă mirosul florilor şi-ar avea sursa nu în nas, ci în spaţiul vid dintre nasul tău şi flori, atunci tu ar trebui să spui că mirosul vine de undeva şi merge altundeva, de vreme ce el apare şi dispare şi se ascunde în spaţiul vid, şi nu l-ai mai putea numi spaţiu vid Să fii convins, acesta este spaţiu vid, iar prin mirosirea florilor, percepţia universală a fost trezită din somnul fără vise din profunzimile minţii esenţiale, iar simţirea mirosului a fost făcută manifestă, în acord cu condiţia individuală a nasului Ananda, această simţire a mirosului este un semn al condiţiei bolnave a ceţii morbide pe care noi o numim „nas bun” şi care a fost esenţială pentru a face din fiinţele conştiente păcăliţii demni de milă ai falselor mirosuri încă din timpul neînceput, făcându-le să se întoarcă şi să facă lucrurile într-o ordine inversă La fel stau lucrurile şi cu percepţia gustului, ea este falsa percepţie a limbii â€” Cum aşa, Stăpâne? â€” Ananda, ce gust are pentru bolul de lemn sosul de curry? Ananda, limba, şi nu percepţia intrinsecă a minţii, este cea supusă greşelii Un om cu limbă bolnavă simte un anumit gust ca de cârpă, dar nu mintea lui esenţială imperturbabilă a creat gustul, ci mintea-creier discriminatoare este bolnavă, în acord cu limba În acelaşi mod, o limbă sănătoasă simte aroma, care este imaginară, în spaţiul vid Ca să ştii, tot ceea ce guşti cu limba ta este un val fals din cauză că limba ta este investită în mod firesc cu falsa percepţie a mirosului Lucrurile stau aşa cu limba ta încă din timpul neînceput; însuşi faptul că ai o limbă face parte din karma ta, moştenirea unor fapte ignorante săvârşite altundeva Dar, Ananda, nu fi tulburat De vreme ce e doar o problemă de timp ca tu să te desparţi de această limbă, atunci deja te-ai despărţit de ea Când sosul de curry vine în contact cu palatul tău şi, fie că este palatul tău sau al meu, amândoi simţim iuţimea lui, elementele foarte schimbătoare şi mirodeniile lor sunt primite de papilele gustative ale limbii, apare percepţia aromei şi, conform energiilor obiceiurilor noastre, spunem că are gust „bun” sau gust „rău”, dar unde îşi are sursa acest aşa-numit gust? Ananda, este o aromă complet falsă şi fantastică Şi de ce? Pentru că, dacă acest gust şi-ar avea sursa în limbă, în mod firesc aceasta nu ar avea nevoie de întâmplarea sosului pentru a simţi aroma lui, dar noi vedem că asta se întâmplă doar atunci când sosul ajunge în gură Sau dacă gustul şi-ar avea sursa în sos, cum ar şti atunci limba mai mult decât bolul de lemn? Ananda, aroma este o fantezie în spaţiul vid, iar prin gustarea sosului, percepţia universală a fost trezită din somnul fără vise din profunzimile minţii esenţiale, iar gustul a fost făcut manifest, în conformitate cu limba individuală Ananda, gustul este un semn al condiţiei bolnave a ceţii morbide pe care noi o numim „limbă bună” şi care a fost esenţială pentru a face din fiinţele conştiente păcăliţii demni de milă ai falselor gusturi încă din timpul neînceput, provocându-le suferinţă La fel stau lucrurile şi cu percepţia gândirii, ea este falsa percepţie a creierului â€” Cum aşa, Stăpâne? â€” Ananda, creierul, şi nu percepţia intrinsecă a minţii, este cel supus erorii Un om cu creier bolnav crede că capul lui s-a transformat într-un spiriduş, dar nu mintea lui esenţială, imperturbabilă şi perfect clară este cea care a creat gândirea, ci mintea-creier discriminatoare este bolnavă, în acord cu creierul În acelaşi mod, creierele sănătoase generează gânduri, care sunt imaginare, în spaţiul vid Ca să ştii, tot ceea ce concepi cu creierul tău este un val fals deoarece creierul tău e investit în mod firesc cu falsa percepţie a gândirii discriminatoare Ananda, înţelegerea de sine intuitivă a înţelepciunii nobile care vine împreună cu inteligenţa transcendentală ce dezvăluie mintea adevărată şi esenţială, care a fost întotdeauna o activitate cu neputinţă de conceput a naturii-Buddha a purităţii ce ajunge pretutindeni şi întotdeauna – cu alte cuvinte, acel ceva ce are loc atunci când o fiinţă conştientă vede Lumina care a fost ascunsă anterior de creierul său, aşa cum un nor ascunde luna, nu este o gândire discriminatoare individualizată ce apare în creierul acelei bule cunoscute drept sinele lui Ananda Gândirea falsă şi febrilă care ne conduce în întunericul ignoranţei şi al karmei, însăşi percepţia creierului, a fost astfel încă din timpul neînceput; însuşi faptul că ai un creier şi că el a fost creat odată cu aşa-numita ta naştere face parte din karma ta, moştenirea unor fapte condiţionate, impure săvârşite altundeva din neştiinţă Dar, Ananda, nu fi tulburat De vreme ce e doar o problemă de timp ca tu să te desparţi de acest creier, atunci deja te-ai despărţit de el Din cauza concepţiilor opuse, duale şi prin urmare false şi condiţionate ale apariţiei şi dispariţiei, creierul nostru distinge gânduri La fel ca ochii sănătoşi ce creează inflorescenţe fantastice pe cer, care, cu toate acestea, nu ţin nici de ochi şi nici de cer şi sunt cu totul închipuite, creierul creează gânduri care vin şi pleacă şi care nu ţin de creier şi nici de orice altceva, fiind cu totul închipuite Unde îşi au sursa acele milioane de gânduri care trec ca într-o paradă continuă în cele Şapte Tipuri de Iuţeală prin amfiteatrul întunecat al creierului tău? Ananda, fiecare dintre aceste miliarde de bule are o singură esenţă, esenţa minţii, şi este un gând complet fals şi fantastic Şi de ce? Pentru că, dacă un gând trecător îşi are sursa în creier, iar gândirea ar ţine de creier, de ce ar trebui el să dispară şi să lase locul altor milioane de gânduri asemenea lui, fiecare fiind un val suplimentar, efemer şi urmând a fi în curând destrămat, precum, de pildă, un gând de a face o călătorie, care este urmat imediat de un gând legat de ce vei mânca la cină Acestea sunt, cu siguranţă, visuri reale, dar, Ananda, ele sunt visuri! Sau, dacă un gând îşi are sursa oriunde altundeva în afara creierului, atunci, presupunând că nu există niciun creier, ar fi limpede că gândul nu ar putea exista independent de creier, ceea ce înseamnă acelaşi lucru ca şi cum ai spune că gândul este complet fals şi fantastic Să fii sigur, totul este un ţesut fantomatic din spaţiul vid, iar prin discriminarea apariţiei şi dispariţiei gândurilor în creierul tău, percepţia universală a fost trezită din somnul fără vise din profunzimile minţii esenţiale, iar gândirea gândurilor a apărut în conformitate cu condiţiile individuale tulburi ale creierului Ananda, gândirea gândurilor este un semn al condiţiei bolnave a ceţii morbide pe care noi o numim „minte bună” şi care a fost esenţială pentru a face din fiinţele conştiente păcăliţii demni de milă ai falselor gânduri încă din timpul neînceput, făcându-le să acţioneze în direcţia morţilor şi renaşterilor şi perpetuând astfel înrobirea lor circulară faţă de roata existenţei dureroase Cei care au atins iluminarea şi au încetat să observe ceea ce nu există în mod necesar, adică existenţa însăşi, pe care ei o văd în mod clar ca pe o bulă ce, de fapt, a explodat deja, sunt ca treziţi dintr-un somn, iar viaţa lor trecută pare doar un vis Deşi, în inima lui, Ananda era conştient în mod implicit şi cu adevărat de semnificaţia acestei învăţături că cele şase simţuri sunt false şi fantastice, în mintea-gândire nu soluţionase încă dilemele speculative referitoare la soliditatea şi substanţialitatea aparente ale unor elemente precum pământul, apa, focul şi vântul şi la transformările lor continue, care, potrivit învăţăturii anterioare a Stăpânului său, erau manifestări perfect imaginare ale minţii esenţiale nelimitate şi nimic altceva Aşa că a întrebat respectuos în legătură cu acest subiect, iar prin tăcerea şi atenţia lui s-a arătat pregătit pentru învăţătura Celui Binecuvântat Buddha a spus: â€” Ananda, este exact cum ai spus, toate varietăţile şi schimbările din această lume cu care cele şase simţuri subiective par să aibă contact obiectiv sunt manifestate prin intermediul combinării şi armonizării celor patru mari elemente (pământ, apă, foc, aer); mai există alte trei mari elemente, şi anume spaţiul, percepţia şi conştiinţa, ajungând, în total, la şapte mari elemente Hai să începem cu elementul pământ De ce este pământul o bulă? Ananda, este oare potrivit în acest caz să întrebăm dacă mijlocul unei bule este vid sau nevid? Pentru că pământul este alcătuit din firişoare minuscule de praf care pot fi analizate până la nivelul atomului şi al atomului atomului, la infinit, fiecare atom fiind asemănător universului nostru, universului şi universului acestui univers, astfel încât înţelepţii ştiu că în micile gene ale ochilor există universuri mai numeroase decât toate firele de nisip din albia Gangelui Ananda, ce se întâmplă, oricum, în aceste spaţii vaste şi fantomatice? Priveşte cu atenţie! Priveşte fix dincolo de înfăţişarea lucrurilor şi nu vei vedea decât marea inimă a compasiunii tuturor acelor Buddha din vremurile vechi, de dincolo de credinţă Aceasta este Yathabhutam, vederea cu adevărat a lucrurilor Să ne gândim la natura elementului pământ Într-o formă primitivă şi neşlefuită, acesta acoperă globul, dar într-o formă foarte rafinată el este praful minuscul al spaţiului şi chiar tot ceea ce văd ochii poate fi redus la elementele lui fundamentale, astfel că tot ceea ce este văzut ca înfăţişare este pământ Ar trebui să ştii, Ananda, că, dacă s-ar încerca reducerea acestui pământ, a acestui praf minuscul al spaţiului, la puritatea şi vidul spaţiului, din această puritate de neconceput s-ar manifesta şi fenomenul vederii Ananda, natura intrinsecă a pământului este vidul real al spaţiului, vacuumul adevărat; în timp ce natura intrinsecă a spaţiului este pământul real, adevărata esenţă În Pântecele lui Tathagata, al nenaşterii esenţei nenăscute a tuturor lucrurilor, care este realitatea ultimă şi supremă, spaţiul şi priveliştile au o prospeţime şi o puritate perene, străbătând întregile universuri fenomenale, şi se manifestă pentru totdeauna în mod spontan şi desăvârşit, în acord cu cantitatea de nevoie-karma acumulată în activitatea conştientă de fiinţele simţitoare, care nu sunt decât forme demne de milă ale ignoranţei în ceea ce este asemenea unei viziuni şi unui vis care a luat sfârşit cu mult timp în urmă Cu toate acestea, oamenii din lume, giganţi fantomatici dinăuntrul minţii, ignorând principiul care le guvernează existenţa, devin nedumeriţi în încâlceala de cauze şi condiţii şi naturalism, cred că pământul poartă semnele unei naturi inerente, doar a lui, şi îl numesc „natural” şi „Mama Natură”, cu toţi arborii mentali independenţi de trupurile lor, ei cred că el există datorită unor cauze precum crearea de către un Sine Creator autocreat şi conştient de sine, care i-a făcut după chipul său, şi că existenţa lor este supusă condiţiilor „timpului”, atomilor, anotimpurilor, intervenţiilor celeste, destinului personal, toate acestea constituind în întregime discriminări ale conştiinţei lor mentale şi cuvinte pur figurative care în realitate nu au nicio semnificaţie Ananda, de unde vine acest praf minuscul, acest pământ, şi cum rezidă el aici? E ca şi cum cineva ţi-ar fi dat dintr-odată o provizie nelimitată şi ţi-ar fi spus: „Cât pământ vrei? Câtă vedere vrei?” Însă tu nu voiai cu adevărat asta Pretutindeni este locul în care pământul îşi are originea Pământul se supune şi pământul este pretutindeni Cu alte cuvinte, pământul este dovada faptului că proprietăţile şi combinaţiile moleculare ajută întotdeauna la apariţia pământului Pământul reacţionează la combinaţii pe care noi le putem înţelege prin analizarea proprietăţilor moleculare, dar aceste combinaţii nu sunt locul originii lui sau cauza lui Care era condiţia iniţială, înainte ca ea să fie atrasă şi combinată şi să devină pământ? Mintea esenţială este esenţa şi sursa fenomenelor pământului Ananda i-a spus lui Buddha: â€” Te rugăm, vorbeşte-ne despre elementul apă, Nobile Stăpân Cel Binecuvântat a răspuns: â€” De ce este apa un vis, Ananda? Este oare potrivit în acest caz să întrebăm dacă un vis e real sau ireal? Ananda, hai să luăm în considerare natura elementului apă Prin natura ei, apa este efemeră, fie că formează curentul râurilor, fie valurile mării Când soarele se înalţă în zori şi înfierbântă ceaţa, stropii de ceaţă se aşază pe fundul cupei Ce crezi tu despre asta, Ananda? Vine apa din ceaţă sau vine din spaţiu, sau de fapt vine din soare? Dacă ar veni din soare, atunci de fiecare dată când soarele străluceşte ar fi apă pretutindeni, dar în realitate noi vedem că trebuie de asemenea să existe ceaţă Dacă ar veni din ceaţă, atunci de ce ar trebui să aştepte până la răsăritul soarelui pentru a se condensa în apă? Dar dacă ai avea o astfel de ceaţă şi din ea nu ar apărea niciun pic de apă, asta ar dovedi că apa nu vine din soare Dacă apa vine din spaţiul vid dintre soare şi ceaţă, atunci, dat fiind că spaţiul e nemărginit şi dacă apa ar fi deopotrivă nemărginită, toate fiinţele conştiente de pe pământ sau din cer ar fi în pericol de a se îneca Dacă ar fi să spui că apa vine din toate trei împreună, ai spune că apa îşi are sursa în soare, în ceaţă şi în imensul spaţiu dintre ele, ceea ce înseamnă trei surse De unde vine apa? Cu siguranţă, ea nu poate veni de nicăieri Şi apoi, din nou, dacă vom considera că oriunde ceaţa ar sta la soare într-un anumit loc acolo ar apărea apa, presupunând că există ceaţă peste tot în lume şi apa apare pretutindeni, ce ar însemna asta? Ananda! De ce se întâmplă că rămâi tot în ignoranţă cu privire la faptul că natura intrinsecă a apei este vidul adevărat, în timp ce natura intrinsecă a spaţiului este adevărata esenţă-apă În realitatea Vidului Strălucitor care este esenţa minţii, atât apa, cât şi spaţiul sălăşluiesc în prospeţime şi puritate şi în esenţă există pretutindeni, în toate universurile, şi sunt manifestate liber şi în concordanţă perfectă cu acumularea şi moştenirea karmei prin activitatea conştientă a fiinţelor simţitoare Cu toate acestea, oamenii acestei lumi, ignorând asta şi considerând apa ca fiind făcută să apară în mod exclusiv prin intermediul unor cauze şi condiţii sau în mod spontan prin propria ei natură, au devenit nedumeriţi Pe de altă parte, toate aceste presupoziţii false şi prejudecăţi sunt pur şi simplu discriminări făcute de propria lor conştiinţă mentală şi sunt doar cuvinte metaforice fără nicio bază în realitate De unde vine apa şi cum rezidă ea aici? Pretutindeni este locul în care îşi are ea originea; cu alte cuvinte, apa reacţionează la combinaţii precum condensarea ceţii la răsăritul soarelui, dar această combinaţie nu este locul de origine al apei Mintea esenţială este esenţa şi sursa fenomenelor apei Ananda i-a spus Celui Binecuvântat: â€” Te rugăm, vorbeşte-ne, Nobile Stăpân, despre elementul foc Cel Binecuvântat a răspuns: â€” De ce este focul o idee, Ananda? Este oare potrivit în acest caz să întrebăm dacă un gând a apărut sau a dispărut? Ananda, hai să ne gândim la elementul focului Focul nu are propria natură individuală, dar este dependent de alte considerente Dacă ar fi să priveşti spre oraşul Sravasti la momentul la care oamenii se pregătesc să îşi prepare masa de amiază, vei vedea cum fiecare gospodărie îşi pune lentila în lumina soarelui pentru a aprinde focul Calitatea focului nu este creată cu ajutorul combinării şi armonizării lentilei, a amiezii şi a surcelelor de pelin De ce? Pentru că, în timp ce cineva ţine lentila în arşiţa luminii soarelui pentru a aprinde focul, oare focul vine din sticlă, din fibrele de pelin pe care căldura concentrată le aprinde sau de la soare, Ananda? Dacă focul vine de la soare şi aprinde fibrele de pelin, de ce nu este aprinsă, de asemenea, întreaga pădure de arbuşti de pelin? Dacă vine din lentile şi este suficient de fierbinte pentru a aprinde pelinul, de ce nu este arsă lentila însăşi? De fapt, nu apare niciun foc până când mâna noastră nu ţine lentila între soare şi fibre Din nou, Ananda, gândeşte-te cu atenţie Iată anumite condiţii în a căror prezenţă se produce focul; ţii o lentilă în mână, soarele îşi trimite lumina, fibrele de pelin au crescut din pământ, dar de unde vine focul şi cum rezidă el aici? Nu se poate spune că focul nu vine de nicăieri Ananda! De ce se întâmplă că rămâi în continuare în ignoranţă cu privire la faptul că natura intrinsecă a focului este vidul adevărat, în timp ce natura intrinsecă a spaţiului este adevărata esenţă-foc În Pântecele lui Tathagata, atât focul, cât şi spaţiul sălăşluiesc în prospeţime şi puritate şi străbat toate universurile şi sunt manifestate în mod liber şi în concordanţă desăvârşită cu moştenirea şi acumularea karmei prin activitatea conştientă a fiinţelor simţitoare Ar trebui, prin urmare, să ştii, Ananda, că oriunde oamenii din lumea aceasta ţin în mână o lentilă (sau freacă un lemn uscat şi tare de alt lemn uscat şi tare) este posibil să se aprindă focul, iar cum focul poate fi aprins pretutindeni, acolo este locul în care îşi are el originea Focul se supune şi focul este pretutindeni Dacă există condiţiile, el se produce, dar nu condiţiile sunt cele care îl manifestă; şi nici nu apare în mod spontan în virtutea propriei naturi, deoarece, dacă ar fi aşa, totul ar fi în flăcări pretutindeni şi pentru totdeauna Iar dacă pretutindeni şi pentru totdeauna nu s-ar putea vedea altceva decât foc, în combinaţie cu circumstanţele prielnice care contribuie la apariţia focului, ce ar însemna asta? Nu ar însemna asta, oare, că acest foc universal este Mintea Universală? Sau dacă pretutindeni şi pentru totdeauna nimic în afară de apă nu ar fi văzut, în combinaţie cu circumstanţele propice care contribuie la a face apa să apară, ce ar însemna asta? Nu ar însemna asta, oare, că această apă universală este Mintea Universală? Dar în realitate există apă aici şi foc dincolo, deoarece ele sunt manifestări condiţionate, dependente şi asamblate, iar cele două funcţionează şi se transformă reciproc în mod continuu, precum apa fiartă care este turnată peste gheaţă şi care, în mod la fel de continuu, este îngheţată iar Şi astfel acţiunea continuă Dar oamenii acestei lumi, ignorând asta şi considerând că focul se manifestă datorită unor cauze şi condiţii sau în mod spontan prin propria natură, au devenit nedumeriţi În acelaşi timp, toate aceste presupoziţii false şi prejudecăţi sunt pur şi simplu discriminări făcute de propria conştiinţă mentală şi sunt doar nişte cuvinte metaforice fără nicio bază în realitate Ananda, în ce priveşte focul, este ca şi cum el ar avea natura murdăriei, natura esenţială a murdăriei nu este nici dezgustătoare, nici nedezgustătoare, dar cine va înfrunta această realitate? Ananda i-a spus Celui Binecuvântat: â€” Te rugăm, vorbeşte-ne, Nobile Stăpân, despre elementul vânt Cel Binecuvântat a răspuns: â€” De ce este vântul o reflexie, Ananda? E oare potrivit în acest caz să întrebăm dacă o reflexie este permanentă sau nepermanentă? Ananda, hai să luăm în considerare natura vântului El nu are nicio substanţialitate vizibilă şi nu are nicio permanenţă, fie când se află în mişcare, fie când e liniştit De exemplu, de fiecare dată când îmi mişc mâna pe lângă faţa ta, o uşoară adiere a ei trece peste aceasta Ce crezi, Ananda, această adiere uşoară care răspunde în mod liber şi în concordanţă perfectă cu mişcarea mâinii mele, asemenea unei reflexii într-o oglindă, vine din mâna mea sau din aerul-spaţiu dintre mâna mea şi faţa ta? Dacă ar veni din mâna mea, atunci când mâna mea se odihneşte liniştită în poală, unde este adierea? Dacă vine din spaţiul aerului, de ce eşarfele tale atârnă nemişcate? Mai mult, dat fiind că natura spaţiului e permanentă, adierea care vine din spaţiu ar trebui să bată constant Cum nu există nicio adiere, înseamnă asta oare, de asemenea, că nu există niciun spaţiu? Dacă adierea vine şi pleacă, atunci spaţiul ar trebui să aibă dispariţiile şi apariţiile lui, morţi şi renaşteri, şi nu ar mai putea fi numit spaţiu Dacă este numit spaţiu, cum poate el să producă vânt din vidul său? Dacă adierea pe care o simte cineva pe faţă vine din acea faţă, atunci adierea s-ar simţi întotdeauna acolo Ce dă naştere adierii şi de unde exact vine ea? Adierea doarme în vid, eu o pot trezi prin mişcarea mâinii, dar originea adierii nu este în mişcarea mâinii mele, deoarece acolo ar trebui să revină originea adierii atunci când mâna mea e nemişcată? Mâna mea este spaţiu vid, şi adierea e pretutindeni Dacă vântul se produce pretutindeni, unde ar putea fi acel loc anume care este originea vântului? Ananda! De ce se întâmplă că rămâi în continuare în ignoranţă cu privire la faptul că în Tărâmurile Tusita, care sunt dincolo de concepţiile arbitrare de orice tip, fie că acestea se referă la existenţă sau nonexistenţă, natura intrinsecă a vântului este vidul adevărat, în timp ce natura intrinsecă a spaţiului este adevărata esenţă-vânt Acelaşi lucru este valabil în cazul spaţiului, care trebuie considerat drept al cincilea mare element Ananda, natura spaţiului nu posedă nicio formă, deoarece este un vid perfect clar pe care noi l-am redus, în minţile noastre muritoare, la ceva care stăruie între unele lucruri care par să existe, cum ar fi stelele şi separaţia lor imaginară Singurul mod în care spaţiul e manifestat faţă de simţurile noastre este prin culori, praful minuscul din cer reflectă razele soarelui şi noi vedem albastru, de pildă Dar spaţiul însuşi este doar încă una dintre concepţiile noastre arbitrare şi nu există nici măcar ceva de felul unui „spaţiu vid”, care ar implica faptul că lucruri distincte precum planetele şi lucruri imaginare precum pereţii unei găuri au existat cu adevărat vreodată Când sapi un puţ, pământul adunat devine spaţiu în pământ De exemplu, Ananda, când este săpat un puţ, spaţiul este manifestat la limita unui puţ, iar când toate cele zece colţuri ale universurilor devin goale, spaţiul vidului este manifestat şi el în întregile universuri Dacă spaţiul vidului se infiltrează perfect peste tot, în toate cele zece colţuri ale universurilor, atunci unde poate fi văzut şi localizat spaţiul vidului? Dar lumea este în deplină ignoranţă şi uimire din cauză că oamenii au considerat întotdeauna spaţiul vidului ca fiind manifestat de cauze şi condiţii precum îndepărtarea obiectelor, precum îndepărtarea ţărânii dintr-o gaură, în timp ce natura intrinsecă a spaţiului este mereu ceea ce există acolo dintotdeauna, iluminare adevărată, iar intuiţia esenţei este vidul real Apariţia ţărânii nu ascunde vidul spaţiului, vidul spaţiului nu anihilează apariţia ţărânii Ar trebui să observi cu grijă dacă spaţiul este produs din cine ştie ce loc nevăzut; şi, rogu-te, ce este nevăzut? – sau dacă apare din ceva văzut în afară, iar noi ştim deja că percepţia vederii este falsă şi fantastică! – sau el nici nu este produs, nici nu apare? Ananda, tu ignori faptul că, în interiorul Pântecelui lui Tathagata, spaţiul şi Esenţa Iluminării sunt mereu în prospeţime şi puritate, străbătând pretutindeni în întregile universuri fenomenale, şi sunt manifestate în mod liber şi perfect, în conformitate cu cantitatea de karma acumulată de activitatea conştientă a fiinţelor simţitoare Spaţiul împreună cu pământul, apa, focul şi vântul trebuie considerate drept cele Cinci Mari Elemente, a căror natură esenţială este desăvârşită şi pe de-a-ntregul unitară, toate aparţinând în egală măsură Pântecelui lui Tathagata, toate lipsite de morţi şi renaşteri Ananda, amintesc Pântecele lui Tathagata şi pe Tathagata (Aşa-cum-este-ca-atare) pentru a-ţi atrage atenţia asupra Misterului strălucitor şi perfect de dincolo de toate concepţiile şi învăţăturile noastre demne de milă Chiar în timp ce îţi vorbesc despre acei Tathagata care stăruie mereu dincolo de veniri şi plecări, de învăţătură şi non-învăţătură, cuvintele mele sunt totuşi asemenea unui deget care arată spre adevăr şi care nu trebuie luat drept adevărul însuşi Esenţa Adevărată, Adevărul a rămas de fapt prin natura lui nedezvăluit, din cauza închipuirii false a existenţei înseşi Adevărul a fost amintit de acei Buddha doar pentru că, fiind o explicaţie a servituţii faţă de şi a emancipării de acea figură de stil a „Existenţei”, el este de asemenea doar o figură de stil Ca să spunem aşa, Adevărul este atât de vast încât îngăduie să se spună că nu există niciun Adevăr Nu există nici Adevăr, nici Non-Adevăr, există doar esenţa Iar atunci când intuim esenţa a tot, o numim Mintea Esenţială Ananda, al Şaselea Mare Element este percepţia Noi ne gândim la ea ca fiind percepţie a vederii, a auzului, a mirosului, a gustului, a atingerii sau a gândirii, dar ea este, în mod intrinsec, O Singură Percepţie şi pură prin natura ei Cele şase organe de simţ care par să împartă percepţia în şase tipuri de percepţie sunt precum şase noduri care par să împartă o batistă de mătase în şase tipuri de apariţii noduroase, dar imediat ce dezlegăm nodurile vedem că este doar o singură batistă pură, asemenea singurei percepţii pure, indiferent cât de multe noduri am face sau am desface la ea Oriunde există ochi, concepţia arbitrară a strălucirii şi întunericului şi privelişti, acolo va apărea percepţia vederii; aşa cum, oriunde este lovită cremenea, va lua naştere scânteia focului Oriunde există urechi, concepţia arbitrară a mişcării şi nemişcării şi sunete, acolo va lua naştere percepţia sunetului Oriunde există nas, concepţia arbitrară a sensibilităţii şi insensibilităţii şi mirosuri, acolo va lua naştere percepţia mirosului Oriunde există limbă, concepţia arbitrară a caracterului schimbător şi a caracterului neschimbător şi arome, acolo va lua naştere percepţia gustului Oriunde există trup, concepţia arbitrară a contactului şi separării şi atingere, acolo va lua naştere percepţia atingerii Oriunde există creier, concepţia arbitrară a apariţiei şi dispariţiei şi gânduri, acolo va lua naştere percepţia gândirii Asemenea celorlalte mari elemente, percepţie nu îşi are locul de origine în cauze, condiţii şi combinaţii, ci ea reacţionează la acestea, se supune lor şi este dirijată prin ele ca printr-o conductă: şi nu are nici natură proprie, deoarece apare doar într-o formă limitată, drept, de exemplu, percepţie a gândirii, care este limitată şi nepermanentă Dar esenţa percepţiei este perfectă şi într-o unitate deplină cu esenţa vidă şi perfectă a pământului, apei, vântului, focului şi spaţiului (celelalte cinci) din Pântecele lui Tathagata, lipsită de renaşteri şi morţi Natura intrinsecă a percepţiei este vidul real; natura intrinsecă a spaţiului este esenţa-percepţie reală De unde vine percepţia şi cum rezidă ea aici? Percepţia se supune şi percepţia este pretutindeni Al Şaptelea Mare Element este conştiinţa Ananda, hai să privim acele izvoare şi iazuri din minunatul crâng Jetavana, oferit Frăţiei de piosul negustor Anathapindika Conştiinţa sălăşluieşte în calm, străbătând pretutindeni în întregile lumi fenomenale şi cuprinzând toate cele zece colţuri ale universurilor fără număr, dar la contactul ochilor noştri cu izvoarele şi iazurile, satori apare sub formă de conştiinţă a percepţiei vederii izvoarelor şi iazurilor De ce pui încă întrebări în ceea ce priveşte locul în care ea există? Conştiinţa se supune, conştiinţa este pretutindeni, căci unde se duce această conştiinţă atunci când nu există niciun fel de privelişti şi gânduri? Ananda, în mod firesc, nu ai ştiut niciodată că, în interiorul Pântecelui lui Tathagata, natura esenţială a conştiinţei este iluminatoare şi inteligentă, adică, de pildă, ea nu este nici conştientă de percepţia vederii izvorului şi heleşteielor, nici non-conştientă, ea este conştientă de Dharma Ne-lucrurilor Ananda, vei spune oare că acea piatră şi acel heleşteu sunt două lucruri diferite? Ar fi mai bine dacă ai spune că fiecare din ele este un Buddha şi că noi nu avem nevoie decât de un Buddha, deoarece toate lucrurile sunt Ne-lucruri, şi că toate lucrurile sunt prin urmare nişte Buddha Aceasta este Cunoaşterea Diamantului, tot restul este cunoaştere despre valuri şi baloane de săpun Această intuiţie iluminată este adevărata ta Esenţă a Conştiinţei şi este asemenea naturii intrinsece a spaţiului La care Ananda şi întreaga adunare, după ce au primit această îndrumare minunată şi profundă din partea Stăpânului Tathagata şi după ce au ajuns la o stare de acord perfect al minţii şi la o dezrobire completă a minţii de toate amintirile, gândurile şi dorinţele, au devenit liberi atât cu trupul, cât şi cu spiritul Fiecare dintre ei a înţeles clar că spiritul poate ajunge în toate cele zece colţuri ale universului şi că percepţia vederii poate să ajungă şi ea în cele zece colţuri Le era la fel de clar ca şi un fir de iarbă ţinut în mână Au înţeles că toate fenomenele de pe lume nu erau decât spiritul lor minunat, inteligent şi originar, al Iluminării, trupurile lor fizice născute din părinţii lor păreau asemenea unor fire de praf purtate prin spaţiul liber al celor zece colţuri ale universului Cine ar fi observat existenţa lor? Trupul lor fizic era asemenea unui bob de spumă plutind deasupra unui ocean imens şi nestrăbătut, neavând nimic distinctiv care să indice de unde vine şi, dacă ar dispărea, unde s-a dus Şi-au dat seama foarte clar că dobândiseră, în sfârşit, propriul spirit minunat, un spirit care era permanent şi indestructibil Prin urmare, întreaga adunare, cu palmele împreunate a adoraţie, şi-a arătat supunerea faţă de Stăpânul ei Buddha, cu cel mai mare respect şi sinceritate, ca şi cum şi-ar fi dat seama pentru prima oară de valoarea transcendentă a acestuia Apoi au cântat împreună, lăudând gloria Stăpânului lor Tathagata şi exprimându-şi sincerul devotament faţă de el Buddha a încheiat îndrumările spunând: â€” Ananda, în ce priveşte propriul trup, când îl priveşti te uimeşte să auzi cum cauzele şi condiţiile care acţionează în combinaţie nu sunt nici cauza, nici ne-cauza lui Ananda, tu nu datorezi apariţia trupului tău în această lume doar seminţei tatălui tău, pântecelui mamei tale sau hranei: nu datorezi apariţia trupului tău nici uneia dintre ele, dacă ar fi aşa tu nu ai fi aici, şi nici nu datorezi apariţia trupului tău tuturor celor trei împreună, sămânţă, pântece şi hrană Trupul tău îşi datorează apariţia acelui ceva care aştepta deja în linişte, puritate şi vid şi care a reacţionat la acţiunea seminţei, pântecelui şi hranei, iar dacă nu ar fi existat acţiunea, el nu ar fi reacţionat şi nu ar fi apărut, ci ar fi rămas ca atare, în Mintea Pură a Iluminării Trupul tău este dovada doar a faptului că dacă sămânţa este pusă în pântece şi hrana este asigurată, apare un trup De ce? Dacă sămânţa tatălui tău nu ar fi fost pusă în pântecele mamei tale şi hrănită, nu ar fi apărut nimic, ci ar fi rămas ca atare, în Mintea Iluminării Spui că trupul tău îşi datorează apariţia seminţei tatălui tău? Cum se face că sămânţa unui bărbat, din interiorul lui, nu dă naştere unui copil? Îşi datorează apariţia pântecelui mamei tale? Atunci pântecele femeilor ar da naştere unor astfel de trupuri pretutindeni şi pentru totdeauna, în loc să trebuiască să aştepte inseminarea, aşa cum se întâmplă Îşi datorează apariţia hranei? Atunci ai putea produce trupuri precum acestea aruncând hrană în mare sau pe un pat de pietre Oare nu îşi datorează apariţia nici uneia dintre acestea? În lipsa seminţei, a pântecelui şi a hranei, trupul tău nu ar fi apărut Îşi datorează apariţia tuturor acestor trei împreună? Apariţia trupului tău se datorează celor Şapte Mari Elemente pe care combinaţia naşterii le-a pus în mişcare, le-a combinat şi le-a transformat, dar aceste elemente nu îşi au originea în acea combinaţie, ci dincolo de ea, în propria lor Esenţă Unică şi Calmă Trupul tău este doar un dirijor al unor elemente misterioase sălăşluind pretutindeni, care se adaptează perfect la geneza şi continuarea lui şi reacţionează în modul lui, dar elementele însele sunt netulburate, nenăscute şi nu sunt expuse distrugerii atunci când trupul este aruncat în focul funerar şi este ars Un trup dovedeşte doar că inseminarea unei femei de către un bărbat contribuie la apariţia trupurilor, adică activitatea renaşterii, iar misterul este că trupul este cu adevărat produs de minte şi cu adevărat independent de corporalitatea lui! Acesta este motivul pentru care despre trupul tău, fiind o simplă figură de stil, nu se poate spune nici că e existent, nici nonexistent, nici cauzat, nici ne-cauzat, deoarece în Mintea Esenţială a Iluminării care este trează dincolo de orice concepţie nicio astfel de discriminare nu îşi are locul În timp ce privesc trupul tău, îmi dau seama că el este doar o inflorescenţă vizionară din vid, nu are nicio priză la Realitate De unde vin elementele care îi dau trupului tău corporalitate, şi cum rezidă ele aici? Ananda, ele vin de pretutindeni; aceasta este Marea Misterului Ananda, trupul tău este ca un gând, este o formă nepermanentă care se materializează pentru o vreme în esenţa permanentă a Minţii Esenţa gândirii şi esenţa Minţii sunt una şi aceeaşi, desigur, dar forma este doar o toană trecătoare care este complet ignorată în Esenţa Omniscientă a Minţii pe care noi o numim Pântecele lui Tathagata pentru scopul predării, ea nu este considerată nici drept existentă, nici nonexistentă Cine ar observa-o? – precum o oglindă copilul înfumurat, Ananda? Oamenii sfinţi reuniţi, fiecare dintre ei simţindu-se asemenea cuiva care a moştenit un palat magnific prin generozitatea unui Rege ceresc, dar pe care nu îl poate lua în posesie fără să treacă mai întâi prin uşa Iluminării în Camera Strălucitoare a Înţelepciunii Perfecte, greu de atins, s-au prosternat la picioarele Marelui Stăpân şi, cu Ananda ca purtător de cuvânt firesc al lor, l-au implorat să le dea şi alte îndrumări sacre, în ceea ce priveşte punctul de plecare efectiv al devotamentului şi practicii lor disciplinare, dorindu-şi fără îndoială, fiecare dintre ei, să atingă inteligenţa şi intuiţia Stăpânului Buddha Ananda a încheiat spunând: â€” Te rugăm, Nobile Stăpân, arată-ne cum să scăpăm de toate condiţiile ademenitoare şi astfel să ne încurajezi pe toţi aceia dintre noi care suntem încă arhaţi practicanţi să ne concentrăm mintea asupra căii drepte Cel Binecuvântat a răspuns, cu tonul compasiunii blânde şi întristate, punându-şi cu bunătate mâna pe capul lui Ananda: â€” Ananda, în trupul tău există un element al durităţii, al pământului, există un element al fluidităţii, al apei, există un element al căldurii, al focului, şi un element al respiraţiei şi mişcării, elementul vântului Trupul este în robie faţă de aceste Patru Mari Elemente, iar aceste patru constrângeri împart mintea ta calmă, misterioasă, intuitivă şi iluminatoare în astfel de compartimente precum senzaţiile şi percepţiile vederii, auzirii, gustării, mirosirii şi atingerii, şi ale concepţiilor şi discriminărilor consecvente ale gândirii, care fac ca mintea ta iluminată să cadă în cele cinci pângăriri corespondente ale acestei lumi malefice, de la începutul ei, şi care vor continua să facă astfel până la sfârşitul ei Care sunt aceste pângăriri, Ananda? Care este natura lor? Să luăm în considerare diferenţa dintre apa proaspătă şi pură de izvor şi substanţe precum praful, cenuşa şi nisipul Dacă acestea sunt amestecate, apa devine opacă şi murdară La fel este şi cu cele cinci pângăriri şi mintea Ananda, când priveşti în spaţiul vast care se întinde dincolo de univers, natura spaţiului şi natura percepţiei vederii nu interferează una cu cealaltă, iar dacă se amestecă împreună nu există nicio linie despărţitoare care să le limiteze individualitatea Dar dacă există doar spaţiu vid, fără niciun fel de sori şi planete în el, atunci spaţiul îşi pierde substanţialitatea De asemenea, concepţia vederii privind în spaţiu fără să fie nimic de văzut îşi pierde sensibilitatea Dar, aşa cum există acest fenomen fals a două concepţii arbitrare – sori şi planete care se mişcă în spaţiu şi percepţia falsă a vederii, toate împletite împreună –, la fel există nenumăratele aparenţe false ale diferenţelor din universuri Dat fiind că nu îţi dai seama în mod clar şi continuu că totul nu este decât o halucinaţie alcătuită din elemente ale minţii, riduri ignorante de la suprafaţa ei, rămâi în continuare o victimă a acestei prime pângăriri a Individuaţiei, a „distingerii” vederii şi percepţiei care este baza ignoranţei Aceasta este prima pângărire, Pângărirea Ignoranţei Discriminatoare Apoi, după ce ai perceput masa fenomenelor ca fiind un talmeş-balmeş de diferenţe, procesele minţii tale amestecate cu procesele trupului se împletesc împreună în false închipuiri care constituie cea de-a doua pângărire, în care observi detalii şi ajungi la concepţii eronate despre diferenţele de formă, fără a-ţi da seama că substanţa unei forme nu este diferită de substanţa altei forme Există vreo diferenţă între substanţa luminii şi substanţa umbrei? Aceasta este a doua pângărire, Pângărirea Formei Din nou, după ce ţi-ai format noţiunea de formă şi detalii, în concordanţă cu procesele conştiente din interiorul minţii tale şi incluzând intuiţia ta pură, concepi o dorinţă sau aversiune faţă de aceste forme diferite Aceasta este a treia pângărire, Pângărirea Dorinţei Din nou, după ce ai conceput dorinţa bazată pe noţiunea formei discriminate şi după ce observi cum una duce la alta, aderi la aceste lucruri, fără să-ţi dai seama ce sunt ele, anume iluzii obiective Mintea ta este în mod continuu într-un proces de schimbare, de dimineaţă până seara, şi de fiecare dată când gândurile tale se schimbă, tu încerci să le manifeşti şi să le perpetuezi printr-un anumit tip de activitate creatoare în lumea terestră Şi de fiecare dată când acţiunile tale, condiţionate de Karma ta, iau formă, ele transformă de asemenea vieţile conştiente Aceste închipuiri false împletite determină fiinţele conştiente să se ataşeze de lucrurile pe care ele le doresc Dorinţa se dă drept prieten, dar în secret e un inamic Aceasta este a patra pângărire, Pângărirea Ataşamentului În sfârşit, percepţiile tale ale vederii, auzirii, atingerii, gândirii, mirosirii şi gustării nu implică nicio diferenţă de natură a lor în Esenţa pură a Minţii şi sunt adaptate reciproc, dar când sunt puse în opoziţie unele cu altele, ele dezvăluie diferenţe anormale, devin reciproc incompatibile Astfel iau naştere conflicte interne şi externe, care, deşi imaginare şi pur mentale, conduc la epuizare, suferinţă, îmbătrânire şi decrepitudine Aceasta este a cincea pângărire, Pângărirea Decrepitudinii, Bătrâneţii, Bolii şi Morţii Ananda, de ce suferi de pe urma decrepitudinii din cauză că te-ai ataşat de dorinţa faţă de o anumită formă pe care nu ar fi trebuit să o individuezi niciodată? Ananda! De fiecare dată când, în timp ce practici meditaţia sfântă, un gând vagabond se vâră în mintea ta calmă, verifică-l de la capăt, cu ajutorul sitei celor cinci pângăriri, vezi-l clar, urmăreşte-i efectul decrepitudinii care îţi distruge liniştea şi totul din cauza ataşamentului faţă de el, care se datorează dorinţei, care se datorează formei, care se datorează ignoranţei discriminatoare Acelaşi lucru este valabil şi pentru pasiunile malefice, atunci când ele se nasc în Mintea ta în tensiunea acţiunii, verifică pasiunea cu ajutorul sitei celor cinci pângăriri şi întreabă-te: „Ananda, de ce îţi îngădui să cazi în suferinţă şi decrepitudine ataşându-te de dorinţa de a discrimina şi de a pune stăpânire pe această formă care este doar o idee imaginară în realitate?” Ananda! Dacă doreşti ca percepţiile tale senzoriale şi înţelegerea ta conştientă să fie în armonie cu bucuria permanentă a purităţii naturale a lui Tathagata, trebuie mai întâi să smulgi aceste rădăcini ale morţii şi renaşterii care au fost sădite pe furiş de aceste cinci tipuri de pângăriri, anume pângăririle ignoranţei discriminatoare, formei, dorinţei, ataşamentului, decrepitudinii, şi apoi să începi practica concentrării atenţiei tale asupra minţii pure şi esenţiale a non-morţii şi non-renaşterii Da, Ananda, stai aşezat în linişte, sub un copac sau oriunde te-ai afla, închide ochii, respiră încet şi senin, destinde-ţi ghemul din stomac, relaxează-te, odihneşte-te, aminteşte-ţi Lumina şi gândeşte-te: „Aceasta este mintea pură şi esenţială a non-morţii şi non-renaşterii, această esenţă strălucitoare este realitatea sfântă, tot restul este un vis” Căci atunci când se înţelege faptul că nimic nu este născut şi nimic nu dispare, atunci nu mai există nicio modalitate de a admite existenţa şi non-existenţa, iar mintea devine calmă Cu ajutorul calmului minţii tale eşti în măsură să transfigurezi această minte falsă a morţii şi renaşterii în Mintea Intuitivă adevărată şi clară, iar prin asta să realizezi esenţa minţii primordiale, iluminatoare şi intuitivă Ar trebui să faci din asta punctul de plecare al practicii tale Dacă doreşti să îţi linişteşti mintea şi să îi redai puritatea ei originară, trebuie să procedezi ca şi cum ai purifica un vas cu apă tulbure Întâi o laşi să stea până când sedimentele se depun pe fund, iar apa va deveni pură, ceea ce corespunde stării minţii de dinainte ca pângăririle pasiunilor malefice să o tulbure Apoi separi cu atenţie apa pură care este starea minţii după ce cele cinci pângăriri ale ignoranţei, formei, dorinţei, ataşamentului şi decrepitudinii au fost înlăturate cu totul Când mintea va deveni calmă şi concentrată într-o unitate perfectă, atunci toate lucrurile vor fi văzute nu în separarea lor, ci în unitatea lor în care nu există niciun loc pentru ca pasiunile malefice să intre şi care este în deplină concordanţă cu puritatea misterioasă şi indescriptibilă a nirvanei Ananda! Să nu crezi nicio clipă că, din cauză că gândurile accidentale şi momentane sunt oprite, mintea se opreşte şi ea Este exact la fel ca sunetul accidental şi momentan atunci când eu lovesc gongul, când sunetul se stinge şi se lasă o tăcere perfectă, capacitatea ta de a auzi s-a stins şi ea? Nu este potrivit ca tu să spui că, dacă gândirea ta este separată de condiţii arbitrare precum apariţia şi dispariţia, moartea şi renaşterea, percepţia gândirii nu are nicio natură esenţială proprie Toate fiinţele conştiente, încă din timpul neînceput, au tânjit dintotdeauna după privelişti minunate, sunete muzicale, senzaţii beatifice, arome extraordinare şi parfumuri încântătoare, care să le umple minţile gânditoare cu gânduri nesfârşite, făcându-le să fie mereu active, gândindu-se că Mintea trebuie folosită, fără să-şi dea seama vreodată că ea este imposibil de folosit; fără să-şi dea seama vreodată că, prin natură, ea este pură, misterioasă şi permanentă şi Gol Divin, făcându-le astfel ca, în loc să urmeze calea permanenţei, să sucombe celor cinci pângăriri şi să urmeze curentul morţilor şi renaşterilor trecătoare În consecinţă, a existat un şir nesfârşit de vieţi, repetându-se mereu, pline de contaminări, nepermanenţă şi suferinţă Aceste vieţi, Ananda, aceste forme sunt asemenea unor păsări moarte căzute la pământ Este potrivit în acest caz să întrebăm dacă forma este fericită sau nu? Ananda, dacă ai putea doar să înveţi să te eliberezi din această robie faţă de morţi şi renaşteri şi de această teamă de nepermanenţă, şi să înveţi să-ţi concentrezi mintea asupra naturii ei adevărate şi permanente de Permanenţă, care este o activitate cu neputinţă de conceput, neavând nimic de-a face cu timpul sau graba, deoarece ea aparţine Celui-Care-Este-Deja-Bun (Sugata), atunci eterna Strălucire te va ilumina şi toate percepţiile individualizate şi discriminate ale fenomenelor obiective, organele de simţ, închipuirile false, sinele şi non-sinele vor dispărea, căci fenomenele minţii-creier care gândeşte sunt doar lucruri goale şi trecătoare, emoţiile diferenţiate ale conştiinţei tale muritoare sunt doar fenomene efemere Dacă poţi învăţa să ignori aceste două iluzii fundamentale – morţile şi renaşterile şi teama de nepermanenţă – şi să te agăţi strâns de Permanenţa pe care o percepe Ochiul Dharmei, pe care până acum tu ai considerat-o a fi o vedere instinctivă minoră şi ireală care nu are loc într-o lume aglomerată a faptelor, dar pe care acum o vezi ca pe singura realitate, într-adevăr, iar restul ca pe un spectacol de păpuşi care urcă şi coboară în fugă muntele-Buddha, atunci nu trebuie să ai nicio teamă de eşec, Ananda, nicio teamă, într-adevăr, în ce priveşte ajungerea la Iluminarea Supremă şi Sacră Dintr-odată a părut că toţi copacii din crângul lui Jeta şi toate valurile care clipoceau pe malurile lacurilor lui cântau muzica Dharmei şi toate razele încrucişate de strălucire erau asemenea unei reţele splendide bătute cu pietre preţioase şi arcuindu-se deasupra lor O astfel de privelişte minunată nu fusese niciodată imaginată de sfinţii credincioşi strânşi laolaltă, ea reducându-i la tăcere şi evlavie Fără să-şi dea seama, au intrat în pacea beatifică a Samadhi-ului de diamant, adică fiecare dintre ei a ascultat imediat vuietul intens şi misterios al tăcerii, toţi cei , şi deasupra lor au părut că se lasă ca o ploaie blândă petalele moi ale multor flori de lotus diferit colorate – albastru şi stacojiu, galben şi alb –, amestecându-se toate unele cu altele şi reflectându-se în spaţiul liber al cerului, în toate nuanţele spectrului Mai mult, toate diferenţierile munţilor din minţile lor, precum şi mările, râurile şi pădurile lumii suferind de Saha s-au amestecat împreună şi au dispărut, lăsând în urma lor doar unitatea împodobită cu flori a Cosmosului Primordial În centru, aşezat pe un lotus pur, l-au văzut pe Tathagata, Cel Deja Aşa, Perla şi Stâlpul lumii La care Manjusri s-a adresat Stăpânului său Buddha, spunând: â€” Binecuvântate Stăpân! De vreme ce Stăpânul meu a coborât din Tărâmurile Îngerilor în această lume suferindă a reîncarnării, el ne-a ajutat nespus prin minunata şi iluminatoarea lui Învăţătură La început am primit această Învăţătură cu ajutorul simţului nostru al auzului, dar atunci când devenim pe deplin capabili să ne dăm seama de Învăţătură, ea devine a noastră cu ajutorul unei Facultăţi Transcendentale a Auzului Asta face ca trezirea şi desăvârşirea unei Facultăţi Transcendentale a Auzului să fie de mare importanţă pentru fiecare novice Pe măsură ce dorinţa de a ajunge la Samadhi se adânceşte în mintea oricărui discipol, el îl poate atinge, cu siguranţă, prin intermediul Organului său Transcendental al Auzului La început, novicele poate să îşi concentreze atenţia asupra Sunetului Intrinsec al Realităţii care este absenţa sunetului, Auzul Vidului Sublim, doar uneori sau în spaţii închise, sau în mijlocul veghii lipsite de adiere a nopţii, când toate făpturile par să doarmă, iar liniştea profundă şi răsunătoare îţi umple urechea El îl recunoaşte de îndată drept Auzul Etern care a avut loc în propria lui Minte Esenţială şi pură a non-morţii şi non-renaşterii încă din timpul neînceput Stăpâne, în tăcere el aude cum o învăţătură îşi urmează cursul! Mai târziu, el învaţă să o audă pretutindeni şi în orice condiţii Pentru multe kalpa – la fel de numeroase precum particulele de nisip din fluviul Gange – Avaloki Tesvara Buddha, Cel Care Aude şi Răspunde Rugăciunilor, Bodhisattva Celei Mai Blânde Compasiuni, a manifestat Învăţătura Sacră Fără Cuvinte în toate tărâmurile-Buddha din cele zece colţuri ale universului şi a dobândit Puterile Transcendentale ale Libertăţii şi Netemerii nemărginite şi a jurat să emancipeze toate fiinţele conştiente din servitutea şi suferinţa lor Cât de dulce şi misterios este Sunetul Transcendental al lui Avaloki-Tesvara! Este Sunetul Dumnezeiesc pur Este murmurul reţinut al mareei care acoperă ţărmul Sunetul lui misterios aduce eliberare şi pace pentru toate fiinţele conştiente care, în suferinţa lor, strigă după ajutor; le aduce o senzaţie de permanenţă celor care caută cu adevărat realizarea păcii nirvanei În timp ce eu mă adresez Stăpânului meu Tathagata, el aude, în acelaşi timp, Sunetul Transcendental al lui Avaloki-Tesvara Este ca şi cum, în timp ce noi stăm în izolarea tăcută a practicii Dhyanei, ne-ar ajunge la urechi sunetul unor bătăi de tobă, iar dacă minţile noastre rămân netulburate şi calme la auzirea sunetelor, aceasta este natura adaptării desăvârşite Trupul creează senzaţie venind în contact cu ceva, vederea ochilor este zăgăzuită de opacitatea obiectelor, iar lucrurile stau similar cu simţul mirosului şi gustului, dar diferit cu mintea-creier discriminatoare Gândurile apar, se amestecă şi trec În acelaşi timp, ea este conştientă de sunetele din încăperea alăturată şi de sunetele care au venit de la mare depărtare Celelalte simţuri nu sunt atât de rafinate precum simţul auzului; natura auzului este adevărata realitate a transcenderii Esenţa sunetului este simţită atât în mişcare, cât şi în tăcere, ea trece de la existent la nonexistent Când nu există niciun sunet, se spune că nu există nici auzire, dar asta nu înseamnă că auzul şi-a pierdut disponibilitatea Într-adevăr! Când nu există niciun sunet, auzul este cât se poate de vigilent, iar când există sunet, natura auzului este cel mai puţin dezvoltată Dacă vreun discipol poate fi eliberat de aceste două iluzii ale apariţiei şi dispariţiei, adică de moarte şi renaştere, el a atins adevărata realitate a permanenţei Chiar şi în vis, când orice gândire intră în repaus, natura auzului este încă vigilentă Este asemenea unei oglinzi a iluminării care este transcendentă faţă de mintea gânditoare, deoarece ea este dincolo de sfera conştientă atât a trupului, cât şi a minţii În această lume Saha, doctrina Sunetului Transcendental, intrinsec, poate fi răspândită pretutindeni, dar fiinţele conştiente rămân, în ansamblul lor, ignorante şi indiferente faţă de propriul auz intrinsec Ele reacţionează doar la sunete fenomenale şi sunt tulburate atât de sunetele muzicale, cât şi de cele disonante În ciuda minunatei memorii a lui Ananda, el nu a fost în măsură să evite să apuce pe o cale greşită A plutit în derivă pe o mare necruţătoare Dar dacă el şi-ar îndepărta doar mintea de la curentul în derivă al gândurilor, şi-ar putea recupera curând înţelepciunea sobră a Minţii Esenţiale Ananda! Ascultă-mă! M-am bazat întotdeauna pe învăţătura Stăpânului Buddha ca să mă ducă la Sufletul Dharma indescriptibil al Samadhi-ului de Diamant Ananda! Ai căutat învăţătura secretă din toate tărâmurile-Buddha fără să ajungi mai întâi la emanciparea faţă de dorinţele şi intoxicările propriilor tale contaminări şi ataşamente, cu rezultatul că ai adunat în memoria ta o imensă cantitate de cunoştinţe lumeşti şi ai construit un turn de erori şi greşeli Ai deprins Învăţăturile ascultând cuvintele Stăpânului Buddha şi apoi încredinţându-le memoriei De ce nu ai învăţat de la tine însuţi ascultând sunetul intrinsec al Dharmei dinăuntrul propriei minţi şi apoi practicând reflecţia asupra lui? Percepţia auzului transcendental nu este produsă prin vreun proces natural aflat sub controlul propriei tale voinţe Uneori, când reflectezi asupra auzului tău transcendental, un sunet întâmplător îţi solicită dintr-o dată atenţia, iar mintea ta le desparte, le discriminează şi este perturbată în acest mod Imediat ce poţi ignora sunetul fenomenal, noţiunea unui sunet transcendental ia sfârşit, iar tu vei realiza auzul intrinsec Imediat ce această percepţie senzorială a auzului revine la originea ei şi îi înţelegi în mod clar falsitatea, mintea înţelege instantaneu falsitatea tuturor percepţiilor senzoriale şi este emancipată neîntârziat din robia vederii, auzirii, mirosirii, gustării, atingerii şi gândirii, căci acestea sunt toate deopotrivă viziuni iluzorii şi amăgitoare ale irealităţii, şi toate cele trei mari domenii ale existenţei sunt văzute ca fiind ce sunt ele cu adevărat, flori imaginare din aer Imediat ce percepţia înşelătoare a auzului este emancipată, toate fenomenele obiective dispar şi Mintea ta Intuitivă a Esenţei devine perfect pură Imediat ce ai ajuns la această Puritate Supremă a Minţii-Esenţă, Strălucirea ei Intrinsecă va lumina spontan şi în toate direcţiile, iar în timp ce tu stai în meditaţie liniştită, mintea va fi în perfectă concordanţă cu Spaţiul Pur Ananda! Când te vei întoarce la lumea fenomenală, aceasta va părea asemenea unei viziuni dintr-un vis Iar experienţa ta cu fecioara Pchiti va părea asemenea unui vis, şi propriul tău trup îşi va pierde soliditatea şi permanenţa Va părea ca şi cum fiecare fiinţă umană, bărbat şi femeie, ar fi doar o manifestare a vreunui magician abil, toate activităţile sale fiind sub controlul acestuia Sau fiecare fiinţă umană va părea asemenea unei maşini automate care, odată pornită, merge de una singură, dar, imediat ce ea îşi pierde puterea motrice, nu doar că toate activităţile ei încetează, dar însăşi existenţa lor dispare La fel este şi cu cele şase organe de simţ, care sunt fundamental dependente de un unic spirit unificator şi iluminator, dar care au ajuns, din ignoranţă, să fie împărţite în şase compuşi şi concordanţe semi-independente Dacă un organ se emancipează şi se întoarce la originea lui, acestea sunt atât de strâns unite în originea lor fundamentală, încât toate celelalte organe îşi vor înceta şi ele activitatea imediat Şi toate impurităţile lumeşti vor fi purificate printr-un singur gând, iar tu vei ajunge la puritatea minunată a Iluminării perfecte Dacă rămâne o contaminare minusculă a ignoranţei, trebuie să exersezi cu toată seriozitatea, până când atingi Iluminarea perfectă, adică Iluminarea unui Tathagata Toţi Fraţii din această Mare Adunare, şi tu, Ananda, ar trebui să inversaţi percepţia externă a auzului şi să ascultaţi lăuntric sunetul perfect unificat şi intrinsec al propriului spirit-esenţă, căci imediat ce veţi ajunge la acordul desăvârşit, veţi ajunge la iluminarea supremă Aceasta este singura cale către nirvana, care a fost urmată de toţi acei Tathagata ai trecutului Mai mult, toţi bodhisattva-mahasattva din prezent şi toţi cei din trecut trebuie să spere la iluminarea desăvârşită Nu doar că Avaloki-Tesvara a ajuns la iluminarea desăvârşită în epoci de mult apuse prin această Cale de Aur, ci în prezent eu însumi sunt unul dintre ei Stăpânul ne-a întrebat ce mijloace eficiente a folosit fiecare dintre noi pentru a urma această Nobilă Cale către Nirvana Eu depun mărturie că mijloacele folosite de Avaloki-Tesvara sunt cele mai eficiente, de vreme ce toate celelalte mijloace trebuie să fie sprijinite şi îndrumate de Puterile Transcendentale ale Stăpânului Buddha Chiar dacă cineva îşi abandonează toate angajamentele sale lumeşti, el totuşi nu poate întotdeauna să practice cu ajutorul acestor diverse mijloace; ele sunt mijloace speciale, potrivite discipolilor începători şi avansaţi, dar pentru neiniţiaţi, această metodă comună de concentrare a minţii asupra simţului auzului, îndreptându-l spre interior prin această Uşă a Dharmei pentru a auzi Sunetul Transcendental al Spiritului lui Esenţial, este foarte potrivită şi înţeleaptă O, Stăpâne Binecuvântat! Mă plec în faţa Pântecelui Intrinsec al Stăpânului meu Tathagata, care este imaculat şi inefabil în libertatea lui perfectă faţă de orice contaminare sau întinare, şi mă rog la Stăpânul meu să îşi extindă compasiunea nemărginită de dragul tuturor discipolilor lui viitori, astfel încât eu să pot continua să îi învăţ pe Ananda şi pe toate fiinţele conştiente ale acestei kalpa să aibă încredere în această minunată Uşă a Dharmei către auzul intrinsec al propriei minţi esenţiale, care poate fi atins cu certitudine prin acest foarte eficient mijloc Dacă oricare discipol ar urma pur şi simplu acest mijloc intuitiv de concentrare a minţii prin practicarea Dhyanei asupra acestui organ al auzului transcendental, toate celelalte organe de simţ ar intra în curând în armonie perfectă cu el şi, astfel, prin acest unic mijloc al auzului intrinsec, el ar ajunge la cuprinderea perfectă ce nu dispare a minţii lui adevărate şi esenţiale Apoi Ananda şi întreaga mare adunare au fost purificaţi la trup şi minte Au dobândit o înţelegere profundă şi o intuiţie clară a naturii iluminării Stăpânului Buddha şi a experienţei celui mai înalt extaz în meditaţie Samadhi Erau încrezători asemenea unui om care e pe punctul de a pleca cu o treabă importantă într-o ţară îndepărtată, deoarece ştiau traseul pe care vor pleca şi se vor întoarce Toţi discipolii din această mare adunare şi-au realizat propria esenţă a minţii şi, în consecinţă, şi-au propus să trăiască izolaţi de toate complicaţiile şi întinările lumeşti şi să se menţină mereu în strălucirea pură a Ochiului Dharmei Stăpânul Buddha le-a recomandat, în concluzie, următoarele reguli de Disciplină celor care, fără îndoială, doreau să ajungă la stadiul de Mare Fiinţă Înţeleaptă (bodhisattva-mahasattva) în această viaţă Concentrează-ţi mintea Urmează preceptele Practică Dhyana „Concentrează-ţi mintea” înseamnă să rămâi înţelept şi pur, în mod continuu, să vezi lucrurile aşa cum sunt şi să nu te laşi păcălit crezând în „realităţile” lor respective, şi astfel să încetezi să mai fii ataşat de ele Asta este asemenea unui om care se trezeşte în mijlocul nopţii în faţa adevărului suprem şi definitiv şi dă din cap cu satisfacţie, spunând: „Totul este acelaşi lucru” El se trezeşte din somnul fără vise al golului perfect unificat în care nu exista nicio astfel de concepţie precum „unificarea perfectă” şi vede că toate fiinţele create sunt acelaşi lucru în privinţa vidului, că ele sunt manifestări de suprafaţă într-o mare perfect vidă a Realităţii Unice, că ele nu sunt părţi individualizate, ci o singură şi întreagă Este-itate, toate Acelaşi „Urmează preceptele” înseamnă să aderi strict la cele patru reguli principale ale purităţii, astfel încât, discipolul eliberându-se de intoxicări, devine liber de suferinţă şi, prin urmare, devine liber de samsara şi de toate concepţiile ei profanatoare, întristate şi amăgitoare ale morţii şi renaşterii Preceptele se bazează pe bunătate faţă de toate făpturile vii şi sunt auto-purificatoare „O, călugări, goliţi această barcă!!! Dacă ea va fi golită, va pluti iute; dacă aţi îndepărtat pasiunea şi ura, veţi merge în nirvana ” Cele Patru Precepte sunt: Trezeşte-te, înfrânează dorinţa sexuală, dorinţa sexuală duce la multiplicitate, vrajbă şi suferinţă Trezeşte-te, înfrânează tendinţa către răutate faţă de ceilalţi, răutatea este ucigaşul vieţii înţelepciunii Trezeşte-te, înfrânează lăcomia şi furtul, ar trebui să îţi priveşti trupul nu ca fiind al tău, ci ca fiind una cu trupurile tuturor celorlalte fiinţe conştiente Trezeşte-te, înfrânează nesinceritatea secretă şi minciuna, nu ar trebui să existe niciun fel de falsitate în viaţa ta, nu există nimic ascuns într-o strop de rouă care se sparge „Practică Dhyana” înseamnă să îţi faci o practică regulată din a medita în transa sfântă, astfel încât să ajungi la Extazul în Meditaţie Samadhi şi la Graţiile şi Puterile Spirituale Samapatti care sunt stările de eliberare din această lume samsarică, aşa cum arată toţi Cei Măreţi şi Treziţi din trecut, prezent şi viitor Când Stăpânul Buddha şi-a terminat îndrumarea, care este consemnată în Sutra Surangama, mare bucurie a apărut în inimile tuturor celor prezenţi, bhikshu şi bhikshuni, discipoli mireni de ambele sexe, Mari Fiinţe Înţelepte, Buddha-Practicanţi, Sfinţi, Arhaţi şi Regi puternici proaspăt convertiţi Toţi şi-au arătat supunerea sinceră şi umilă faţă de Buddha şi au plecat cu inimi recunoscătoare şi bucuroase Devadatta a devenit faimos după aceea prin încercarea de a înfiinţa o nouă sectă a lui, cu reguli mai severe şi mai stricte decât cele prescrise de Buddha A dobândit o mare abilitate în magia lumească, inclusiv în hipnotism Pe aceasta a practicat-o pe tânărul prinţ Ajatasutru, fiul piosului Bimbisara, făcându-l să ia hotărârea de a-şi ucide tatăl După ce a devenit rege al Magadhei, Ajatasutru a pus să se construiască o mănăstire specială pentru Devadatta Acesta a avut câştig de cauză şi l-a făcut pe noul rege să îl ajute în a-l alunga pe Gautama de la conducerea Frăţiei Sangha, pretinzând că bătrâneţea îl copleşise pe Cel Binecuvântat Ignorând această nebunie, Buddha a spus despre vărul său: â€” Este asemenea cuiva care încearcă să polueze oceanul cu un borcan cu otravă Văzând că intriga lui de a smulge puterea de la Cel Binecuvântat a eşuat şi nedându-şi seama că Cel Binecuvântat nu gândea în termeni de „putere” sau „slăbiciune”, Devadatta a purces la a complota împotriva vieţii lui Bande de asasini au fost trimise pentru a-l ucide pe Stăpân, dar aceştia au fost convertiţi imediat ce l-au văzut şi l-au auzit predicând, cuceriţi fiind de comportarea lui iubitoare şi demnă Stânca răsturnată de pe dealul Gridhrakuta pentru a-l lovi pe Maestru s-a despicat în două şi, din fericire, ambele bucăţi au trecut pe alături fără să îi provoace mult rău Unui elefant beat i s-a dat drumul pe drumul regal, exact la momentul în care Cel Binecuvântat venea pe acea cale; matahala sălbatică şi duşmănoasă l-a privit pe Buddha şi şi-a venit imediat în fire, aplecându-se şi devenind docilă în prezenţa lui, căci, asemenea Sfântului Francisc din Assisi, Cel Binecuvântat avea o putere stranie asupra animalelor Cu mâna ca o floare de lotus, Maestrul a mângâiat animalul pe cap, aşa cum luna luminează un nor trecător, şi a spus: â€” Micul elefant doboară pădurea ţepoasă şi, preţuindu-l, noi ştim că el poate fi de folos oamenilor; dar norul care înlătură durerea bătrâneţii de elefant, asta nimeni nu poate îndura Tu! Cel înghiţit de mlaştina durerii! Dacă nu renunţi acum la dorinţă, furie şi amăgire, ele vor spori şi mai mult şi vor creşte Elefantul pe nume Dhanapalaka, pe ale cărui tâmple curge o sevă înţepătoare şi care e atât de greu de stăpânit, nu înghite o îmbucătură când e legat; elefantul tânjeşte după crângul elefanţilor (Dhammapada) Discipolilor lui, Buddha le-a spus: â€” În tăcere îndur asuprirea, aşa cum elefantul îndură în luptă săgeata trimisă din arc; căci lumea este arţăgoasă Ei merg cu un elefant domesticit la luptă, regele se suie pe un elefant domesticit, cel domesticit este cel mai bun printre oameni, acela care îndură în tăcere asuprirea Catârii sunt buni dacă sunt domesticiţi, la fel caii nobili Sindhu şi elefanţii cu fildeşi mari; dar cel care se domesticeşte pe sine este încă şi mai bun Astfel, Cel Binecuvântat se adresa atât lui Devadatta, urzitorul, cât şi lui Rahula, merituosul lui fiu Devadatta era privit de membrii Ordinului drept un „nebun” tipic Fiecare Bhikshu iluminat înţelegea şi credea că Devadatta avea să revină iar ca Buddha, ştiind că toate lucrurile sunt la fel în Realitatea Supremă a Anuttara-Samyak-Sambodhi (Înţelepciunea Cea Mai Înaltă şi Desăvârşită) Văzând jalnicul eşec al zănaticului şi ereticului său erou, tânărul rege Ajatasutru, care suferea foarte tare din cauza mustrărilor de conştiinţă, a căutat în nenorocirea lui pacea mergând la Cel Binecuvântat şi aflând calea salvării În inimile celorlalţi lideri eretici a apărut invidia, din cauza popularităţii enorme a Maestrului şi a darurilor pe care mirenii evlavioşi le ofereau discipolilor lui Buddha Aceşti lideri au încercat să păteze reputaţia Celui Binecuvântat şi să-l discrediteze în ochii oamenilor O falsă călugăriţă care aparţinea unei secte eretice a fost convinsă să îl acuze pe Cel Binecuvântat de adulter în faţa întregii adunări Cruda minciună a lui Chincha a fost demascată Ereticii au mai făcut o încercare de a-l distruge pe Maestru prin calomnie Au pus-o pe o femeie numită Sundari să răspândească zvonul că îşi petrecuse noaptea în dormitorul Învăţătorului Şi această defăimare a fost respinsă, dar între timp urzitorii au pus ca Sundari să fie ucisă de o bandă de beţivi mituiţi în acest scop Vicioşii nebuni au aruncat cadavrul în tufele de lângă mănăstirea din crângul lui Jeta Ereticii voiau să facă să pară că asta e o încercare din partea adepţilor lui Buddha de a înăbuşi scandalul şi că aceştia şi-ar fi pierdut capul procedând astfel În consecinţă, au apărut voci puternice care cereau ca împotriva Stăpânului Buddha să se ia măsuri juridice Dar asasinii beţivi s-au certat şi au început să se bată într-o crâşmă, acuzându-se unul pe altul, şi astfel secretul a răsuflat Au fost arestaţi în acea noapte şi aduşi în faţa tribunalului regelui Interogaţi, ei şi-au recunoscut vinovăţia şi au dezvăluit numele celor care îi angajaseră Cu o altă ocazie, scrie Narasu: „Ereticii l-au instigat pe Srigupta să ia viaţa Maestrului otrăvindu-i mâncarea şi făcându-l să cadă într-o groapă cu foc, dar prin milă şi calmă iertare, Cel Binecuvântat l-a salvat pe Srigupta de la duşmănie şi crimă, arătând cum compasiunea cucereşte chiar şi un duşman, şi astfel a expus regula sublimei iertări, eliberându-şi adepţii de nenorocirea acestei lumi” Exuberanţi şi încrezători, văzând seninătatea, seriozitatea morală şi blânda cuminţenie a Maestrului, tot mai mulţi discipoli s-au alăturat Frăţiei Despre cei Doisprezece Mari Discipoli ai lui, cu de ani înaintea lui Christos şi a celor Doisprezece Apostoli ai lui, Cel Binecuvântat a spus: â€” În afara religiei mele, cei Doisprezece Mari Discipoli, care, fiind buni, înalţă lumea şi o salvează de indiferenţă, nu pot fi găsiţi Într-o zi, în timp ce stătea în districtul sudic, Buddha a vizitat satul brahman Ekanala Un brahman bogat, cu un baston în mână, îşi supraveghea lucrătorii care transpirau pe câmp împreună cu boii Cu farfuria de cerşit în mână, Buddha s-a apropiat calm de moşierul supărat şi trufaş Unii dintre lucrătorii umili au venit la Cel Binecuvântat şi şi-au arătat supunerea împreunându-şi palmele, dar milionarul s-a enervat şi l-a ocărât pe Cel Sfânt cu aceste cuvinte: â€” O, tu, Cel Tăcut, eu ar şi semăn, iar după ce am arat şi am semănat, mănânc; ar fi mai bine dacă şi tu ai ara şi ai semăna în acelaşi chip, şi apoi ai avea şi tu ce să mănânci â€” O, brahmane, a răspuns Cel Binecuvântat, şi eu ar şi semăn, iar după ce am arat şi am semănat, mănânc â€” Dar, a spus brahmanul, dacă eşti ţăran, unde se vede asta? Unde sunt boii tăi, seminţele şi plugul? Atunci Învăţătorul a răspuns: â€” Credinţa este sămânţa pe care o semăn; cucernicia este ploaia care o face să încolţească; smerenia este grindeiul plugului; mintea este legătura jugului; vigilenţa este brăzdarul şi îndemnul meu Adevărul este mijlocul de a lega; blândeţea, de a dezlega Vigoarea: boii mei Aşa ar eu, desţelenind buruienile amăgirii Recolta pe care o strâng este rodul de ambrozie al nirvanei, iar prin această trudă se pune capăt oricărei dureri La care acest brahman, ignorându-l pe slujitorul lui care stătea alături de el, a turnat el însuşi orez cu lapte într-un vas aurit şi i l-a întins Stăpânului Buddha, spunând: â€” Mănâncă, o, Gautama, orezul cu lapte Cu adevărat eşti un ţăran; căci tu, Gautama, ai arat, aşa că vei culege roadele nemuririi Clanului evlavios al prinţilor Likkhavi, Cel Binecuvântat le-a spus: â€” Pentru a ajunge la înţelepciune, mai întâi alungaţi orice temei al „sinelui”; acest gând al „sinelui” umbreşte orice ţel înalt, aşa cum cenuşa ascunde focul, iar dacă păşeşti pe ea, îţi arzi piciorul Semeţia şi nepăsarea învăluie şi ele această inimă, aşa cum soarele este învăluit de nori; gândurile trufaşe înlătură orice smerenie a spiritului, iar durerea vlăguieşte şi cea mai puternică voinţă Aşa cum eu sunt un cuceritor printre cuceritori, şi acela care cucereşte „sinele” este una cu mine Acela care e prea puţin interesat de a cuceri „sinele” nu e decât un maestru nesăbuit; frumuseţea, dintre lucrurile pământeşti, renumele familiei şi alte asemenea lucruri – toate sunt nestatornice, iar ceea ce este schimbător nu poate oferi niciun răgaz Odată ce se ajunge la această înţelegere, apare slobozirea de dorinţa lacomă provenită din „sine”, căci o socoteală greşită a excelenţei pricinuieşte o dorinţă lacomă de a excela, în timp ce o falsă viziune a lipsei de merit stârneşte furie şi părere de rău, dar, odată ce gândul de a excela şi acela al inferiorităţii sunt şterse, dorinţa de a excela, ca şi furia sunt distruse Furia! Cum schimbă ea faţa atrăgătoare, cum distruge ea frumuseţea farmecului! Aşa cum un şarpe supus de vrăji sclipeşte cu pielea lui strălucitoare, la fel războinicii Likkhavi au fost liniştiţi de cuvintele Celui Binecuvântat şi au prosperat în pace în încântătoarea lor vale Şi-au găsit bucuria în linişte şi izolare, meditând doar la adevărul religios â€” Care călugăr, o, călugărilor, poate spori gloria Pădurii Gosingam? le-a vorbit Buddha lui Sariputra, lui Maudgalyayana, lui Ananda, lui Anuruddha, lui Revata şi lui Kasyapa, într-o noapte fără nori, cu adieri înmiresmate din Pădurea cerească Este acel călugăr, o, călugărilor, care, după ce s-a întors de la cerşit şi îşi potoleşte foamea, se aşază cu picioarele încrucişate sub el, cu trupul drept şi intră într-o stare de concentrare, „Nu mă voi ridica de pe locul acesta”, se hotărăşte el în sinea lui, „până când spiritul meu, eliberat de legături, nu se va izbăvi de orice năpastă” Acesta este Călugărul, o, călugărilor, care sporeşte cu adevărat gloria Pădurii Gosingam Adevărul este mai vechi decât lumea, mai greu decât istoria, o pierdere mai mare decât sângele şi un dar mai mare decât pâinea În al -lea an al său ca Buddha Nirmanakaya păşind pe faţa pământului, însă rămânând, precum noi toţi, o umbră spirituală din Tărâmul Divin, el a spus dintr-odată: â€” Timpul eliberării mele totale este aproape, dar să lăsăm să treacă trei luni, iar eu voi ajunge în nirvana Aşezat sub un copac, Tathagata s-a pierdut imediat în extaz, a refuzat de bunăvoie anii ce i-au fost meniţi şi, prin puterea lui spirituală, a rânduit restul vieţii sale Buddha a ieşit din extaz şi a anunţat întregii lumi: â€” Acum am renunţat la sorocul anilor mei: de acum înainte trăiesc prin puterea credinţei; trupul meu stă ca un car stricat, fără a mai fi pricina vreunei „veniri” sau „plecări”, pe deplin eliberat de pământ, cer şi iad, sunt izbăvit, asemenea unui pui de găină ieşit din ou Ananda! Am rânduit trei luni până la sfârşitul vieţii mele, la restul renunţ cu totul; acesta este motivul pentru care pământul se cutremură Ananda a strigat: â€” Ai milă! Salvează-mă, maestre! Nu pieri atât de curând! Cel Binecuvântat a răspuns: â€” Dacă oamenii şi-ar cunoaşte măcar propria natură, ei nu ar stărui în durere Tot ceea ce trăieşte, orice ar fi, toate acestea ascultă de legea distrugerii; ţi-am spus deja făţiş, legea lucrurilor „împreunate” este de a se „separa” Iar în timp ce Ananda plângea în pădurea întunecată, Cel Binecuvântat i-a spus aceste cuvinte triste şi adevărate: â€” Dacă lucrurile din jurul nostru ar putea fi păstrate pentru totdeauna şi nu ar fi supuse schimbării sau separării, atunci aceasta ar fi salvarea! Unde am putea căuta aceasta? Ceea ce puteţi atinge cu toţii v-am spus deja, şi vă spun până la sfârşit În miezul tuturor lucrurilor există iubire şi toate lucrurile sunt unul şi acelaşi Svaha! Sunt hotărât, îmi caut odihna Singurul lucru care trebuia făcut a fost făcut demult Adoraţie tuturor Tathagata, Sugata, Buddha, desăvârşiţi în înţelepciune şi milă, care au împlinit, împlinesc şi vor împlini toate aceste vorbe ale misterului Aşa să fie! Ananda, pregăteşte în linişte un loc liniştit, nu te lăsa mişcat de felul cum gândesc alţii, nu face compromisuri pentru a fi de acord cu necunoaşterea altora, mergi singur, fă din solitudine paradisul tău; Frăţia Ochilor Blânzi, adoratorii cu suflet imaculat ai binelui, te va susţine Spiritul obişnuit cu legea producerii, statorniciei şi distrugerii cunoaşte cum, iar şi iar, lucrurile se urmează sau se petrec fără să dăinuie Înţeleptul vede că nu există nicio temelie pe care să clădească ideea „sinelui” Înţeleptul nu a avut nimic de-a face cu forma înainte de naşterea sa, nu are nimic de-a face cu forma acum, nu va avea nimic de-a face cu forma după ce va muri, eliberat de gânduri neliniştite despre relaţii Şi cum va muri el, ştiind că existenţa şi inexistenţa formei lui sunt acelaşi lucru? Ananda, nu plânge Scopul meu e să pun capăt repetării naşterii formei Rătăcitoare, inutile, lipsite de semnele dăinuirii îndelungate, plutind, schimbându-se şi chinuite mereu de constrângere şi nelinişte, toate lucrurile sunt supuse suferinţei din cauza formei Nemângâiate, toate lucrurile care au formă ajung la descompunerea supremă Primeşte Legea aşa cum se lămureşte singură Războinicilor Likkhavi din Vaisali, care au venit la el cu chipurile întristate după ce au auzit de decizia lui de a muri, Cel Binecuvântat le-a spus: â€” În vremurile de demult, regii rishi, Vasishtra Rishi, Mandhatri, monarhii Kakravartin şi alţii, aceştia şi toţi ceilalţi asemenea lor, foştii cuceritori, care trăiau cu o putere asemenea lui Isvara (Dumnezeu), aceştia au pierit cu toţii demult, nici măcar unul nu a mai rămas; soarele şi luna, Sakra însuşi şi marea mulţime a însoţitorilor lui vor pieri toţi, fără deosebire; nu este nici măcar unul care să poată dăinui îndelung; toţi Buddha ai vremurilor trecute, mulţi precum firele de nisip de pe fundul Gangelui, iluminând cu înţelepciunea lor lumea, s-au stins cu toţii precum o lampă; toţi Buddha ce urmează a veni vor pieri şi ei la fel; de ce, atunci, aş fi eu altfel? Voi intra şi eu în nirvana; dar, aşa cum alţii au fost pregătiţi pentru salvare, la fel ar trebui să vă grăbiţi şi voi pe această cale, Vaisali se poate bucura cu adevărat, dacă voi veţi găsi calea către odihnă! Într-adevăr, lumea este lipsită de ajutor, cele „trei lumi” nu sunt de ajuns pentru a ne bucura – rămâneţi atunci pe drumul întristării, zămislind o inimă fără de dorinţă Lepădaţi-vă pentru totdeauna de calea lungă şi răzleţită a vieţii, mergeţi mai departe pe cărarea spre nord, înaintaţi pas cu pas pe drumul care urcă, în timp ce soarele ocoleşte munţii de la apus În ultima lui peregrinare făcută pentru a propovădui, Învăţătorul a ajuns în oraşul Pava, iar acolo, în casa lui Chunda, fierarul, a mâncat pentru ultima oară Cel Binecuvântat a înţeles că mâncarea cu carne de porc oferită de Chunda nu era bună; Sukara-maddava, după cum s-a stabilit, un soi de trufă otrăvitoare; el i-a sfătuit pe călugări să nu se atingă de ea şi, în conformitate cu regula budistă de a accepta toate pomenile de la credincioşi, indiferent cât de sărace sau inferioare erau, a mâncat-o el După asta s-a îmbolnăvit grav de dizenterie şi s-a mutat în Kusinagara, în partea estică a Teraiului nepalez Lui Ananda i-a spus: â€” Între acei copaci gemeni Bala, care se clatină şi lăcrimează, curăţă un loc şi apoi aranjează-mi rogojina de stat La venirea miezului nopţii voi muri Du-te! Spune-le oamenilor că vremea morţii mele a venit: ei, oamenii Malla din acest district, dacă nu mă vor vedea, vor jeli pentru totdeauna şi vor regreta profund Buddha şi-a avertizat discipolii să nu-l acuze niciodată pe Chunda, fierarul, că ar fi responsabil de moartea lui, ci mai degrabă să-i aducă laudă pentru aducerea nirvanei aproape de Conducătorul oamenilor Oamenilor Malla care au venit înlăcrimaţi le-a spus: â€” Nu jeliţi! Este un moment de bucurie Nu e niciun motiv de întristare sau durere aici; ceea ce am urmărit de mult acum sunt pe punctul de a obţine; eliberat acum de legăturile strânse ale simţurilor, părăsesc aceste lucruri, pământ, apă, foc şi aer, pentru a mă odihni în siguranţă acolo unde nu pot veni nici naşterea, nici moartea Eliberat pentru eternitate de suferinţă, ah! Spuneţi-mi! De ce aş fi întristat? Din vremuri de demult, de pe muntele Sirsha, am tânjit să scap de acest trup, dar pentru a-mi împlini destinul am rămas până acum împreună cu oamenii din lume: am păstrat acest trup bolnăvicios şi fragil, ca atunci când locuieşti cu un şarpe veninos; dar acum am ajuns la marele loc de odihnă, toate primăverile întristării au încetat acum pentru totdeauna Nu voi mai primi niciun trup, toată suferinţa viitoare este distrusă acum pentru totdeauna; nu se cuvine ca voi, în numele meu, să mai încurajaţi de acum înainte vreo teamă neliniştită Un om bolnav depinde de puterea vindecătoare a leacului, el se descotoroseşte cu uşurinţă de toate bolile lui fără să îl privească pe doctor Cel care nu face ceea ce poruncesc eu mă vede zadarnic, căci asta nu e de niciun folos; în timp ce acela care trăieşte departe de unde sunt eu, dar merge pe calea cea dreaptă este mereu aproape de mine! Păstrează-ţi inima cu grijă – nu lăsa loc nepăsării! Practică cu seriozitate fiecare lucrare bună Omul născut în această lume este presat de toate suferinţele vieţii îndelungate, tulburat fără încetare – fără o clipă de odihnă, ca oricare lampă stinsă de vânt! În ultimele sale clipe, Cel Binecuvântat a primit un călugăr Subhadra, un eretic, i-a arătat că lumea este produsă de o cauză şi că prin distrugerea cauzei apare un sfârşit, o ieşire din scenă, i-a explicat Calea Nobilă cu Opt Braţe şi l-a convertit la credinţa adevărată a Frăţiei Celor Blânzi, Iubitori şi Trişti, anunţând: â€” Acest ultim discipol al meu a ajuns acum în nirvana, preţuiţi-l cum se cuvine Cel Binecuvântat a dat ultimele instrucţiuni sub copaci, ridicându-se pentru asta în capul oaselor, în timp ce Ananda, înnebunit de disperare, tânjea să ia capul fragil şi trist al Stăpânului său în poală, ca să-l susţină şi să-l protejeze de necuviinţa absurdă a durerii în această oră a morţii A spus Stăpânul Buddha: â€” Păstraţi cumpătarea trupului, mâncaţi la orele cuvenite; nu primiţi nicio misiune de mijlocitor; nu preparaţi licori magice; detestaţi ipocrizia; urmaţi doctrina cea dreaptă şi fiţi buni cu tot ceea ce trăieşte; primiţi cu moderaţie ceea ce este oferit: primiţi, dar nu strângeţi; acestea sunt, pe scurt, preceptele mele vorbite Adoraţi bunăvoinţa voastră, căci cei care fac fapte bune şi dătătoare de speranţă mă cinstesc cel mai mult şi îmi fac cea mai mare plăcere Aşa cum în ultima lună a ploilor de toamnă când cerul este limpede şi norii au dispărut măreţul soare urcă pe bolta cerului, umplând întreg spaţiul cu strălucirea lui, la fel şi bunăvoinţa luminează strălucitor deasupra tuturor celorlalte virtuţi; da, ea este luceafărul dimineţii Cel trezit din vreme risipeşte vraja şi alungă întunecata broască râioasă care sălăşluieşte în inima lui Nu daţi curs furiei sau cuvintelor urâte faţă de cei aflaţi la putere Furia şi ura distrug Legea adevărată; şi distrug demnitatea şi frumuseţea trupului Aşa cum mangusta este imună la veninul şarpelui, la fel şi călugărul trăieşte cu inima blândă în mijlocul urii şi furiei Plecând de la „a dori puţin” găsim calea adevăratei eliberări; dorind adevărata libertate, ar trebui să practicăm mulţumirea „de a şti suficient” Pentru bogaţi şi săraci deopotrivă, a fi mulţumit înseamnă a te bucura de odihna perpetuă Nu deveniţi nesăţioşi în cerinţele voastre şi astfel să adunaţi tot mai multă suferinţă în lunga noapte a vieţii Multe lucruri de care depindem sunt ca tot atâtea legături care ne leagă; în lipsa acestei înţelepciuni, mintea este săracă şi nesinceră Iar şi iar, aceste euri demne de milă şi înspăimântate s-au repezit spre moarte, schimbând în mod miraculos vise, revenind în pielea nouă şi ignorantă a unor nou-născuţi; asemenea copacilor – braţe, apăsare, pace tulbure Sărmanii nenorociţi, săraci în înţelepciune şi dreaptă purtare, căzuţi în vârtejul mundan, închişi în locuri mohorâte, scufundaţi în năpasta fără încetare reînnoită Aşa cum sunt, împiedicaţi de dorinţă precum iacul de coada lui, orbiţi în mod continuu de plăcerea senzuală, ei nu îl caută pe Buddha, cel puternic; ei nu caută Legea care duce la sfârşitul durerii A auzi cuvintele mele şi a nu le respecta cu grijă, asta nu este vina celui care vorbeşte Spre miezul nopţii, în tăcerea suferinţei lor frăţeşti, Cel Binecuvântat le-a spus discipolilor lui: â€” Poate că din cauza reverenţei faţă de Învăţătorul vostru păstraţi tăcerea: haideţi mai bine să vorbim ca între prieteni Anuruddha a ieşit în faţă şi a spus: â€” O, Stăpân Binecuvântat, dincolo de marea naşterii şi morţii, lipsit de dorinţă, fără a avea nimic de căutat, noi nu ştim altceva decât cât de mult iubim şi, în suferinţă, întrebăm de ce moare Buddha atât de repede? â€” O, inima mea este legată de el! a strigat şi Pingiya Respectatul Frate Mai Mare al Umanităţii a spus: â€” Ce credeţi voi, Fraţilor? Ce este mai mare, oceanul de lacrimi pe care le-aţi vărsat, plângând şi jelind, pe acest lung drum, grăbindu-vă iar şi iar spre noi naşteri şi noi morţi, uniţi cu ceea ce nu este dorit, despărţiţi de ceea ce este dorit, aceasta sau apele celor Patru Mari Mări? Mult timp, Fraţilor, aţi suferit la moartea mamei, mult timp din pricina morţii tatălui, mult timp din pricina morţii unui fiu, mult timp din pricina morţii unei fiice, mult timp din pricina morţii fraţilor şi surorilor, a pierderii unor bunuri, a junghiurilor bolii Sunt unii ai căror ochi sunt doar puţin întunecaţi de praf, iar aceştia vor pricepe adevărul Aşa cum o pasăre eliberată de marinari pentru a căuta uscatul se întoarce când nu reuşeşte să-l găsească, şi voi, când nu aţi reuşit să găsiţi adevărul, v-aţi întors la mine Aşa cum o mamă care, fără să se gândească deloc la ea, îl ocroteşte şi iubeşte pe singurul ei copil, la fel lăsaţi-vă şi voi mila să străbată întreaga lume şi să îi acopere pe toţi Până şi pe hoţi îi vom pătrunde cu un şir neabătut de gânduri pline de iubire; iar pornind de la ei, vom pătrunde lumea largă cu gânduri neschimbate de iubire şi bunătate, cuprinzătoare, cuceritoare, pline de aprobare divină, fără duşmănie, fără teamă neîncrezătoare Da, în adevăr, astfel, ucenicii mei, astfel trebuie să vă şcoliţi singuri După ce aţi ajuns pe malul cel îndepărtat şi aţi intrat în nirvana, nu îi îndrumaţi şi pe alţii spre siguranţa acesteia? Ananda s-a ridicat şi şi-a intonat cântecul de jale: Timp de douăzeci şi cinci de ani l-am slujit pe Cel Slăvit, oferindu-i gânduri pline de iubire, Şi ca o umbră l-am urmat Atunci când în sus şi-n jos Buddha se preumbla, În spatele lui eu i-am urmat întotdeauna paşii; Iar când Legea a fost propovăduită, În mine au crescut cunoaşterea şi înţelegerea Dar, ah, acum el moare, el moare! Iar eu încă am multe de făcut, Un învăţăcel crud încă la minte, Floarea milei mele încă nu s-a deschis Şi acum Învăţătorul îmi sfâşie inima şi moare, El, Cel Sfânt, Cel Trezit, Desăvârşit în Înţelepciunea şi Mila Lui, El, Învăţătorul fără de pereche al oamenilor, El, Luceafărul-de-Dimineaţă, Porumbelul Alb al Iubirii şi Mielul Neînţărcat, El, Laptele Ploii şi Mila Transcendentală, Carul de un Alb Neprihănit, Copilul, Regele Lotus, Îngerul din Mintea Noastră, El moare, ah, acum el moare, Lăsându-mi înnegurarea supusă morţii în strălucirea de neînchipuit a Golului! În jurul crângului de sal erau călugări mai tineri şi mireni care înţeleseseră că ceea ce predica acest om nu era doar un adevăr, ci însăşi speranţa salvării lor, deoarece pentru prima oară ei recunoscuseră în cuvintele lui, care exprimau încrederea radioasă a descoperirii lui, adevărul care transforma sclavii în oameni liberi, iar castele şi clasele în frăţie Dar acum, din cauza morţii iminente a formei temporare a trupului său, ei se temeau, asemenea unor miei înţelepţi înfricoşaţi de încrederea în sine a leului ignorant numit Moarte Lor şi lui Ananda, pentru a le alina şi a le purifica spiritul, Buddha le-a spus: â€” La început lucrurile au fost rânduite, la sfârşit ele se separă iarăşi; îmbinări osebite dau alte substanţe, căci nu există niciun principiu regulat şi neschimbat în natură Dar, atunci când tuturor ţelurilor reciproce li se va fi răspuns, ce vor face haosul şi creaţia! Zeii şi oamenii deopotrivă care s-ar cuveni să fie salvaţi vor fi fost salvaţi cu toţii! Şi atunci! Ucenicii mei, care cunoaşteţi atât de bine legea cea desăvârşită, nu uitaţi! Sfârşitul trebuie să vină; nu vă lăsaţi din nou pradă întristării Folosiţi în mod sârguincios mijloacele numite; năzuiţi să ajungeţi în casa în care separarea nu poate să intre; eu am aprins lampa înţelepciunii, numai lumina ei poate risipi întunericul care învăluie lumea Lumea nu este hotărâtă de-a pururi! Ar trebui prin urmare să vă bucuraţi! Aşa ca atunci când unui prieten aflat în mare suferinţă i se vindecă boala şi scapă de durere Căci eu am dat la o parte acest receptacul dureros, am oprit curgerea nesfârşită a naşterii şi morţii, liber pururea de acum de durere! Pentru asta ar trebui să vă bucuraţi! Acum păziţi-vă aşa cum trebuie, nu îngăduiţi nicio delăsare! Orice există este supus pieirii! Iar acum voi muri Aici se opresc vorbele mele, aceasta este ultima mea îndrumare Intrând în extazul Samadhi al primei meditaţii Dhyana, el a trecut succesiv prin toate cele nouă Dhyana în ordine; apoi a parcurs drumul invers şi a intrat în prima şi din prima s-a înălţat şi a intrat în Dhyana a Patra, Dhyana Nici a Bucuriei, Nici a Suferinţei, absolut pură şi egală, esenţa desăvârşită, originară şi eternă a Minţii Ieşind din starea de extaz Samadhi, cu sufletul fără un loc de odihnă, el a ajuns imediat la parinirvana, dispariţia completă a formei după ce a murit Luna a pălit, râul a suspinat, o adiere mentală a plecat copacii Asemenea măreţului elefant căruia i se fură colţii sau asemenea taurului-rege căruia i se taie coarnele; sau asemenea cerului fără soare şi lună sau asemenea crinului bătut de grindină, astfel a fost lumea văduvită când a murit Buddha Doar în nirvana există bucurie, oferind evadare de-a pururi, căci evadarea din închisoare e chiar motivul pentru care a fost făcută închisoarea Buzduganul de diamant al nepermanenţei poate răsturna muntele lunii, dar numai perdeaua de diamant a lui Tathagata, perdeaua de fier a minţii poate copleşi nepermanenţa! Somnul cel lung, sfârşitul a toate, calea liniştită şi calmă este cea mai mare recompensă a înţelepţilor, eroilor şi sfinţilor Suportând în mod voluntar infinite încercări de-a lungul a nenumărate epoci şi naşteri, pentru a putea elibera omenirea şi tot ce este viu, renunţând la dreptul de a intra în nirvana şi aruncându-se iar şi iar în torentul samsara al vieţii şi destinului cu singurul scop de a propovădui învăţătura căii de eliberare de durere şi suferinţă, acesta este Buddha, care este oricine şi totul, Aremideia, Lumina Lumii, Tathagata, Maitreya, Eroul Ce Va Să Vină, Cel Care Umblă pe pământ, Cel Care Stă sub Copaci, constant, energic, intens uman, Marea Fiinţă Înţeleaptă a Milei şi Blândeţii Legea nobilă şi fără pereche a lui Buddha ar trebui să primească adoraţia lumii — Sfârşit — 